Konme ihumaalakee aniyaa eh\nކޮންމެ އިހުމާލަކީ އަނިޔާއެއް\nކޮންމެ އިންސާނަކީވެސް އެހެންމީހުންގެ ލޯތްބާއި އޯގާތެރިކަމާއި އަޅާލުން ބޭނުންވާ އިންސާނެކެވެ. މި އަޅާލުމާއި ލޯތްބާ އިހްތިރާމް ބޭނުންވުމުގައި ކުޑަކުއްޖަކު، ބޮޑު މީހަކު އަދި މުސްކުޅިއަކު ކަމުގައި ވިޔަސް ތަފާތެއް ނެތެވެ. ދިވެހިންނަކީ ޒަމާނުއްސުރެ މި ރީތި ނަމޫނާ ދެއްކުމުގައި އެންމެ ކުރީ ސަފުގައި ތިބި މީހުންނެވެ.\nއެހެންނަމަވެސް ޒަމާން ބަދަލުވެ ދިވެހިންގެ މިރީތި ނަމޫނާ މިވަނީ މުޅިން ބަދަލުވެފައެވެ. އުމުރުން ދުވަސްވީ މީހުންނާއި މެދު ގިނަ ދިވެހިންނަށް މި ވަނީ ފަރުވާ ކުޑަކޮށްލެވި އިހުމާލުވެފައެވެ. އެމީހުންގެ ފަރާތުން ތިމާއަށް މާ ބޮޑު މަންފާ އެއް ނުވަތަ ފައިދާއެއް ނުވާނެކަމަށް ދެކި އެމީހުން ބެލުން މިވަނީ ބުރައަކަށްވެފައެވެ.އެމީހުންނާއި ދޭތެރޭ ކަންތައް ކުރެވޭ އިހާނެތި ގޮތުން އެމީހުންގެ ހިތުގައި އަޅާނެވޭނާ މެދުގައި ވިސްނާލާ މީހުން ވަރަށްވެސް މެދެވެ. ތިމާ ކުޑަކުއްޖެއްގެ ގޮތުގައިވީ ދުވަހު އެއްވެސް ޝަކުވާއެއް ނެތި ބަލާ ބޮޑު ކުރި މައިންބަފައިން މުސްކުޅިވާ ދުވަހު އެމީހުން ބެލުން ގިނަ ދަރިންނަށް މި ވަނީ ބޮޑު ބުރައަކަށްވެފައެވެ. އުމުރުން ދުވަސްވީ މީހުންނާ މެދު ކަންތައް ކުރެވޭ އިހާނެތި ގޮތާއި މެދު ރޮއި ހިތާމަކުރާ މީހުން މިހާރު ވަރަށް ވެސް މަދެވެ.\nއުމުރުން ދުވަސްވުމަކީ ތިމާގެ ގައި ބާރުދެރަވެ އެހެންމީހުންގެ އެހީއާ އޯގާތެރިކަމަށް އިންތިހާއަށް ބޭނުންވާކަމަކަށްވީ ހިދު މި ޤައުމުގެ އެތައް ހާސް އުމުރުން ދުވަސްވީ މީހުންނެއް މިވަނީ ވަރަށްވެސް ނިކަމެތި ހާލުގައެވެ. އެމީހުންނަށް ވަނީ އެމީހުންގެ އަހުލުވެރިންގެ ފަރާތުން އެތައް އަނިޔާތަކަކާ ކުރިމަތިލާން ޖެހިފައެވެ.އާއިލާ އާއި ތިމާގެ މީހުންގެ ލޯތްބާ އަޅާލުން އެންމެ ބޭނުންވީ ދުވަހު އެމީހުންގެ އުފަން ފަސްގަނޑާ ގެދޮރު ދޫކޮށް ހާއްސަ އެހީއަށް ބޭނުންވާ މަރުކަޒުތަކުގައި ހިތްދަތިކަމާއެކު އުޅެމުންދާ މީހުންގެ ނިސްބަތް މިދަނީ އެއް ދުވަހުން އަނެއް ދުވަހަށް އިތުރުވަމުންނެވެ.އެމީހުންގެ އާރެއް ބާރެއް ނެތް ދުވަހު ލޯބިވާ އާއިލާއާއި އެކުވެރިންގެ ފަރާތުން ލިބެމުންދާ އަނިޔާތަކުގެ ސަބަބުން އެމީހުންވަނީ ނަފްސާނީ އަދި ޖިސްމާނީ ގޮތުން އަނިޔާ ލިބި ބޭކާރު ބަޔަކަށްވެފައެވެ.\nއުމުރުން ދުވަސްވީ މީހުންނަށް ސަރުކާރުން ދެމުންދާ ހާއްސަ އިނާޔަތްވެސް ވެގެންދިޔައީ ގިނަ މީހުންނަށް ލިބުނު ހިތްދަތިކަމަކަށެވެ. ސަރުކާރުންދޭ އިނާޔަތުގެ ބޭނުމުގައި އާއިލާއިން 'ނަމެއްގައި' އެމީހުން ބަލަމުންދާއިރު އެ އިނާޔަތުން އެމީހުންނަށް ކުރާ މާ ބޮޑު ފައިދާއެއް ނެތެވެ.އެމީހުންނަށް ލިބޭ އިނާޔަތުން އެމީހުން ބެލުން ބުރައަކަށްވެ 'ބާކީ' ކޮށްފައިވާ އާއިލާގެ މީހުން ހިތްހަމަޖެހުން ހޯދަމުންދާއިރު އެމީހުންނަށް އެކަމާއި ދެކޮޅަށް ކުރެވޭނެ މާ ބޮޑު ކަމެއްވެސް ނެތެވެ.\nއުމުރުން ދުވަސްވީ މީހުންނަށް އިހްތިރާމްކުރުމަކީ އިސްލާމީ ރިވެތި އަދަބުތަކުގެ ތެރޭގައިވާ ކަމަކެވެ. ކީރިތި رسول الله صلى الله عليه وسلم حديث ކުރެއްވި ބަސްފުޅެއްގެ މާނާގައި ވެއެވެ. ”އަހަރެމެންގެ ކުޑަ ކުދިންނަށް އޯގާވެރިނުވާ އަދި ބޮޑެތި މީހުންގެ ޙައްޤު ނުދަންނަ މީހަކީ އަހުރެމެންގެ ތެރެއިންވާ މީހެއް ނޫނެވެ.“ ﷲ ރުއްސުންލެއްވި އަބޫ އުމާމާ ގެ އަރިހުން ރިވާވެގެންވެ އެވެ. ރަސޫލުﷲ ޙަދީސްކުރެއްވި އެވެ "މުނާފިޤަކު ފިޔަވައި އެހެން މީހަކު ނިކަމެތިކޮށް ނުހިތާނެ ތިން މީހަކުވެ އެވެ. އެއީ އިސްލާމްވެ އިސްލާމްކަންމަތީ މުސްކުޅިވެފައިވާ މީހާ އާއި ޢިލްމުވެރިޔާ އާއި ޢަދުލުވެރި އިމާމެވެ. " އެހެންކަމުން މި ދެ ހަދީސަށް އެކަނި ބަލާލުމުންވެސް އިސްލާމްދީންގައި އުމުރުން ދުވަސް މީހުންނަށް ލިބިގެންވާ ގަދަރާއި އެމީހުންނަށް އިހާނެތިކޮށް ހިތުމުގެ ނުބައިކަން ސާފުކޮށް އެގިގެން ދެއެވެ.\nއުމުރުން ދުވަސްވީ މީހުންނާއި މެދު ހިތުހުރި ގޮތަކަށް ކަންތައް ކުރަމުންދާއިރު މާދަމާ ތިމާވެސް މުސްކުޅިވެ އެހެންމީހުންގެ ލޯތްބާއި އަޅާލުން ބޭނުންވާނެކަން ވިސްނާލަންޖެހެއެވެ. މާދަމާ ތިމާއަށްވެސް އެފަދަ ހާލެއްޖެހިދާނެކަން ދަނެ އެމީހުންގެ އިހްސާސްތަކަށް މިއަދު ގަދަރުކުރަންޖެހެއެވެ. އެމީހުން މަރުވުމުން ރޮއެ ހިތާމަކުރުމުގެ ބަދަލުގައި އެމީހުން ދުނިޔޭގައި ތިބި ދުވަހު ލޯތްބާ އަޅާލުންދޭން ޖެހެއެވެ. މިއަދު ކިތަންމެ މުސްކުޅިވެ ގައިބާރު ދެރަވިކަމުގައިޔަސް އެމީހުންވެސް އެ ހިސާބަށް ދިޔައީ އެތައް ކަމެއް ގިރާކޮށްފައިކަން ދަންނަންޖެހެއެވެ.\nމީހަކަށް އެހީވެ އަޅާލާންވީ ދުނިޔެމަތީގައި އެކަމުން ލިބޭނެ ފައިދާއަކަށް ވިސްނައިގެނެއް ނޫނެވެ. އަބަދުވެސް ހަނދާންކުރަންޖެހޭ ކަމަކީ 'ކޮންމެ އިހުމާލަކީވެސް އަނިޔާ'އެއް ކަމެވެ.\nކެފޭއްގައި އުމުރުން ދުވަސް މީހަކަށް އަނިޔާކުރި މައްސަލަ ބަލަނީ\nއައްޑޫގައި ތިބި އުމުރުން ދުވަސް ވީ މީހުންގެ ސާވޭއެއް ކުރަނީ\nޖެންޑަރ މިނިސްޓްރީން އަލިތަކުރާ ހަވާލުވެއްޖެ


Syria gai thibi Dhivehin2mas thereygai Raajje gennanee\nވަރަށް ބިކަ ހާލުގައި 70،000 އަށް ވުރެ ގިނަ މީހުން ސީރިއާގެ އަލް-ހޯލް ރެފިއުޖީ ކޭމްޕުގައި ދިރިއުޅެމުންދާކަމަށްވޭ.\nސިރިއާގައި ހިނގާ ހަނގުރާމަތަކަށް ގޮސް އެ ގައުމުގެ ރެފިއުޖީ ކޭމްޕްތަކުގައި ހާލުގައި ޖެހިފައިވާ ތިބި ދިވެހިން ކުރިއަށް ދެ މަހެއްހާ ދުވަހުގެ ތެރޭގައި ރާއްޖެއަށް ގެންނާނެ ކަމަށް ރައީސް އިބްރާހިމް މުހައްމަދު ސޯލިހު ވިދާޅުވެއްޖެ އެވެ.\nރައީސް އޮފީހުގައި މިއަދު ބޭއްވި ނޫސްވެރިންގެ ބައްދަލުވުމުގައި ނޫސްވެރިއަކު ކުރި ސުވާލަކަށް ޖަވާބު ދެއްވަމުން ރައީސް ވިދާޅުވީ ސީރިއާގައި ތާށި ވެފައިތިބި ދިވެހިން ގެނައުމުގެ މަސައްކަތް ދެ ގައުމަކާ ގުޅިގެން ކުރަމުންދާ ކަމަށެވެ.\nއެގޮތުން އެފަދަ މީހުން ރާއްޖެއަށް ގެނެސް އަނބުރާ މުޖުތަމައު ނެރުމުގެ ކުރިން، އެމީހުން ބައިތިއްބާނެ ތަނެއް ހެދުމުގެ މަސައްކަތް ކުރިއަށްދާ ކަމަށާއި އެ މަސައްކަތް ކުރިއަށް އޮތް ދެ މަހެއްހާ ދުވަހުގެ ތެރޭގައި ނިންމާލެވޭނެ ކަމަށް އުއްމީދު ކުރައްވާ ކަމަށް ރައީސް ވިދާޅުވި އެވެ.\nއެ މީހުން ރާއްޖެ ގެނައުމުގެ ކުރިން އަންނަ މަހުގެ ތެރޭގައި މީހުން އެ ކޭމްޕުތަކުން ނެރެގެން ފުރަތަމަ ގެންދާނީ އެހެން ގައުމަކަށް ކަމަށް ރައީސް ވިދާޅުވި އެވެ. ނަމަވެސް އެއީ ކޮން ގައުމެއް ކަމެއް ރައީސް ވިދާޅެއް ނުވެ އެވެ.\n"އެނގިވަޑައިގަންނަވާނެ އެ މީހުންނަކީ ޓެރަރިސްޓް ހަނގުރާމައެއްގެ ތެރޭގައި ތިބި ބައެއް. އެހެންވީމާ، އެމީހުން އަނބުރާ ގެނެސް އެނބުރި މުޖުތަމައުއަށް ދޫކުރުމަކީ އެންމެ ރަނގަޅު ގޮތަކަށް ނުވާނެ. އަޅުގަނޑުމެންނާއެކު އެ މަސައްކަތުގައި އުޅޭ ގައުމުތަކާއި ޖަމާއަތްތަކުންވެސް އެގޮތަށް ލަފާ ދީފައިވަނީ. އެހެންވީމާ، އެމީހުންނަށް ބޭނުންވާ ފަރުވާދީ މުޖުތަމައުއަށް ނެރުމުގެ ކުރިން އެމީހުން އަހުލުވެރިކުރަން ބައިތިއްބާނެ ތަނެއް ގާއިމުކުރަން މިޖެހެނީ،" ރައީސް ތަފްސީލްކޮށްދެއްވި އެވެ.\nސީރިއާގެ އިރު އުތުރުގައި އޮންނަ އަލް-ހޯލް ރެފިއުޖީ ކޭމްޕުގައި ދިރިއުޅެމުންދާ ދިވެހިންކަމަށް ބުނެ އެ މީހުންގެ މައުލޫމާތުތައް ހިމެނޭ ލިސްޓެއް ސޯޝަލް މީޑިއާގައި ވަނީ މިދިޔަ އޭޕްރީލް މަހު އާއްމުވެފަ އެވެ.\nނަމަވެސް ރައީސް މިއަދު ވިދާޅުވީ ސީރިއާގެ ކޭމްޕުތަކުގައި ތިބި ބައެއް ކުދީންގެ ރައްޔިތުކަން ބަލަންޖެހިފައިވާ ކަމަށާއި އެކަމުގައި ގިނަ ގޮންޖެހުންތަކެއް އެބަހުރި ކަމަށެވެ.\nބޭރުގެ ހަނގުރާމަތަކުގައި ބައިވެރިވުމަށް 61 ދިވެހި ފިރިހެނުން ރާއްޖެ ދޫކޮށް ގޮސްފައިވާކަމަށް ސަރުކާރުން މީގެ ކުރިން ވަނީ ބުނެފަ އެވެ. ނަމަވެސް އެ ފިރިހެނުންނާއެކު ދިއަ އަންހެނުންނާއި ކުޑަކުދިންގެ އަދަދު ރަސްމީ ސިފައެއްގައި އަދި މިހާތަނަށް ހާމަކޮށްފައެއް ނުވެ އެވެ.


އިސްލާމްދީން އައުމުގެ ކުރިން ޢަރަބިންގެ ޙާލަތް | ތާރީޚް | ދީނާއިދުނިޔެ\nBack ކަވާސާ ދީނާއިދުނިޔެ ދީނާއިދުނިޔޭގެ ބައިތައް ތާރީޚް އިސްލާމްދީން އައުމުގެ ކުރިން ޢަރަބިންގެ ޙާލަތް\nއިސްލާމްދީން ޢަރަބިންގެ ތެރެޔަށް އައުމުގެ ކުރިން ވެސް އެމީހުންގެ ތެރޭގައި ތަފާތު ދީން ތަކާއި، އާދަކާދަތަކާއި، ވަރުގަދަ ރަސްރަސްލަކުންނާއި ވަރުގަދަ ހަޟާރަތެއް އޮތެވެ. މިލިޔުމުގައި މިބަލާލަނީ ކީރިތިރަސޫލާ ރަސޫލުކަމާގެން ފޮނުއްވުމުގެ ކުރިން ޢަރަބިންގެ ތެރޭގައި ހުރި ބައެއް ކަހަލަ ކަންތައްތަކަށެވެ.\nޢަރަބިންގެ ތެރޭގައި އޭރު ތަފާތު ވައްތަރުގެ ދީންތައް ހުއްޓެވެ.\n1- ބުދުދީން: އިސްލާމްދީން އައުމުގެ ކުރިން ޢަރަބިންގެ ގިނަމީހުން އަޅުކަން ކުރަނީ ބުދަށެވެ. އެމީހުންގެ ކޮންމެ ޤަބީލާ އަކަށް ވެސް ޚާއްޞަ ބުދެއްހުރެއެވެ. މިބުދުތައް ބަހައްޓާފައިހުންނަނީ ގެފުޅުގެ ވަށައިގެންނެވެ. މިބުދުތަކަށް އަޅުކަން ކުރިނަމަވެސް މާތްﷲ ވޮޑިގެން ވާކަން އެމީހުން ޤަބޫލުކުރެއެވެ. ބުދުތައް ބޭނުން ކުރަނީ މާތް ﷲ އާއި އެމީހުންނާއި ގުޅުވާދޭ ވަސީލަތެއްގޮތަށެވެ.\n2- ސަމާވީ ދީންތައް: ބުދު ދީނުގެ އިތުރުން ޢަރަބިންގެ ތެރޭގައި ޔަހޫދީންނާއި ނަސާރާއިން ވެސް އުޅުނެވެ. ޔަހޫދީން އެންމެ ގިނައީ ޔަމަނުގައެވެ.\nއެމީހުންގެ ތެރޭގައި މިހާރު މި އޮންނަހެން ދައުލަތެއް ނޯވެއެވެ. އޭގެ ސަބަބުން ޤާނޫނު ހެދުމާއި މީހުން ކުރާކަންތަކަށް އަދަބުދީ ހަދާނެ ވަކި ސަރުކާރެއް ނޯވެއެވެ. އަދި އަނިޔާ ލިބޭމީހުންގެ ޙައްޤުތައް ހޯދައިދީ އެމީހުންނަށް ބަދަލު ދީ ހަދާނެ ބާރެއްވެސް ނޯވެއެވެ. މިކަންތައްތައް އޮންނަނީ ހަމައެކަނި ޤަބީލާ ތަކުގެ އަތް މަތީގައެވެ. ބާރުގަދަ ޤަބީލާއަކަށް އަބަދުވެސް އޮންނަނީ މޮޅު ގޮތެވެ. ހަމަ އެގޮތަށް އެއްބަޔަކު އަނެއްބަޔަކާއި ބައިވެރިވެގެން ކަންތައްތައް އިސްލާޙުކޮށް އުޅުމުގެ އުސޫލެއް ވެސް ނޯވެއެވެ. ހަމަ އެކަނި އޮންނަނީ ލޭގެ ގުޅުމެވެ. މި ގޮތަށް އެމީހުން ޤަބީލާއާއި ބައިވެރިވެ، ދިޔަ ދިނުމުގަޔާއި އަސީރުން މިނިވަން ކުރުމުގައި ބައިވެރިވެއެވެ. އަދި ބައެއް ފަހަރު މި ޤަބީލާ ތަކުގެ މެދުގައި ފިތުނަޔާއި، ޢަދާވަތް ތެރިކަން އުފެދި ނިމުމެއް ނެތް ހަނގުރާމަ ތައް ކުރެވެއެވެ. އޭގެ މިސާލަކީ އައުސު ވަންހަޔާއި ޚަޒުރަޖު ވަންހައާއި ދެމެދު ހިނގި ދެކޮޅުވެރިކަމާއި ޢަދާވަތެވެ.\nއޭރު އަރަބިންނަކީ އަނިޔާވެރިކަން ބޮޑުބައެކެވެ. ފަޤީރުންނަށާއި ނިކަމެތިންނަށް އެމީހުންގެ ހައްޤު ތަކެއްނުލިބެއެވެ. ކުޅިވަރާއި މަޖަލާއި ރާބުއިމާއި އަންހެން ކުދިންގެ ޢިއްފަތް ފޭރި ގަތުން މިއީ ޢާއްމު ކަންކަމެވެ. މުދާ ފޭރުމާއި ރިބާކެއުން ވެސް ވަނީ އިންތިހާ އަށް ގޮސްފައެވެ.\nއަރަބިން ގެ ތެރޭގައި ބައެއް ކަހަލަ ރީތި އާދަ ކާދަތަކެއްވެސް ހުއްޓެވެ. ކެއުން ބުއިމުގަޔާއި ހެދުން އެޅުމުގައި ބައެއް ކަހަލަ ރީތި އާދަތައް ހުއްޓެވެ. އެމީހުންގެ މެދުގައި ފާހަގަ ކުރެވޭ ތަފާތު ޢީދު ތައް ހުއްޓެވެ. މި އާދަކާދަތަކަކީ އިސްމާޢީލް ގެފާނުގެ ޝަރީޢަތުން އެމީހުން ނަށް ލިބިފައިވާ ކަންކަމެވެ. އަނެއްބައި އާދަ ތަކަކީ އެމީހުންގެ ތެރޭގައި ދިރި އުޅުނު ޔަހޫދީންނާއި ނަޞާރާއިންގެ ފަރާތުން ލިބިފައިވާ އާދަކާދަ ތަކެވެ. ވިޔަފާރި ދަތުރުތަކުގައި އަންނަ ބައެއް މީހުންގެ ފަރާތުންވެސް ވަރަށް ގިނަ ސިފަތައް އެމީހުންނަށް ލިބިފައިވެއެވެ. މީގެ ތެރެއިން ބައެއްކަހަލަ ކަންތައްތަކަކީ ވަރަށް ހުތުރު ދަށުދަރަޖައިގެ އާދަތަކެކެވެ. އެގޮތުން އަންހެން ކުދިން ދިރިތިއްބާ ވަޅުލުމަކީ އޭރު ޢަރަބިންގެ ތެރޭގައި ހިނގަމުންއައި ވަރަށް ހުތުރު ކަމެކެވެ.\nޢަރަބިންގެ ތެރޭގައި ކައިވެނީ ގެ ތަފާތު ވައްތަރުތައް ހުއްޓެވެ. އޭގެ ތެރޭގައި ހަމަ މިހާރުވެސް މި ކައިވެނި ކުރާގޮތަށް އިންނަން ބޭނުންވާ ފިރިހެންމީހާ އަންހެން ކުއްޖާގެ ބައްޕަގެ ވަލީ ހޯދުމަށްފަހު ވަކި ރަނެއް ދިނުމުން ކުރެވޭ ކައިވެނި ހުއްޓެވެ. އިސްލާމް ދީން އައުމަށް ފަހު ވެސް މިގޮތަށް ކައިވެނި ކުރުން ހުއްދަވިއެވެ. އެކަމަކު އޭގެ ބައެއް ހައްދުތަކާއި އުސޫލުތައް ކަނޑައެޅުނެވެ. ހަމައެއާއިއެކު އޭރުހުރި ކައިވެނީގެ ބައެއްވައްތަރުތައް އިސްލާމް ދީން އައުމަށްފަހު މަނާވިއެވެ. މީގެތެރޭގައި ފިރިހެންމީހާ އޭނާގެ އަންހެން ދަރިފުޅު އެހެން ފިރިހެނަކާއި ކައިވެނި ކުރުން ހިމެނެއެވެ. މި ކައިވެނީ ގެ ޝަރުތަކީ އެ ފިރިހެން މީހާގެ ދަރިފުޅު އަނެއްމީހާ އާއި ކައިވެނި ކުރުމެވެ. އިސްލާމް ދީން ވަނީ މި ވައްތަރުގެ ކައިވެނި ނަހީ ކުރައްވާފައެވެ. ހަމަ އެގޮތަށް4އަބިންނަށް ވުރެން ގިނަ އަބިން ގެންގުޅުން މިއީ އަރަބިންގެ ތެރޭގައި އޭރު އޮތް ނަމަވެސް އިސްލާމް ދީން އައުމަށް ފަހު މަނާ ކުރެވިފައިވާ ކަންތަކެވެ.\nއޭރު ޢަރަބިންގެ ތެރޭގައި ވަރި ކުރުން އޮވެއެވެ. ނަމަވެސް އެމީހުންނަށް ވަރި ކުރަން ވަކި ޢަދަދެއް ނޯވެއެވެ. ފިރިމީހާ ބޭނުން އިރަކު އޭނާގެ އަންހެނުން ވަރި ކުރުމަށް ފަހު ރުޖޫޢަ ކުރުން ހުއްދައެވެ. މިގޮތަށް އެމީހުން ކިތަންމެ ފަހަރަކުވެސް ވަރި ކޮށްފާނެއެވެ. މީގެ ސަބަބުން އަންހެނުން ނަށް ވަރި ކުރުމަށް ފަހުވެސް އެހެން ފިރިހެނަކާއި ކައިވެނި ކުރެވޭކަށް ނޯވެއެވެ. އަބަދުވެސް ހުންނަން ޖެހެނީ ވަރި ކުރި މީހާގެ ބާރުގެ ދަށުގައެވެ. އަދި ފިރިހެން މީހާ އަށް އޭނާ ވަރި ކުރި އަންހެން މީހާ އެހެން މީހަކާއި އިނުން މަނާ ކުރުމުގެ ބާރު ލިބިގެން ވެއެވެ.\n3- މުދާ ވާރުތަ ކުރުން\nމުދާ ވާރުތަ ކުރުމުގެ ނިޒާމަކީވެސް އޭރު ޢަރަބިންގެ ތެރޭގައި އޮތް ކަމެކެވެ. ނަމަވެސް ވާރުތަ މުދާ ލިބެނީ ހަމައެކަނި އަހުގައި ހަނގުރާމަ ކުރާ، އެމީހުންގެ ބޮޑެތި ދަރިންނަށެވެ. އަންހެނުންނާއި ކުޑަކުދިންނަށް ވާރުތަ މުދަލުން ބައެއް ނުލިބެއެވެ. ނަމަވެސް އިސްލާމް ދީން އައުމަށްފަހު މިގޮތްއުވާލައި ކުޑަކުދިން ނަށާއި އަންހެނުންނަށް ވާރުތަ މުދަލުން ބައެއް ލިބޭ ގޮތް ހަމަޖެއްސިއެވެ.\nއިސްލާމް ދީން އައުމުގެ ކުރީގައި ވެސް ޢަރަބިންގެ ތެރޭގައި ކޮމްޕެނީތަކާއި، ލޯނު ދިނުމާއި، ރަހުނާއި ގަނެވިއްކުން އޮތެވެ. ނަމަވެސް މީގެ ބައެއް ކަންތައް ތައް އިސްލާމް ދީން މަނާ ކުރެއްވިއެވެ. އޭގެ ތެރޭގައި ރިބާ ކެއުމާއި ވިއްކާ މުދަލެއްގައި އަތްލުމުން އެ މުދަލެއް ގަތުން މަޖުބޫރު ކުރުވާ ވައްތަރު ހިމެނެއެވެ.\nމި ހުރިހާ ކަންތަކަކުން ވެސް އަޅުގަނޑު މެންނަށް އެނގެނީ އިސްލާމް ދީން އައުމުގެ ކުރިން ޢަރަބިން ނަކީ އެމީހުންގެ ތެރޭގައި މުޖުތަމަޢް އަކަށް ކަމުދާ ކަހަލަ ރަނގަޅު އަސާސީ މިންގަނޑު ތަކެއް ނެތް ބައެއް ކަމެވެ. ނިކަމެތިންނަށް އެމީހުންގެ ޙައްޤު ތައް ނުލިބުމާއި ހަމަ ނުޖެހުމާއި ލޭ އޮހޮރުވުމާއި ހަނގުރާމަ ކުރުން ގިނަ ބައެއް ކަމެވެ. އެ މީހުންގެ ވެއްޓަކީ އަމާން ކަމެއް އިންސާފެއް ޢަދުލެއް ނެތް ވެއްޓެކެވެ. ފަހެ މިފަދަ ޙާލަތެއް ގައި އެމީހުން ވަނިކޮށް އެމީހުން ނަށް ޙައްޤުގެ މަގަށް ގޮވާލާ ސީދާ ވެގެންވާ ތެދުމަގު ދެއްކެވުމަށްޓަކައި ރަސޫލަކު މާތްރަސްކަލާނގެ ފޮނުއްވިއެވެ. ސަލާމާއި ޞަލަވާތްލެއްވި ކައުއިތުރު ރަސޫލާ އެއްކައު ވަންތަކަމަށް ގޮވައިލައްވައި، މީސްތަކުންގެ މެދުގައި ލޯބި ޖައްސަވައި އިސްލާމީ ދައުލަތް އުފެއްދެވިއެވެ. އިސްލާމީ ދައުލަތަކީ ޢަޤީދާ އާއި ޝަރީޢަތާއި ފުރިހަމަ ނިޒާމެއްގެ ލާމަސީލު ނަމޫނާއެކެވެ.


ވީމޭ މަ ކައިރީގާ (5) – Esfiya – Dhivehi Vaahaka Site\n- by Ninnu - 12- September 16, 2018\nހިޔާލަށް ގެއްލިފައި އިން ރުހާނީ ސިހުނީ ފޯނަށް މެސެޖެއް އައުމުންނެވެ. އެއީ އޭނާއާއި އައްރާދު ވަކިވާން ދިމާވި ހާދިސާއެވެ. ނަމަވެސް އޭގެ ކުރީގެ ކިތަންމެ ކަމެއް އެހިތުގައި ބިންވަޅު ނެގިފައި ވެއެވެ. އެންމެ ފުރަތަމަ އޭނާ އައްރާދުގެ އެނދުގައި ނިދިރެއެވެ. އެންމެ ފުރަތަމަ އައްރާދު ރޫހީ ކީ ދުވަހެވެ. ފޯނު ހުޅުވާލަމުން އޭގެއަށް ބަލާލިއިރު ދޮންބެ ދައްތައެވެ. ބޭރަށް އައުމަށް ބުނެފައި އޮތުމުން ރުހާނީ ނިކުމެލީ އާރާވެސް ގޮވައިގެންނެވެ. މަޑު ހިނގުމެއްގައި ގޮސް އެމީހުންގެ ކޮޓަރިއަށް ވަން ރުހާނީ ބަލާލީ އެނދު ކައިރީގައި ކޮޅަށް ހުރި ރައްޔާނާއި އޭނާގެ އަންހެނުންނަށެވެ.\n“ރޫހީ…” ރައްޔާން ގޮދަޑީގައި އަތުން ޖަހާލަމުން އިށީންނަން ބުނެލިއެވެ.\n“ޔެސް..” ރުހާނީ ކުރު ގޮތަކަށް ބުނެލިއެވެ. ރައްޔާން އަބަދުވެސް އެހެން ހަދަނީ ބޮޑު ވާހަކައެއް ދައްކަން ވުމުންނެވެ. އެމީހުން ވާހަކަ ފެށުމުން ރުހާނީގެ ދެލޯ ބޮޑު ކޮއްލިއެވެ.\nއައްރާދު ހުއްޓި ލައިގެން ހުރީ އޭނާގެ ކޮޓަރީގައި ހުރި ކުޑަދޮރު ކައިރީގައެވެ. ބޭރަށް ބަލަހައްޓައިގެން ހުރިއިރު އޭނާ ދޭތެރެއަކުން އޭނާ ކަރުކެހިލައެވެ. ހީވަނީ ކަރުގައި ރިހުމެއް އުފެދިގެން އުޅޭ ހެންނެވެ. ދެކެން ބޭނުން ނުވި އެތަށް ކަމެއް އޭނާއަށްވަނީ ފެނިފައެވެ. ކުރަން ބޭނުންނުވި އެތަށް ކަމެއް އޭނާއަށް ވަނީ ކުރެވިފައެވެ. ރުހާނީ ބުނިހެން ވަރިވާން ވީ ހެއްޔެވެ؟ ނަމަވެސް އޭގެ ކުރިން އޭނާ އެނގެން ބޭނުންވި އެތަށް ކަމެއްވިއެވެ.\n2 އަހަރު ކުރި\nސިބަތް އެގެއަށް ބަދަލުވިފަހުން އަބަދުހެން އުޅެނީ ރުހާނީ ފަހަތުންނެވެ. ނޫނީ އުޅޭނީ އައްޜާދު މެންގެ އެޕާޓްމެންޓަށް ނުވަދެވިގެންނެވެ. ރީތި ފިރިހެނެއް ނަމަވެސް އޭނާގެ އުޅުމުގައި އެރީތި ކަމެއް ނުވެއެވެ. މިއަދަކީ އައްރާދުގެ އޮފް ދުވަސް ކަމުން އޭނާ މަޑު ކޮއްލައިގެން ހުރީ ގޭގައެވެ. ސިބަތް އެހެން ރުހާނީގެ ފަހަތުން އުޅޭތީ އޭނާ އެކަމާއި ކަންބޮޑުވެއެވެ. ޓީވީގެ ރިމޯޓް އެއްއަތުން ހިފައިގެން އިން ރުހާނީގެ މޫނަށް ބަލައިލި އައްރާދު އެއްކޮލުން ހީލަމުން އައިސް ރުހާނީއާއި ޖެހިގެން އިށީނެވެ. މިވީ ދެތިން މަސް ދުވަސް ތެރޭގައު އެދެމުގައިވި ދުރުކަންވެސް ވަނީ ކުޑަވެފައެވެ. ނަމަވެސް އަދިވެސް ރުހާނީ އިސްވެ އޭނާއާއި ވާހަކައެއް ނުދައްކައެވެ. ރައްޓެހި ކަމުގެ ގުޅުމަށް ބަދަލުވި ނަމަވެސް ރުހާނީ އަދިވެސް ނެގިމަޑުވެފައި ވާވަރު އޭނާއަށް ވިސްނެއެވެ.\nއައްރާދު ރުހާނީގެ މޫނަށް ބަލަން ފެށުމުން އެންމެ ފަހުން ރުހާނީ ޓީވީ ނިއްވާލުމަށްފަހު އައްޜާދުގެ މޫނަށް ބަލާލިއެވެ. އޭރުވެސް އައްރާދު އިނީ އެއިން ގޮތަށް ހީގަނެގެން ބަލަހައްޓައިގެންނެވެ. ރުހާނީ ލޯ ހަނި ކޮއްލުމުން އައްރާދު އޭނާ ޝަހާދަ އިނގިލި ގެނެސް ރުހާނީގެ ކޮލުގައި ޖައްސައިލިއެވެ. ރުހާނީއާއި އައްރާދުގެ މެދުގައި ވަނީ ގާތް ރަހުމަތްތެރިންގެ ގުޅުމެވެ.\n“ވަޓް..” ރުހާނީ އައްރާދުގެ އިނގިލި އޭނާގެ ކޮލުން ވަކި ކޮއްލަމުން ބުނެލިއެވެ.\n” ޔޫ ހޭވް ޑިންޕަލްސް..” އައްރާދު އޭނާގެ މޫނު ކައިރި ކޮއްލަމުން ބުނެލިއެވެ. އެކަހަލަ ކޮންމެ ވަގުތެއްގައި ރުހާނީގެ ހިތުގެ ވިންދު އަވަސްވެއެވެ.\n“މައި ޑޭޑްގެ ފެމިލީގެ ހުންނާނެ..” ބައްޕަ މަތިން ހަނދާން ވުމުން މޫޑު އޮފްވި ރުހާނީ ބުނެލިއެވެ. މައުލޫ ބަދަލު ކޮއްލަން ބޭނުންވި އައްރާދު ވަގުތުން ފެށީ އެހެން ވާހަކަ އެކެވެ.\n“ސޯ ކީއްވެ އޯ ރޫހީ ކިޔަނީ..” އައްރާދު އެހެން އަހާލަމުން ޓީވީއަށް ނަޒަރު ހުއްޓާލިއެވެ. އޭނާ ރުހާނީގެ މޫނަށް ބަލަން ބޭނުންނުވީ ދެރަވީމައެވެ. ރުހާނީއާއި މެދުގައި އިތުރު ނަޒަރަކުން އޭނާ ދެކެން ބޭނުން ނުވާތީއެވެ.\n“މަންމަ ބުނީ ހަމައެކަނި ލޯބިވާ މީހުން ކިޔާ އެއްޗެކޭ..” ރުހާނީގެ ޖަވާބު ވަރަށް ކުރެވެ. ނަމަވެސް މާނަ ވަރަށް ފުނެވެ.\n“އޯކޭ ރޫޙީ..” އައްރާދު އެހެން ބުނުމުން ރުހާނީ ސިހިފައި ބަލާލިއެވެ. އެއީ އައްރާދު އޭނާއަށް ރޫޙީއޭނ ކިޔާފައި ގޮވާލި ފުރަތަމަ ފަހަރެވެ.\n“ޔޫ ޑޯންޓް ލަވް ވީ..” ހީލަމުން ރޫހާނީ އެހެން ބުނެލީ އައްރާދުއަށް ޖެއްސުން ކުރާށެވެ.\n“އައި ޑޯންޓް ހޭޓް ޔޫ…” ރުހާނީއާއި ދިމާލަށް ގުދުވަމުން އައްރާދު ބުނެލިއެވެ. ސޯފާ ތެރެއަށް ވެއްޓުނު ރުހާނީ މޫނުގެ އެއްފަރާތުގައި އަތް ބާއްވާލަމުން އޭނާގެ މޫނަށް ނޭވާ އެޅޭހައި ހިސާބަށް އައްރާދު ތިރިވެލިއެވެ.\n“އެހެމް…” ދުރުން އިވިގެން ދިޔަ ފިރިހެން އަޑުން ދެމީހުން އަވަހާއި ދެމީހުން އެއްފަހާރައި ހެން އެދިމާލަށް ބަލާލިއެވެ. ދޮރުމަތީގައި ހުރި ސިބަތް ފެނުމުން އައްރާދުގެ މޫޑު ސަކަރާތް ވިއެވެ.\n“ސިބަތް ޓަކި ނުޖަހާ އަންނަނީ ކީއްވެ؟” މޫނަށް ރޫތައް ގިނަވި އައްރާދުގެ ރާގުން އެކަނިވެސް އޭނާ ހިތްހަމަ ނުޖެހުނު ވަރު ރުހާނީއަށް އިހުސާސް ވިއެވެ.\n“އަހަރެންގެވެސް ގެއޭ މީ..” ސިބަތް އެހެން ބުނުމުން އައްރާދު އިތުރަށް ރުޅިއައެވެ.\n” މީ އަހަރެންގެ ކޮއްކޮއާއި އަހަންނާއި އަހަރެންގެ ބައްޕަގެ ގެއެއް..” ރުޅިވެރިކަން އެހެން ސިފައެއް ހިޔާރު ކޮއްފާނެތީ އައްރާދު އެތަނުން ތެދުވަމުން ރުހާނީވެސް އެތަނުން ނެގިއެވެ. ސިބަތް އައިސް ރުހާނީ އިށީންދެގެން އިން ތަނުގައި އިށީނެވެ. އައްރާދު ރުހާނީ ކައިރީގައި ކޮޓަރީގައި މަޑު ކޮއްލައިގެން ހުރުމަށް ބުނުމަށްފަހު ބޭރަށް ނިކުތެވެ. އޭރު ސިބަތް ސޯފާގެ ވަސް ބަލަނީއެވެ. އޭނާގެ އެއަމަލަން ބޮލަށް އުދަނގޫވި ނަމަވެސް އައިސް މަޑުމަޑުން ސިބަތުގެ އަތުގައި ޖަހާލިއެވެ.\n“ސިބަތް ކިހިނެއް ވެގެން ތިއުޅެނީ..” އައްރާދު އެހެން ބުނުމުން ސިބަތްގެ މޫނަށް ވެރިވީ ނުލަފާ ހިނިތުންވުމެކެވެ.\n“ރާދުއަށް ނޭގުނިއްޔާ އައި އޭމް ސޮރީ.. އައި ލައިކް ޔުއަރ ވައިފް..” އެއްވެސް ދޮގެއް ނެތި ސިބަތް ބުނެލިއެވެ. ރުޅިއައުމަށްވުރެ ބޮޑަށް އައްރާދު ފަކުރު ގަތީއެވެ.\n“އަހަރެން ކިޔާ އަޑު އަހަނި ހަޔާތްކުޑަ މީހުންވެސް އުޅެއޭ.. ތިވަރެއް ނުން ކަންނޭނގެ އެކަމް.. ރޫހީ އެއީ އަހަރެންގެ އަންހެނުން.. އިފް ޔޫ އީވެން…”\n“އޯހް ޕްލީޒް.. ވީ ބޯތް ނޯ ދެޓް ޔޫ ހެވެންޓް ސްލެޕްޓް ވިތް ހަރ….” ސިބަތްގެ އެޖުމްލައިން އައްރާދު ރުޅި ކޮންޓްރޯލުން ނެއްޓުނެވެ.\n“ކަލޭ މީގޭގައި އުޅެން ބޭނުމިއްޔާ މި އެޕާޓްމެންޓަށް ވަދެގެން ނުވާނެ.. އެންޑް އަހަރެންގެ އަންހެނުން ހުންނަ ތަނަކައީ ދިހަ ފޫޓް ކައިރި ވެގެންވެސް ނުވާނެ..” އައްރާދު ދޮރު ހުޅުވާލަމުން ވަގުތުން ނިކުންނަން ސިބަތު ކައިރީގައި ބުނެލިއެވެ. އަބަދުވެސް ސިބަތުއަކީ އެފާޑަށް އުޅޭ ފިރިހެނެކެވެ. އެންމެ ފުރަތަމަ ދުވަހުން ފެށިގެންވެސް އޭނާ ސިބަތު ދެކެ ފޫހިވީ އެކަމާއި ހެދިއެވެ. މިއަދު ދިމާކޮށްފައި އެހެރީ އޭނާގެ އަންހެނުންނާއެވެ.\nއައްރާދުގެ ފޯނަށް މެސެޖެއް އައުމުން އޭނާ އެޕާޓްމަންޓް ތަޅުލާފައި ދިޔައީ ރުހާނީ ކައިރީގައި އެތެރެއިން ނުނިކުތުމަށް އަމުރު ކޮއްފައެވެ. އޭނާ އެހެން ކަންތައް ކުރަން ޖެހެނީ ސިބަތުގެ ސަބަބުންނެވެ. ނަމަވެސް ރުހާނީ ދެކޭ ގޮތުގައި އޭނާ ގެއިން ނިކުތަ ނުދޭށެވެ. އޮފީހުގެ ދިހަ ވަނަ ނުރިއަށް ލިފްޓް ހުއްޓުމާއެކު އޭނާ އެތެރެއަށް ވަދެގެން ހިނގައި ގަނެފިއެވެ. އެތަނުގައި ވަނީ ހަތަރު ކެބިންއެވެ. އާދައިގެ ކުޑަ އެޕާޓްމެންޓެއް ވަރު ކޮންމެ ކެބިންއެއްވެސް ވެއެވެ. ދޮރުން ވަންނަ އިރުގައި ކުޑަ ހަތަރު ސޯފާ ގޮނޑިއާއި އަދި ވަށް މޭޒެއްވެސް ހުއްޓެވެ.\n“ރާދު…” ދުރުން ރިޔާޒުގެ އަޑު އިވުމުން އައްރާދު އެދިމާލަށް ހިނގައި ގަނެއްޖެއެވެ. ބޯ ޖަހާލަމުން އައްރާދުވެސް ހިނިތުންވެލިއެވެ.\n“ކޮބާ؟ ކިހިނެއް ވަނީ… ކޮބާ ރޫހީ؟” އަހަން ނާހަން ހުރެފައި ރިޔާޒު އެންމެ ފަހުން އަހާލިއެވެ. ކިތަންމެ ރުޅިއައި ނަމަވެސް އެދުވަހު ކަންތައް ވީ ގޮތުން އޭނާ ކުޑަކޮށް ދެރަވިއެވެ. ރުހާނީދެކެ ފޫހިވާ ސަބަބު ކިތަންމެ ފަހަރަކު އޭނާ ބުނަން ބޭނުން ވެއެވެ. ނަމަވެސް ޝާރޫނާއާއި ހެދި ބުނެވޭ ތަނެއް ނާދެއެވެ.\n“ރޫހީ ގޭގަ..” އައްރާދު ރޫހީއޭ ބުނުމުން ރިޔާޒު ބަލާލިއެވެ. ރުހާނީ އެއްވެސް މީހަކު އޭނާއަށް ދިމާލަށް ރޫހީ ކިޔަން އެއްބަސް ވަނީ ވަރަށް ވަރުންކަން އެންމެ ރަނގަޅަށް އެނގޭ އެކަކީ ރިޔާޒެވެ.\n“ދޮންބެ ކީއްވެ ރޫހީ ދެކެ އެހައި ރުޅި އަރަނީ…” އައްރާދު ގަސްތުގައި ދޮންބެއޭ ބުނީ ރިޔާޒުއަށް އެއްޗެއް ވިސްނައި ދޭށެވެ. އޭނާ އެނަޒަރުން ރުހާނީއާއި މެދުގައި ނުދެކޭކަން އެންގުމަށެވެ.\n“ރުހާނީއެއީ އެއްއިރެއްގައިވެސް އަހަރެންގެ ދަރިއެއް ނޫން..” ރިޔާޒް ދުރަށް ބަލާލަމުން ބުނެލިއެވެ. އޭނާގެ މޫނުން ރުޅިވެރިކަން ފާޅުވަމުން ދިޔައިރު އެކަމެއް ވާހަކައަކުން ނުދައްކައެވެ.\n“ރުހާނީއަކީ ޝާރޫނާގެ ދަރިއެއް ނޫން.. ޝަރޫނާ އަމިއްލަ ދަރިއަށް ވުރެ ބޮޑަށް ލޯބިވިނަމަވެސް…” ރިޔާޒު އަދިވެސް ބަލަންހުރީ ބޭރަށެވެ. ރުހާނީ ރިޔާޒުގެ އަތަށް ގެނެސް ދިންއިރު އޭނާގެ އުމުރުން އެންމެ ދެއަހަރެވެ. ހިކި ކަމުން އެކުއްޖާ ހީވަނީ އިންސާނާގެ ކަށިގަނޑު ހެންނެވެ.\nރިޔާޒް އަތޮޅު ތެރެއަށް ކުރި ދަތުރެއްގައި ރަހުމާއާއި ދިމާވީ އައްޑޫއިންނެވެ. ރައްޔާންއާއި ޝަރޫނާ މާލޭގައި މަޑުކުރީ ރިޔާޒްގެ އެދުމުގެ މަތިންނެވެ. އަހަރަކަށް ދެމިގެންދިޔަ އެދަތުރުގައި ރިޔާޒަށްވަނީ ވަރަށް ބޮޑެތި ގޯސްތައް ހެދިފައެވެ. އޭގެތެރެއިން އެއް ގޯހަކީ ރުހާނީއެވެ. ރިޔާޒު ދަތުރު ނިންމާލާފައި އައިއިރު އެއްވެސް ވަރަކަށް ރަހުމާ އިނީ ބަލިވެ ކަމެއް ނޭނގެއެވެ. ނަމަވެސް ކަންތައް ގޯސްވީ ރަހުމާ ދެއަހަރުގެ ރުހާނީ ގޮވައިގެން އައިސް އެމީހުންގެ ގެއަށް ވަނުމުންނެވެ. އޭނާއާއި ނުއިންނަނިސް އެގެއިން ނުނިކުންނާނެ ކަމަށްބުނެ ބިރު ދައްކަމުން ދިޔައީ ރުހާނީ ދައްކައިގެންނެވެ. ޝަރޫނާ ރައްޔާން ގޮވައިގެން އެގެއިން ނިކުތުމުގެ ކުރިން އެއްދުވަހު ރުހާނީ އުރާލިއެވެ. ކަންތައް ބަދަލުވީ އެހާ ހިސާބުންނެވެ. ރިޔާޒުއާއި ރައްޔާނަށް ވުރެ ބޮޑަށް ވައްތަރީ ރުހާނީއެވެ. ޝާރޫނާވެސް ރުހާނީ ބޭނުންވީއެވެ. ރަހުމާގެ ކަންތައް އެހިސާބުން ގޯސްވިއެވެ. 8 އަހަރުގެ ރައްޔާންގެ ކަރުގައި ވަޅި ޖައްސައި މަރަން ތައްޔާރު ވެފައި ހުރި މަންޒަރު އަދިވެސް ރިޔާޒުގެ ލޮލަށް ސިފަވާ ކަހަލައެވެ. ހުރިހާ ކަމެއް ދިމާވީ ރުހާނީގެ ސަބަބުންނެވެ.\nހުރިހާ ވާހަކައެއް ކިޔައި ދިނުމަށްފަހު ރިޔާޒު އައްރާދާއި ދިމާލީ އޭނާ ރުޅި އަންނަ ސަބަބު މިހާރު އައްރާދަށް އެނގޭނެތީއެވެ. ނަމަވެސް އައްރާދުގެ މޫނުން އެކަހަލަ އެއްވެސް ކަމެއް ނުފެނުނެވެ.\n“ތިބުނީ އެހެންވެއޭ މިހުރިހާ ދުވަހު ރުހާނީއާއި މެދު އެހެން ކަންތައް ކުރީ…” އައްެރާދު މަލާމާތުގެ ރާގަކަށް ހީނގަންނަމުން ބުނެލިއެވެ.\n“ރާދުއަށް އެއްވެސް އެއްޗެއް ނުވިސްނުނުތަ؟ އޭނާގެ މަންމަ ހެންނޭ އޭނާ އުޅޭނީ…” ރާމިޒުގެ އެންމެފަހު ޖުމުލައިން އައްރާދުގެ އަތް މުއްކަވާލެވުނެވެ.\n“އެކްޒެކްޓްލީ.. އޭނާގެ މަންމައޭ އެހެން ކަންތައް ކުރީ… ރުހާނީއެއް ނޫން.. ރޫހީއަށް އެންމެ ފުރަތަމަ ނޭނގެ އޭނާގެ އަސްލު މަންމައަކީ ޝަރޫނާ ދައްތަ ނޫންކަމެއް.. ރުހާނީ އުޅެނީ ދޮންބެ އުޅޭ ގޮތަށް..އެހެން ބޯހަރުކޮށް.. އޭނަގެ މަންމައުޅޭ ގޮތަކަށް ނޫން…” އައްރާދު އެހެން ބުނެފައި އިންތަނުން ތެދުވެގެން ހިނގައި ގެނފިއެވެ. ރިޔާޒަށް ކިޔާނެ އެއްޗެއްވެސް ނޭނގުނެވެ. ތެދެކެެވެ. އޭނާއަށް ހަޤީޤަތަކީ ކޮބައި ކަމެއްވެސް ނޭނގެއެވެ.\nލޯބި ހަމަ އެންމެ ލޯބީ ކަރުނައިގެތެރޭގައި….. (3 ވަނަ ބައި)\nއެހެނަސް ހަމަ ލޯތްބޭ ވެވެނީ (އެގާރަވަނަބައި)\nފުން ލޯބި (18)\nlove this stry\nWooow dear mi part vx v v v nyc…maasha allah whn next💕me second dhw\nMi story ge concept v reethi..i luv this story..kiyaa hithun vaahaka up vi tho va beley…best of luck\nHmmm….I agree with u….Ahana….salhi concept eh……luv this story….


ޣައިރު މުސްލިމުންނާއެކު އެއްސުފުރާއެއް މަތިން ރޯދަ ވިއްލުން ހުއްދަވާނެތަ؟ – DhiSalafiyyah\n18/07/2014 ފިޤުހާއި އޭގެ ޢިލްމުތައް, ދީންއަލް އަޚް ޢާޒިމް ޚާލިދު\nالحمد لله والصلاة والسلام على روسول الله وعلى آله وصحبه أجمعين.\nޝައްކެއްނެތް އަޅުނގަޑުމެންގެ ރާއްޖެއަކީ ސައްތައިން ސައްތަ އިސްލާމީ ޤައުމެއްކަމުގައިވީ ނަމަވެސް، މި ރާއްޖެއަކީ ފަތުރުވެރިކަމަށް ހުޅުވާލެވިފައިވާ ރާއްޖެއެކެވެ. ވަޒީފާ އަދާ ކުރުމަށާއި އަދިވެސް އެހެނިހެން ބޭނުންތަކަށް އެހެންދީންތަކުގެ އަހުލުވެރިން މިރާއްޖެއަށް އައިސްގޮސް އުޅެއެވެ. އެހެންކަމުން އެފަދަ މީހުންނާއިއެކު އޮންނަ ގުޅުންތަކަކީ ޝަރުޢީ މިންގަނޑުތަކުގެ ތެރޭގައި އޮންނަ ގުޅުންތަކަށް ވާން ޖެހޭނެއެވެ.\nޣައިރުމުސްލިމުންނާ އެއްސުފުރާއެއް މަތިން ރޯދަ ވީއްލުމުގެ މައްސަލައަށް ބަލާލާނަމަ ބުނެވޭނީ، އެކަމަކީ އެއީ ޝަރުޢީ ގޮތުން ހުއްދަ ސަބަބެއް އެކަމުގައި އޮތް ކަމުގައިވާނަމަ ހުއްދަ ކަމެއްކަމުގައެވެ. މިޘާލަކަށް މާތްވެގެންވާ އިސްލާމް ދީނަށް އެފަދަ މީސްމީހުންނަށް ގޮވާލުން ނުވަތަ އިސްލާމްދީނާ މެދު އެފަދަ މީހުންގެ ހިތުގައިވާ ގޯސް ތަސައްވުރު ދުރުކޮށް މާތްވެގެންވާ މިދީނުގެ ރަނގަޅު ތަސައްވުރެއް އެފަދަ މީހުންނަށް ދައްކުވައިދިނުން ފަދަ ކަންކަމުގައި އެފަދަ މީހުންނާ އެއްސުފުރާއެއް މަތިން ރޯދަ ވީއްލުން އެއީ މައްސަލައެއް ނޫނެވެ. ނަމަވެސް އެކަން (މާނައަކީ: ޣައިރު މުސްލިމުންނާއެކު އެއްސުފުރާއެއް މަތިން ރޯދަވީއްލުން) އެކުރަނީ އެމީހުންނާ އޮންނަ އެކުވެރި ކަމެއްގެ ސަބަބުން ނުވަތަ އެމީހުންގެ މެހުމާންދާރީއިން އުފާ ލިބިގަންނަން ކަމުގައިވާނަމަ އެކަމަކީ ނުރައްކާތެރި ކަމެކެވެ. އެހެނީ الْوَلَاء وَالْبَرَاء (ﷲ އަށްޓަކައި އެކުވެއުޅުމާއި ﷲ އަށްޓަަކައި ބަރީއަވުން) ގެ މަތިވެރި އުޞޫލާއި އެކަންކަން ފުށުއަރާތީއެވެ. އަދި މި އުޞޫލަށް ދަލީލުކޮށްދޭ އެތަކެއް ދަލީލުތަކެއް ﷲ ގެ ފޮތާއި މާތްނަބިއްޔާގެ ސުންނަތުގައި އައިސްފައިވެއެވެ.\n(لَّا تَجِدُ قَوْمًا يُؤْمِنُونَ بِاللَّـهِ وَالْيَوْمِ الْآخِرِ يُوَادُّونَ مَنْ حَادَّ اللَّـهَ وَرَسُولَهُ وَلَوْ كَانُوا آبَاءَهُمْ أَوْ أَبْنَاءَهُمْ أَوْ إِخْوَانَهُمْ أَوْ عَشِيرَتَهُمْ ۚأُولَـٰئِكَ كَتَبَ فِي قُلُوبِهِمُ الْإِيمَانَ وَأَيَّدَهُم بِرُوحٍ مِّنْهُ ۖ وَيُدْخِلُهُمْ جَنَّاتٍ تَجْرِي مِن تَحْتِهَا الْأَنْهَارُ خَالِدِينَ فِيهَا ۚ رَضِيَ اللَّـهُ عَنْهُمْ وَرَضُوا عَنْهُ ۚ أُولَـٰئِكَ حِزْبُ اللَّـهِ ۚ أَلَا إِنَّ حِزْبَ اللَّـهِ هُمُ الْمُفْلِحُونَ)[المجادلة ٢٢]\nމާނައީ: “الله އަށާއި އާޚިރަތް ދުވަހަށް އީމާންވާބަޔަކު،الله އަށާއި އެއިލާހުގެ ރަސޫލާއާ ދެކޮޅުވެރިވާބަޔަކަށް (ގުޅުން ބަހައްޓައި) ލޯބިކުރާ ބަޔަކުކަމުގައިވާތީ ކަލޭގެފާނު ދެކެވަޑައިނުގަންނަވާނެތެވެ. އެބަޔަކީ ތިމާމެންގެ މައިންބަފައިންކަމުގައިވިޔަސް، ނުވަތަ ދަރިންކަމުގައިވިޔަސް، ނުވަތަ އަޚުންކަމުގައިވިޔަސް، ނުވަތަ ގާތްތިމާގެ މީހުންކަމުގައި ވިޔަސްމެއެވެ. އެއުރެންނީ (އެބަހީ: الله އަށާއި އެއިލާހުގެ ރަސޫލާއަށް ދެކޮޅުވެރިވާބަޔަކަށް ލޯބިނުކުރާ މީހުންނީ) އެބައިމީހުންގެ ހިތްތަކުގައި، އެއިލާހު އީމާންކަން ލިޔުއްވާފައިވާ މީހުންނެވެ. އަދި އެއިލާހުގެ ޙަޟްރަތުންވާ ރޫޙަކުން (އެބަހީ: މަދަދާއި، ވަޙީއާއި އަދި ވާގިވެވޮޑިގެންނެވުމުން) އެބައިމީހުންނަށް ބާރުދެއްވިއެވެ. އަދި އެތަންތާނގެ ދަށުން ފެން އާރުތައް ހިނގަހިނގާ ހުންނަ ސުވަރުގެތަކަށް އެއިލާހު އެބައިމީހުން ވައްދަވާނެތެވެ. އެއުރެން އެތަންތާނގައި ދެމިތިބެނިވި ގޮތުގައެވެ. اللهއެއުރެންނަށް ރުއްސެވިއެވެ. އަދި އެއުރެން އެއިލާހާމެދު ރުހިގެންވިއެވެ. (އެބަހީ: ދުނިޔެއާއި އާޚިރަތުގައި އެބައިމީހުންނަށް އެއިލާހު ދެއްވި ދެއްވުންތަކަށް އެބައިމީހުން އުފާކުރެތެވެ.) އެއުރެންނީ الله ގެ ޖަމާޢަތެވެ. ދަންނާށެވެ! ހަމަކަށަވަރުންاللهގެ ޖަމާޢަތީ ހަމަ، ކާމިޔާބުވާނޭ މީހުންނެވެ.”\n(يَا أَيُّهَا الَّذِينَ آمَنُوا لَا تَتَّخِذُوا الْكَافِرِينَ أَوْلِيَاءَ مِن دُونِ الْمُؤْمِنِينَ ۚ أَتُرِيدُونَ أَن تَجْعَلُوا لِلَّـهِ عَلَيْكُمْ سُلْطَانًا مُّبِينًا) [النساء ١٤٤]\nމާނައީ: “އޭ إيمان ވެއްޖެމީސްތަކުންނޭވެ! مؤمن ންފިޔަވައި، كافرން އެއީވާގިވެރިންކަމުގައި ތިޔަބައިމީހުންނުހިފާށެވެ! (ފަހެ) بيان ވެގެންވާحجّة އެއް ތިޔަބައިމީހުންނާ ދެކޮޅަށް،ތިޔަބައިމީހުން اللَّهގެ حضرة އަށް ހުށަހެޅުމަށްއެދެނީ ހެއްޔެވެ؟”\n(يَا أَيُّهَا الَّذِينَ آمَنُوا لَا تَتَّخِذُوا الْيَهُودَ وَالنَّصَارَىٰ أَوْلِيَاءَ ۘبَعْضُهُمْ أَوْلِيَاءُ بَعْضٍ ۚ وَمَن يَتَوَلَّهُم مِّنكُمْ فَإِنَّهُ مِنْهُمْ ۗ إِنَّ اللَّـهَ لَا يَهْدِي الْقَوْمَ الظَّالِمِينَ)[المائدة ٥١]\nމާނައީ: “އޭ إيمان ވެއްޖެމީސްތަކުންނޭވެ! ތިޔަބައިމީހުން يهودى ންނާއި ،نصارى އިން (އެއީ) ވާގިވެރިންކަމުގައިނުބަލާށެވެ! އެއުރެންގެތެރެއިންއެއްބަޔަކީއަނެއްބަޔެއްގެވާގިވެރިންނެވެ. ތިޔަބައިމީހުންގެތެރެއިންއެއުރެންވާގިވެރިންކަމުގައިބަލައިފިމީހާ (ދަންނާށެވެ!) ފަހެ، ހަމަކަށަވަރުން، އެއީ، އެއުރެންގެ ތެރެއިންވާ މީހެކެވެ. ހަމަކަށަވަރުން، އަނިޔާވެރިބަޔަކަށް اللَّه ތެދުމަގެއް ނުދައްކަވާނެތެވެ.”


vnews - Dhuniye ge emme agubodu jet, Qataruge Emir Turkey ge raeesah hadhiyaa kuravvaifi\nދުނިޔޭގެ އެންމެބޮޑު އަދި އެންމެ އަގުބޮޑު ޕްރައިވެޓް ޖެޓް، ގަތަރުގެ އަމީރު ތުރުކީގެ ރައީސަށް ހަދިޔާ ކުރައްވައިފި\nގަތަރުގެ އަމީރު، ތުރުކީގެ ރައީސަށް ހަދިޔާކުރެއްވި ބޮއިންގ 8-747 މަރުކާގެ މަތިންދާ ބޯޓެއް: މިއީ އުދުހޭ ގަނޑުވަރުތަކެއް ކަމަށް ބުނެވޭ\nގަތަރުގެ އަމީރު ޝައިޚް ތަމީން ބިން ހަމަދު އައްޘާނީ، ތުރުކީގެ ރައީސް ރަޖަބް ތައްޔިބް އުރުދުޣާންއަށް ބޮއިންގ 747-8 މަރުކާގެ މަތިންދާ ބޯޓެއް ހަދިޔާ ކުރައްވައިފިއެވެ.\nނޫސްތަކުން ބުނާގޮތުގައި މިއީ ދުނިޔޭގައި މިހާތަނަށް އުފައްދާފައިވާ އެންމެބޮޑު އަދި އެންމެ އަގުބޮޑު ޕްރައިވެޓް ޖެޓެވެ. މިމަތިންދާ ބޯޓުގެ އަގު 367 މިލިއަން އެމެރިކާ ޑޮލަރަށް އަރައެވެ.\nގަތަރުގެ އަމީރު، ތުރުކީގެ ރައީސަށް ހަދިޔާކުރެއްވި މި މަތިންދާ ބޯޓު ފަރަންސޭސިވިލާތުން މިހާރުވަނީ ތުރުކީއަށް ގޮސްފައެވެ. މަތިންދާ ބޯޓް ޖައްސާފައިވަނީ އިސްތަމްބޫލްގެ ސަހިބާ ގޮކްސެން އިންޓަރނޭޝަނަލް އެއަރޕޯޓްގައެވެ.\n76 ފަސިންޖަރުންނާއި، 18 ކްރޫންނާއެކު ޖުމްލަ 94 މީހުންނަށް ދަތުރުކުރެވޭ މިމަތިންދާ ބޯޓު ފަރުމާކޮށްފައިވަނީ ވަރަށް ޚާއްސަ ސިފަތަކަކާ އެކުގައެވެ. އެގޮތުން، ތަފާތު ޚާއްސަ ކޮޓަރިކޮޅުތަކާއި، މާލަންތަކާއި، ފަރސްޓްކްލާސް ސަރަހައްދާއި، އަދި މަތިންދާ ބޯޓަށް ޚާއްސަ ހޮސްޕިޓަލެއްވެސް އެކުލެވިގެން ވެއެވެ.\nސަލާމަތީ ވަރުގަދަ އާލާތްތަކާއި، ކެމެރާވެސް މިމަތިންދާ ބޯޓްގައި ގާއިމްކޮށްފައި ވާއިރު، މިމަތިންދާ ބޯޓުގައި ހައި-ކްލާސް ޕެނަސޯނިކް އިން-ފްލައިޓް މޫނިފޫހިފިލުވުމުގެ ނިޒާމެއްވެސް ގާއިމްކޮށްފައި ވެއެވެ.\nބޮއިންގ 747-8 މަރުކާގެ މިމަތިންދާ ބޯޓަކީ "ގަތަރު އަމީރީ ފްލައިޓް" ގައި ކުރިން ބޭނުންކޮށްފައިވާ މަތިންދާ ބޯޓެކެވެ.\n"ގަތަރު އަމީރީ ފްލައިޓް" އަކީ ގަތަރުގެ ޝާހީ އާއިލާގެ މެމްބަރުންނާއި، ގަތަރު ސަރުކާރުގެ އިސް އޮފިޝަލުން ދަތުރުކުރެއްވުމަށް ޚާއްސަކޮށް ގާއިމްކޮށްފައިވާ އަމިއްލަ އެއަރލައިނެކެވެ. މި އެއަރލައިންގައި ބޭނުންކުރާ މަތިންދާ ބޯޓްތަކަކީ ގަނޑުވަރުތަކެއް ކަމަށް މީޑިއާއިން ސިފަކުރެއެވެ.


ONE Recipe: Baraboa Fani - One Online\nވަން ރެސިޕީ: ބަރަބޯ ފަނި\nޒަމާނުއްސުރެ ދިވެހިންނަކީ ރަމަޟާން މަހު މީރު ކެއުން ކައިގެން އުޅޭ ބައެކެވެ. އެގޮތުން އެންމެ ތަނަވަސް މީހާއިން ފެށިގެން އެންމެ އާދައިގެ މީހާވެސް ރޯދަމަހު ކައިބޮއި އުޅެނީ އެހެން މަސްތަކާ ހިލާފަށް މީރު ކޮށެވެ.\nދިވެހިންނަކީ ތަފާތު ރަހަތައް ތަޖުރިބާކުރާ ބައެކެވެ. އަދި ދިވެހިންގެ ސަގާފަތާއި އާދަކާދައިގެ މަތިން މިޒަމާނުގައިވެސް ދިވެހި ކެއުން ހުރިހާ ގެއެއްގައިވެސް ބޭނުން ކުރެއެވެ. ގިނަ ދިވެހިންނަށް އަދިވެސް އެންމެ ކަމުދަނީ ދިވެހި ކެއުމެވެ. އެހެންކަމުން ދިވެހި އަންހެނުންނަކީ ތަފާތު ވައްތަރުގެ ކާބޯތަކެތި ތައްޔާރުކޮށް އާ އީޖާދުތައް ކުރާ ބައެކެވެ.\nއެގޮތުން ބަރަބޯ ފަންޏަކީވެސް މީރުކޮށް ތައްޔާރުކޮށްލެވިއްޖެނަމަ ވަރަށް މީރު ބުއިމެކެވެ.\n2 ޖޯޑު ބަރަބޯ (ގާނާފައި ހުރި)\n1 ޖޯޑު ހަކުރު\n1 އިންޗީގެ5ރާނބާފަތްކޮޅު\n6 ކާފޫރު ތޮޅި (ދެކޮޅު ބުރިކޮށްފައި)\n2 އިންޗި ފޮނިތޮށި\n12 ޖޯޑު ފެން\nއެންމެ ފުރަތަމަ5ޖޯޑު ފެން އުނދުންމައްޗަށް އުދާށެވެ. ފެންފޮދު ކެކިގަތީމައި ބަރަބޯ، ހަކުރު، ރާނބާފަތް، ކާފޫރުތޮޅި، ފޮނިތޮށި އަޅައިގެން 10 މިނެޓް ވަންދެން ކައްކާށެވެ. އެއަށްފަހު7ޖޯޑު ފެން އަޅައިގެން އިރުކޮޅަކު އުނދުންމަތީ ބެހެއްޓުމަށްފަހު ކެކިގަތުމުން ފޮނި ރަހަ ހެޔޮވަރުކޮށްފައި ބާލާށެވެ. ހިހޫ ވުމުން ފުރާނާލުމަށްފަހު އައިސް އަލަމާރިއަށް ލާށެވެ.\nބަރަބޮލަކީ ސިއްހަތަށް ގިނަ ފައިދާތަކެއް ލިއްބައިދޭ އެއްޗެކެވެ. ބަރަބޯ ޖޫހަކީ ނިދުމުގައި މައްސަލަ އުޅޭ މީހުންނަށްވެސް ފައިދާ ހުރި ބުއިމެކެވެ. އެގޮތުން ރޭގަނޑު ނިދަން އުނދަގޫނަމަ ކޮންމެ ރެއަކު ބަރަބޯ ޖޫސް ތަށްޓެއްގެ ތެރެއަށް މާމުއި ކޮޅެއް އަޅައިގެން ބުއިމަށް އާދަ ކުރާށެވެ. އަދި ބަރަބޮލަކީ ބަރުދަން ލުއިކުރުމަށްވެސް އެހީވެދޭ އެއްޗެކެވެ.\nގުޅޭ ޓެގު ރޯދަމަސް ވަން ރެސިޕީ\nކުރު ވާހަކަ: ހަމަހިމޭންރޭ - 04\nކުރު ވާހަކަ: ހަމަހިމޭންރޭ - 03\nކުރު ވާހަކަ: ހަމަހިމޭންރޭ - 02\nވަން ފޮޓޯ: ރޯދަ 29 ބާޒާރުގެ އަގުތައް\nރޯދަމަހުގެ 29 ވަނަ ދުވަސް: ތަކެތީގެ އަގު އަދިވެސް މައްޗަށް


Thinadhoo Council Ge ''Rayyathun'nage Gadi'' Thafaathu Vagutheh! ތިނަދޫ ކައުންސިލް ‘ރައްޔަތުންނަގެ ގަޑި’ ތަފާތު ވަގުތެއް! – Huvadhoo News Thinadhoo Council Ge ''Rayyathun'nage Gadi'' Thafaathu Vagutheh! Huvadhoo News\nތިނަދޫ ކައުންސިލް ‘ރައްޔަތުންނަގެ ގަޑި’ ތަފާތު ވަގުތެއް!\nހުވަދު އަތޮޅު ދެކުނުބުރީގެ މައި މަރުކަޒު ނުވަތަ އެއް ރަށަކަށް މުޅި އަތޮޅުގެ ހުރިހާ ކަމެއް ހިންގަމުން އަންނަ ތިނަދޫ އަކީ ވަރަށް ގިނަ މުހިއްމު ކަންތައްތަކެއް މުޅި އަތޮޅަށް އަދި ރަށަށް ޚާއްޞަ ކޮށްގެން ކުރަމުން އަންނަ ތަނެކެވެ. އެއާއިއެކު މިއީ އެހާގިނަ ކަންތައްތައް ރަނގަޅު ކުރަން ޖެހިފައިވާ ތަނެއް ވެސްމެއެވެ. އެކަމާ އެންމެ ބޮޑަށް ވިސްނާނެ ބަޔަކީ ތިނަދޫ ކައުންސިލްކަން ޔަޤީނެވެ.\nތިނަދޫ ކައުންސިލްގެ އެންމެ ފަހުން ބޭއްވި ރައްޔިތުންގެ ބައްދަލުވުމުގައި ތަޢާރަފްކުރި ރައްޔިތުންގެ ގަޑިއަކީ އެކަމުގެ ވަރަށް ރަނގަޅު ހެއްކެކެވެ.\nމިމަހުގެ 28 ވީ ހޯމަ ދުވަހު ވަނީ އެޕްރޮގްރާމުގެ ފުރަތަމަ ސެޝަން ކައުންސިލް އިދާރާގައި ބާއްވާފައެވެ. ތިނަދޫ ކައުންސިލްގެ7މެމްބަރުންގެ އަމިއްލަ އިސްނެގުމުގެމަތީން، ކައުންސިލްގެ އިއްތިފާޤުން ފާސްކުރެވިގެން، ރައްޔިތުންގެ އަޑު ވީހާވެސް ގާތުން އަޑުއެހޭނޭ އިންތިޒާމްތަކެއް ހަމަޖެއްސުމުގެ ތެރެއިން ފެށިގެން ދިޔަ މި ޕްރޮގްރާމް ވެގެން ދިޔައީ ރައްޔިތުން ވަރަށް ބޭނުވެފައި ތިބި ކަމަކަށެވެ. އެކަން ވަނީ ފުރަތަމަ ދުވަހު ވެސް ފެނިގެން ގޮސްފައެއެވެ. އެއްގަޑި އިރަށް ލިބިފައިވާ ފުރުސަތުގައި ގިނަ ބަޔަކު ބައިވެރިވިއެވެ. ބޭނުންވެފައިތިބި އެތައްކަމެއްގެ ވާހަކަ ތަކާ ޝަކުވާއެއް ސީދާ ގުޅުން ހުރި ކައުންސިލް މެމްބަރާ ރައީސަށް ހުށަހެޅުއްވިއެވެ.\nތިނަދޫ ކައުންސިލުން ބުނެފައިވަނީ\nޢާއްމު ރަސްމީ ވަގުތުތަކުގައި ކައުންސިލް އިދާރާއަށް އައިސް ކައުންސިލަރުންނާއި ބައްދަލުކުރަން ބަލާއިރު ކައުންސިލަރުން އެހެން ރަސްމީކަމެއްގައި މަޝްޣޫލުވެ ތިބެންޖެހުމަށް ދިމާވެއްޖެނަމަ އެވަގުތަކު އެރައްޔިތަކާއި ބައްދަލު ކުރެވޭގޮތްނުވާ ކަމަށާއި އެހެންވެ މަޤުބޫލު ވަރަށްބޮޑު ސަބަބަކާހެދި މެނުވީ ކޮންމެ ރަސްމީ ހޯމަ ދުވަހެއްގެ 11:00 އިން 12:00 އާއި ދެމެދު ރައްޔިތުންގެ އިންތިޒާރުގައި ކައުންސިލްގެ ހުރިހާ މެމްބަރުން ކައުންސިލް އިދާރާގައި ޙާޟިރުވެތިބުމަށް މިހާރު މިވަނީ ހަމަޖެހިފައި ކަމަށެވެ. އަދި އެވަގުތު ތެރޭގައި ތިނަދޫގެ ކޮންމެ ރައްޔިތަކަށްވެސް ކައުންސިލް މެމްބަރުންނާއި އެއްކޮށް ބައްދަލުކޮށް ކަންކަން މަޝްވަރާކޮށް، ޚިޔާލު އަރުވާ ސުވާލުކޮށް ހެދޭނެ ކަމަށްވެސް ކައުންސިލުން ބުނެފައިވެއެވެ.\nތިނަދޫ ކައުންސިލުން، ރައްޔިތުންނާއި ބައްދަލުކުރުމަށް ކުރިއަށްގެންދާ “ރައްޔަތުންނަގެ ގަޑި”” ފުރަތަމަ ބައްދަލުވުން\nތިނަދޫ ކައުނަސިލްގެ ރައީސް ސަޢުދު އަލީގެ ވިސްނުންހުރީ\nތިނަދޫ ކައުންސިލް މެމްބަރުންނަށް ރައްޔިތުންނާއި ހަމަޔަށް ގޮސް ގިނަގިނައިން ބައްދަލުކޮށް އުޅެވޭނޭ އިތުރު ޕްރޮގްރާމްތަކާއި، އިންތިޒާމްތަކާއި، މާޙައުލުތައް ވަރަށްކައިރި ކުރިމަގެއްގައި ފެއްޓެވުމަށެވެ. އެކަމުގެ ޚިޔާލާއި މަޝްވަރާވެސް ރައްޔިތުންގެ ފަރާތުން މިހާރު ކައުންސިލްގެ އިސް މުވައްޒަފުންނާއި ކައުންސިލަރުން ގެންދަވަނީ ހޯއްދަމުންނެވެ.\nކޮންމެއަކަސް މިއީ ތިނަދޫ ކައުނަސިލްގެ އިސްނެގުމަށް ފެށި ތާރީޚީ ކަމެކެވެ. ކޮންމެ ރައްޔިތަކަށްވެސް ހުޅުވާލެވިފައިވާ މުހިންމު ފުރުޞަތެކެވެ. ސުވާލަކީ ރައްޔިތުންގަޑި ގެ ފުރަތަމަ ފެށުމުގައި ފެނުނު ކަންކަމާ ލިބުނު ތަޖުރިބާ މިހާރު ރައްޔިތުންގެ ފަރާތުން ލިބުނު ޚިޔާލުގެ އަލީގައި ކުރިއަށް އޮތް ދުވަސް ތަކުގައި މި ގަޑިޔަށް އަންނާނީ ކޮން ބަދަލެއްތޯއެވެ.\nރައްޔިތުން އެދެނީ މި ފުރުސަތުގައި ތިނަދޫ ކައުނަސިލްގެ މެމްބަރުންނާއި ބައްދަލު ކުރުމުގެ ފުރުސަތު ތިނަދޫ އަށް ޒިޔާރަތް ކުރާ ދަތުރުފަތުރު ވެރިންނަށްވެސް ލިބުމެވެ. މި ގަޑިޔަށް ޚާއްޞަ ކުރެވޭ ޒަމާނަށް ފެތޭ އެހެން މާޙައުލެއް ވީހާވެސް އަވަހަށް ހެދި މި އެއްގަޑިއިރު އާންމު ރައްޔިތުންނަށް ފެންނަހެން ފޭސްބުކް ލައިވް ކުރުމެވެ. އަދި ރައްޔިތުން އެދޭ ކަންތައްތައް ތަންފީޒް ވެގެންދާ ނަތީޖާ ނެރެވޭ ކަމަކަށްވުމެވެ.\nމިއީ ތިނަދޫ ކައުންސިލްގެ ރައްޔިތުންގެ ގަޑި އާއި ބެހޭގޮތުން ރަށުގެ އެކި ދިމާލުގައި ތުންތުންމަތިން ހޫނުކޮށް ދެކެވޭ ބައެއް ވާހަކަތަކެވެ.\nރައްޔަތުންނަގެ ގަޑި ތިނަދޫ ކައުންސިލް


New York Convention Gai Raajje In Soekohfi - Vaguthu\nކޮވިޑް-19: ދިވެހިން ފައްސިވާ އަދަދު މަޑުޖެހުމެއް ނެތި މައްޗަށް! -7މިނެޓް ކުރިން\nނިއުޔޯކް ކޮންވެންޝަންގައި ރާއްޖެއިން ސޮއިކޮށްފި\n10 މަސް ކުރިން ( ސެޕްޓެމްބަރު 18, 2019 )\nނިއުޔޯކް ކޮންވެންޝަންގައި ދިވެހިރާއްޖެއިން ސޮއިކޮށްފިއެވެ.\nކޮންވެންޝަން އޮން ރިކޮގްނިޝަން އެންޑް އެންފޯސްމަންޓް އޮފް ފޮރިން އާބިޓްރަލް އެވާޑްސް (ނިއުޔޯކް ކޮންވެންޝަން)ގައި ރާއްޖޭގެ ފަރާތުން ސޮއިކުރެއްވީ މިހާރު އެމެރިކާ އަށް ކުރައްވަމުން ގެންދަވާ ދަތުރުފުޅުގެ ތެރެއިން ބަންޑާރަ ނައިބް އިބްރާހިމް ރިއްފަތެވެ.\nނިއުޔޯކް ކޮންވެންޝަންގައި ދިވެހިރާއްޖެއިން ބައިވެރިވުމަށް ވަޒީރުންގެ މަޖިލީހުން 2010 ވަނަ އަހަރު ވެސް ނިންމިއެވެ. ރައްޔިތުންގެ މަޖިލީހުންވެސް ވަނީ ރުހުންދީފައެވެ.\nމިމުޢާހަދާގައި ރާއްޖެއިން ބައިވެރިވުމުގެ ބޭނުމަކީ، ބޭރު ދައުލަތްތަކުގެ ތަޙްކީމުގެ ނިންމުންތައް ބަލައިގަނެ ތަންފީޒު ކުރެވޭނެ ނިޒާމެއް ރާއްޖޭގައި ޤާއިމުކުރުން ކަމަށާއި އަދި އޭގެ ސަބަބުން ބޭރުގެ އިންވެސްޓަރުންނަށް ރާއްޖޭގައި އިންވެސްޓް ކުރުމަށް ރަނގަޅު މާޙައުލެއް ޤާއިމު ކުރެވި، ރާއްޖެއަށް ބޭރުގެ ގިނަ އިންވެސްޓްމަންޓްތަކެއް ވަނުމުގެ ދޮރު ހުޅުވިގެންދިއުންކަމަށް ރައީސް އޮފީހުން ކުރިން ވިދާޅުވެފައި ވެއެވެ.\nމި ކޮންވެންޝަނުގެ ސަބަބުން ބައިނަލްއަޤުވާމީ އާބިޓެރަރީ ކޯޓު ތަކުގައި ނިންމާ ނިންމުންތަކަށް އަމަލުކުރުމަށް ދިވެހިރާއްޖޭގެ ކޯޓުތަކަށް ވެސް ލާޒިމު ވާނެއެވެ.\nނިއުޔޯކް ކޮންވެންޝަންއަކީ 1965 ވަނަ އަހަރުން ފެށިގެން އާބިޓްރޭޝަން މައްސަލަތަކަށް ހައްލު ހޯދައި ދިނުމުގެ މަސައްކަތް ކުރަމުންދާ ކޮންވެންޝަނެކެވެ.\nރާއްޖެއަކީ މި ކޮންވެންޝަންގައި ސޮއިކުރި، 161 ވަނަ ގައުމެވެ.\nރާއްޖެއިން ވަނީ މިދިޔަ މަހުގެ ކުރީކޮޅު ސިންގަޕޯ ކޮންވެންޝަން އޮން މީޑިއޭޝަން މުއާހަދާގައި ވެސް ސޮއިކޮށްފަ އެވެ. އެއީ މީޑިއޭޝަން މެދުވެރިކޮށް ނިންމާ ވިޔަފާރީގެ މައްސަލަތަކުން އުފެދޭ ބައިނަލްއަގްވާމީ ސެޓްލްމަންޓް އެގްރީމަންޓުތައް، މުއާހަދާގައި ބައިވެރިވާ ގައުމުތަކުން ބަލައިގަނެ، އެ ގައުމުތަކުގައި އެ އެއްބަސްވުންތައް ތަންފީޒުކުރުމުގައި ގައުމުތަކުގެ މެދުގައި އެއް އުސޫލުތަކަކާއި އިންތިޒާމްތަކެއް ގާއިމުކުރުމަށް އެކުލަވާލެވިފައިވާ ބައިނަލްއަގްވާމީ ގާނޫނީ އޮނިގަނޑެކެވެ.\nސެޕްޓެމްބަރު 18, 2019 10:27\nއަނެއްކާ މިކަލޭގެއައް އެބައެގޭތަ މީނައައް މިކުރެވެނީ ކިހާވަރެެއްގެ ކަމެއްކަން. މިހެން މިބުނީ ނާގާބިލް މީހެއްވީމަ.\nސެޕްޓެމްބަރު 18, 2019 13:08\nރަނޑު ގޮތެއް ހުންނަ ސޮރެއް. އެމެރިކާ މީހުންނާ ވަރަށް ގުޅޭ ސޮރެއް އުތަ؟


Cycle Ge Fahathah Eree Insaaneh Noon Kan E'gunee Maafahun ސައިކަލުގެ ފަހަތަށް އެރީ އިންސާނެއް ނޫންކަން އެނގުނީ މާފަހުން – Huvadhoo News Cycle Ge Fahathah Eree Insaaneh Noon Kan E'gunee Maafahun Huvadhoo News\nސައިކަލުގެ ފަހަތަށް އެރީ އިންސާނެއް ނޫންކަން އެނގުނީ މާފަހުން\nއިރުއޮއްސި ދުނިޔެ މައްޗަށް އަނދިރިވެ، ރަތްވިލާ އޮނބެން ފެށުމާއެކު، މަޣުރިބު ނަމާދަށް ބަންގި ގޮވިއެވެ. ހަވީރު ކުޅެން ދިޔަ އަރީފް، ކުޅެ ނިންމާލުމަށް ފަހު، ރައްޓެހިން އެކުގައި އިރުކޮޅަކު ދަނޑު މަތީގައި ސަމާސާކުރުމަށް އިށީނދެލައިގެން ތިބުމަށްފަހު، ގެއަށް ދިޔުމަށް ސައިކަލަށް އަރައި ސްޓާޓް ކޮށްލިއެވެ.\nގެއަށް އައިސް މަގުމަތީގައި ސައިކަލް ޕާކްކޮށްލުމަށްފަހު، ގެއަށް ވަދެ ފެންވަރަން ވަނެވެ. އަރީފުގެ މުޅި ސިކުނޑިއަށް ވެރިވެފައިވަނީ ގެއަށް އައި މަގުމަތީގައި ދިމާވި އަންހެން ކުއްޖެއްގެ ސޫރައެވެ. ސައިކަލުން އައި މަގުމަތީގައި ހަތަރު އަނގޮޅިން ކުއްލިޔަކަށް އެއަންހެން ކުއްޖާ ނުކުތުމުން، ބުރަކި ޕެޑަލްއަށް އެއްކޮށް ފިއްތައިގެން ސައިކަލް މަޑުކޮށްލެވުނީ ހަމަ ކިރިޔާއެވެ. ބިރުގެންފައި ހުރި އެމަންޖެ ހުރީ ހަދާނެ ގޮތް ހުސްވެފައެވެ. ލަދުރަކި ހިނިތުންވުމެއް މޫނަށް ގެންނައުމާއެކު، އެމަންޖެ ހިގައިގަތެވެ. އަރީފަށް އިރުކޮޅަކު ސައިކަލްމަތީގައި އާޝޯޚްވެފައި އިނުމަށްފަހު ސައިކަލް ދުއްވާލިއެވެ. އެއީ އާންމުކޮށް ރަށުތެރެއިން ފެންނަ މޫނެއް ނޫނެވެ.\nފެންވަރައި ނިމިގެން ކޮޓަރިއަށް ވަދެ އިރުކޮޅަކު އަރީފް އެނދުގައި އޮށޯވެ އޮތެވެ. އޭރުވެސް އަރީފަށް ސިފަވަނީ، އެ އަސަރުގަދަ ލަނދުރަކި ހިނިތުންވުމެވެ. ކޮންމެއަކަސް މިއީ ކޮން ކުއްޖެއްކަން ބަލަން އަރީފް ބޭނުން ވިއެވެ. ރަނގަޅަށް ތައްޔާރުވުމަށްފަހު އާންމުކޮށް ނުޖަހާވަރަށް ސެންޓްވެސްޖަހައިގެން އަރީފް ބޭރަށް ނުކުތެވެ.\nދޮރާށިން ނުކުމެ މޯޅިއަކަށް ދެމިލާފައި އަރީފު، ސައިކަލަށް އަރައި ސްޓާޓްކޮށް ދުއްވާލިއެވެ. ދާނެ އެއްވެސް މަންޒިލެއް ނުވތަ މިސްރާބެއް އަރީފުގެ ވިސްނުމުގައި ނެތެވެ. އިޚްތިޔާރުން ބޭރުން ކަހަލަ ގޮތަކަށް އަރީފަށް މިސްރާބު ޖެހުނީ، އެ ރީތި އަންހެން ކުއްޖާ ދިމާވި ހިސާބަށެވެ. ބައްދަލުވެދާނެކަމުގެ އުއްމީދުގައެވެ. އެރީތި މަންޖެއާއި ބައްދަލުވި ހަތަރު އަނގޮޅި އާއި އަރާ ހަމަވެއްޖެއެވެ. މަގުގައި އެއްކައިރީގައި މަނޑުކޮށްލުމަށްފަހު ހަތަރު އަނގޮޅީގައި ހުއްޓި، ހަތަރު މަގަށްވެސް އަރީފްއަށް ނަޒަރު ހިންގާލެވުނެވެ. ނަމަވެސް އެ ރީތި ކުއްޖާގެ ހިލަމެއް ނެތެވެ.\nއަރީފަށް އެމަންޖެ ފެންނާނެކަމުގެ އުއްމީދު އޮތްކަހަލައެވެ. އަރީފްގެ ހިތް އެދެނީ އެމަންޖެ ދުށުމަށެވެ. އުއްމިދު ދޫކުރާކަށް ހިތް ބޭނުމެއް ނުވެއެވެ. އެކުއްޖާ ވާނީ އެހިސާބު ކައިރި ގެއެއްގެ ކުއްޖަކަށް ކަމަށް ހިތާހިތުން ބުނެލެވުނެވެ. ކުރިންވެސް ގެއަށް އައި މަގުން އަލުން އަނެއްކާ މަނޑު ސްޕީޑެއްގައި އަރީފް ސައިކަލަށް އަރައި ދުއްވާލިއެވެ. ދުއްވަމުން ދިޔައިރު، ސައިކަލުގެ ލޯގަނޑުންވެސް އަރީފަށް ބެލެނީ އެކުއްޖާ ފެނޭތޯއެވެ. ކުއްލިޔަކަށް ހިޔަންޏެއް ފަހަތުން ހުރަސްކުރިހެން ލޯގަނޑުން ހީވެގެން އަރީފް ސައިކަލް މަނޑު ކުރިއެވެ. އަދި އަރީފް ފަހަތަށް އެނބުރި ބަލައިލިއެވެ. އަރީފްގެ ހިތް ބުނިފަދައިން، ހަތަރު އަނގޮޅި ފަސްދީފައި ކަނައަތް ފަރާތުން ފުރަތަމަ ޖެހުނު ގޭގެ ދޮރާށި ކައިރީގައި ހުއްޓިލައިގެން ހުރީ ދެވަނަ ފަރާތެއް ނޫނެވެ. އަރީފް އެހޯދާ ކުއްޖާއެވެ. މަގުމަތީގައި ހުރި މަގުމަތީ ލައިޓުގެ ފަނޑު އަލިންވެސް އެމޫނު ވަކިކުރަން އަރީފަށް އެނގިއްޖެއެވެ.\nސައިކަލު އަނބުރާލުމަށްފަހު އެކުއްޖާ ކައިރިޔަށް އަރީފް މަޑު ސްޕީޑެއްގައި ކައިރި ކުރިއެވެ. މަގުމަތީ ލައިޓުގެ ފަނޑުއަލީގައި، ދޮރާށި މަތީގައި ހެދިފައި މާއަޅައި ފުރިފައި އޮތް ބޯގަންވިލާ މާތަކުގެ ހިތްގައިމު ރީތި މަންޒަރަށްވުރެ، އެމޫނު އަލިވެފައި އުޖާލާވެފައި ވެއެވެ. ކައިރީގައި މަނޑުކޮށްލުމުން އެމޫނަށް އަނެއްކާވެސް އެލަނދުރަކި ހިނިތުންވުން ވެރިވިއެވެ. އެއީ އަސަރުން ފުރިގެންވާ ހިނިތުންވުމެކެވެ. ކޮންމެވެސް ވާހަކައެއް ދައްކާލުމުގެ ނިޔަތުގައި، އަރީފް ވަރަށް ހިތްވަރުކޮށްފައި، ކޮންނަމެއްހޭ ކިޔަނީ އެހިއެވެ. ނަމަވެސް އަރީފްގެ ސުވާލުގެ ޖަވާބު އަނެއްކާވެސް އެކުއްޖާ ދިނީ، އެ ލަނދުރަކި ހިނިތުންވުމުންނެވެ.\nކުޑަކޮށް މާޔޫސްވި ނަމަވެސް، ހިތްވަރުކޮށްފައި ދެވަނަ ފަހަރަށްވެސް ވާހަކަ ދެއްކުމުގެ ނިޔަތުގައި ކޮންމެވެސް އެއްޗެއް ބުނެލަން އަރީފް މަސައްކަތް ކުރިއެވެ. ތަނަކަށް ދަނީ ހޭ އެހިއެވެ. އަދި އޭނާ ސައިކަލުގައި ގެންގޮސް ދީފާނެވާހަކަ ވަރަށް ކެރޭމީހަކަށް ހެދިގެން އަރީފު ބުންޏެވެ. ނަމަވެސް އެކުއްޖާ ސައިކަލަށް އަރާފާނެކަމުގެ އުއްމީދެއް ނެތެވެ. އެކަމަކުވެސް، ގޮވައިގެން ސައިކަލްގައި ދުއްވާލަން ދާން ބޭނުންވެފައި ހުރި ބޮޑު ކަމުންނެވެ. އަރީފް ހީކުރިގޮތާއި މުޅިން ތަފާތުކޮށް، މޫނުމައްޗަށް ކޮންމެވެސް ވަރެއްގެ ހިނިތުންވުމެއް ގެންނަމުން މަޑުމަޑުން އައިސް އެމަންޖެ އަރީފްގެ ސައިކަލް ފަހަތަށް އެރިއެވެ.\nއަރީފްގެ ހިތް އުފަލުން ފުރިގެން ދިޔައެވެ. ރަނގަޅަށް ހަމަޖެހިލައިގެން ސްޓާޓްކޮށްލުމަށްފަހު، މަޑު ސްޕީޑެއްގައި ދުއްވާލިއެވެ. ގެންދަންވީ ކޮން ހިސާބަކަށް ހޭ އަރީފު އެހިއެވެ. ނަމަވެސް އެއްވެސް ޖަވާބެއް ނައެވެ. އަރީފް މާބޮޑު ކަމަކަށް ނުހަދައި، ރަށްވަށައި ދުއްވާލަން އޮންނަ ރިންގް ރޯޑަށް ސައިކަލުގެ މިސްރާބު ބަދަލުކޮށްލިއެވެ. އިރުކޮޅަކުން، ރަށުގެ ބޮޑުމަގުގެ ކޮޅަށް ދެވިއްޖެއެވެ. އެއީ ރަށުގެ މީހުން އުޅޭ ސަރަޙައްދާއި ކޮންމެވެސް ވަރަކަށް ދުރު ހިސާބެކެވެ. އަރީފް މިސްރާބުޖެހީ، ރަށް ވަށައި އޮންނަ އަނދިރި ރިންގް ރޯޑަށެވެ. މަގަށް އަޅާލުމާއެކު، ފަހަތުގައި އިން ކުއްޖާ ރަނގަޅަށް ހަމަޖެހިލައިފިއެވެ. އެކުއްޖާ ކުޑަކޮށް ކުރިޔަށް ޖެހިލާފައި އަރީފާއި ގާތްވާގޮތަށް ކައިރިވެލިއެވެ.\nސައިކަލް ދުއްވަމުން ދިޔައިރު، ފަހަތުގައި އިން ކުއްޖާ ޖަހާފައި ހުރި ސެންޓުގެ މީރު ވަސް މުޅި މާހައުލަށް ފެތުރިފައިވެއެވެ. އެއީ މީގެ ކުރިން ދުވަހަކުވެސް، ނޭފަތުގައި ޖެހިފައިނުވާ ހިތްގައިމު މީރުވަސްދުވާ ވަހެކެވެ. ކައިރިއަށް ޖެހި އަރީފުގެ ބުރަކަށީގައި ޖެހޭ ހިސާބުގައި ކައިރީގައި އިށީދެގެން އިންއިރު، އެކުއްޖާގެ ހަށިގަނޑުގެ ހޫނުކަން އަރީފަށް އިޙްސާސް ކުރެވެއެވެ.\nއެ ރީތި ކުއްޖާ އަނގައިން ނުބުނެ އިންނާތީ، ވާހަކަ ނުދެކެވޭ ނުކުޅެދޭ ކުއްޖެއް ބާއޭވެސް ހިތްށް އެރިއެވެ. އަނެއްކާވެސް، ވާހަކަ ދެއްކޭތޯ އަރީފް ބެލިއެވެ. ކިޔަނީ ކޮން ނަމެއްހޭ އަނެއްފަހަރުވެސް އެހިއެވެ. ނަމަވެސް މިފަހަރުވެސް ޖަވާބެއް ނައެވެ. އެއްވެސް ގޮތަކަށް އަނގައިން ނުބުނާތީ އަރީފް ކުޑަކޮށް ކަންބޮޑުވިއެވެ.\nރަށް ވަށައި އޮންނަ ރިންގް ރޯޑުން ސައިކަލް ގޮސް، ހޭޅިފަށް ކައިރިން ދެވެން އޮންނަ ކިނބިވަލުގެ ތެރއިން ހެދިފައިވާ މަގާއި އަރައި ހަމަވިއެވެ. ފަހަތުގައި އިން ކުއްޖާ އެއްވެސް ވަރަކަށް ވާހަކަ ނުދައްކާތީ، އެއްޗެއް ބުނޭތޯ ބެލުމަށް މިމަގުން ދިޔަޔަސް އެންމެ ރަނގަޅު ހޭ އަރީފް އެހިއެވެ. އެއްވެސް ޖަވާބެއް ނައުމުން، ސައިކަލުގެ ލޯގަނޑުން ފަހަތަށް އަރީފް ބެލިއެވެ.\nއަރީފަށް ލިބިގެން ދިޔައީ ވަރަށްބޮޑު ހައިރާންކަމެކެވެ. ސައިކަލުގެ ފަހަތުގައި އެއްވެސް މީހަކު ފެންނާކަށް ނެތެވެ. ނަމަވެސް އަދައަދާހުރި ބައްތީގެ ހުޅުކޮޅު ވަރުގެ ދެ ހުޅުކޮޅު އަރީފްގެ ބޮލާއި ދިމާލުން ފަހަތުން ލޯގަނޑު ފެނުނެވެ. އަރީފަށް ކުއްލި ސިހުމެއް ލިބުނެވެ. އޭރުވެސް އަރީފަށް ފަހަތުގައި އިށީދެގެން އިން މީހާގެ ހޫނުގެ އިޙްސާސް ކުރެވެއެވެ. މިހިސާބުން ފަހަތުގައި އިނީ އިންސާނެއް ނޫންކަން އަރީފަށް ޔަޤީންވިއެވެ. އަރީފްގެ މުޅި ހަށިގަނޑުގައި އެއްކޮށް ފިނިވެގެން ދިޔައެވެ.\nއަރީފް ވަގުތުން ސައިކަލު ހުއްޓާލުމަށްފަހު، ޔަޤީން ކުރުމަށް އެނބުރި ފަހަތް ބެލިއެވެ. ބެލިއިރު، އޭނަޔަށް ލޯގަނޑުން ފެނުނު ދެ ހުޅުކޮޅު ސައިކަލުގެ ފަހަތުން ފެނުނެވެ. އަރީފަށް ބޭ އިޚްތިޔާރުގައި ހަޅޭލަވައިގަނެވުނެވެ. ސައި ކަލުން ފޭބުމަށްފަހު ވަކި މިސްރާބެއް ނެތި ދުއްވައިގަނެވުނެވެ. ފަހަތަށް އަނބުރާ ބަލާލެވުނު އިރު، ހުޅުކޮޅެއްވެސް މީހެއްވެސް ފެންނާކަށް ނެތެވެ. އިރޮކޮޅަކަށް ހާސްވެ ހަދާނެގޮތް ހުސްވެފައި ހުއްޓާ، އަރީފްގެ ކޯތާފަތުގައި ހޫނު އަތަކުން މީހަކު ބީހުމުގެ އިހުސާސް އަރީފަށް ކުރެވުނެވެ. ދެން ވީގޮތެއް ނޭގުނެވެ.\nއަރީފަށް ހަމަހޭވެރިކަން ވިއިރު، އަރީފަށް އޮވުނީ، ގޭގެ އެދެއްގައެވެ. ކައިރީގައި ތިން މީހަކު ޤުރުއާން ހިފައިގެން ކިޔަވަން ތިއްބެވެ. ކައިރީގައި މަންމަ ހުރުމާއެކު، އަރީފް މަންމައަށް ގޮވިއެވެ. އަދި ކަންވީގޮތް އޮޅުން ފިލުވިއެވެ. މަންމަ ކިޔައިދިންގޮތުން، އަރީފު ކިނބިވަލުގައި ހަބަރު ހުސްވެފައި އޮއްވާ ފެނިގެން މީހަކު ހެނދުނު ގެއަށް ގެނައި ކަމަށެވެ. ގެއަށް ގެނައި އިރުވެސް އެއްވެސް ހޭވެރިކަމެއް ނެތްކަމުގައެވެ. އަރީފަށް ހޭވެރިކަން ވީ،3ދުވަސް ވަންދެން ފަންޑިތަ ހަދައި ކިޔެވުމުން ކަމަށެވެ.\nފަންޑިތަ ހެދި މީހާ ބުނިގޮތުން، އަރީފްގެ ސައިކަލު ފަހަތަށް އެރީ އިންސާނެއް ނޫނެވެ. އެއީ އަރީފާއި ހިތާވެގެން އުޅޭ ޖިންނިއެއްކަމެށެވެ. އެއެއްޗަށް އޭގެ މަޤްސަދު ހާޞިލްވީ، އަރީފް ނަމާދާއި، ދުރުވެ، ބޭކާރު ކަންކަމުގައި ނަމާދު އަޅައި އުޅުމުން ކަމަށެވެ. އޭގެފަހުން ދެން އެޖިންނިގެ އުދަނގުލެއް ނުފޯރާނެކަމަށް ފަންޑިތަ ވެރިޔާ ބުންޏެވެ.\nނަމާދަށް ރައްކާތެރިވެ، ހެޔޮ އަމަލުގައި ދެމިހުރުމީ، ޖިންނި ޝައިޠާނުންގެ އުދަނގުލުން ސަލާމަތްވުމަށް އޮތް އެންމެ ރަނގަޅު ހައްލު ކަމުގައި، އަރީފަށް އެނގިގެން ދިޔައީ މި ހާދިސާއަށް ފަހުއެވެ.\nމިއީ ދަންނަ މީހަކަށް ކުރިމަތިވެފައިވާ ހަޤީޤީ ހާދިސާއެކެވެ. އެފަރާތުގެ އަސްލު ހާމަކުރަން ބޭނުން ނުވާތީ، މިލިޔުމުގައި ހިމަނާފައިވަނީ އަސްލުނަމެއް ނޫނެވެ.\nކުރުވާހަކަ މުބާރާތަކަށް ވަރަށް ކަމުދޭ…އަދިނަމާދާއި ދުރު ފަރާތްްތަކަށް ރަނގަޅު މެސެޖެއް…\nރަތް ވިލާ އޮއްސެން ކާރި ވީމަ އެއް ނޫން މަގްރިބް ނަމާދަށްގޮވާނީ ރަތް ވިލާ އޮބެން ފަށާއިރު އިސާއަށް ކާރިވަމުން ދާނީ\nThat happened to me on nov\nkeekey bunaany dhen lol


Roavi boatun theyo leak vun huhtuvihje: Lanka\nދެ މިލިއަން ފީފާގެ ތެޔޮ ބަރުކޮށްފައިވާ އެ ބޯޓުގައި ރޯވި ވަގުތު ތިބި 23 ފަޅުވެރިންގެ ތެރެއިން އެކަކު ވަނީ މަރުވެފައި. -- ފޮޓޯ: އޭއެފްޕީ\nކޮލޮމްބޯ (ސެޕްޓެމްބަރު 13) - ސްރީލަންކާގެ ކައިރީގައި އޮތް އިންޑިއަން އޮއިލް ކޯޕަރޭޝަނުން ޗާޓާ ކޮށްފައިވާ ސާފު ނުކުރާ ތެޔޮ އުފުލާ ބޯޓުގައި ހިނގި އަލިފާނުގެ ހާދިސާއަށް ފަހު، އެ ބޯޓުން ކަނޑަށް ތެޔޮ ލީކުވަމުންދިއަ މައްސަލަ މިހާރު ހައްލުކޮށްފައިވާ ކަމަށް ލަންކާގެ ނޭވީން ބުނެފި އެވެ.\n"ނިއު ޑައިމަންޑް" ކިޔާ އެބޯޓަކީ ފުލްކޮށް ތެޔޮ ބަރު ކޮށްފައިވާ އުޅަނދެކެވެ. މި ބޯޓު ދަތުރު ކުރަމުން ދިޔައީ ކުވެއިތުގެ މިނާ އަލް އަހުމަދީން އިރުމަތީ އިންޑިއާގެ ޕްރަދީޕަށެވެ. ދެ މިލިއަން ފީފާގެ ތެޔޮ ބަރުކޮށްފައިވާ އެ ބޯޓުގައި ރޯވި ވަގުތު ތިބި 23 ފަޅުވެރިންގެ ތެރެއިން އެކަކު ވަނީ މަރުވެފަ އެވެ.\nއަލިފާނުގެ ސަބަބުން ކާގޯ ރައްކާކޮށްފައިވާ ސަރަހައްދަށް ގެއްލުމެއް ލިބިފައިނުވާއިރު، ބޯޓުން ޑީސަލް ލީކު ވަމުންދިއަ ބާގަނޑު ޑައިވަރުން މިހާރު ބައްދާފައިވާ ކަމަށް ލަންކާ ނޭވީން ބުންޏެވެ.\nއެ ބޯޓު ސެލްވޭޖު ކުރުމުގައި ހަރަކާތްތެރިވަމުން ދާ ނެދަލަންޑްސް ކުންފުނިން ބުނީ، އެ ބޯޓަށް އަރާ ބެލިއިރު، އެ ބޯޓުގައި ހުރި ތެޔޮ ޝިޕްމަންޓަށް އަލިފާނުގެ އަސަރެއް ކޮށްފައި ނުވާ ކަމަށެވެ.\nއަދި އެ ބޯޓުގައި ހުރި ތެޔޮ ފީފާތައް އެހެން އުޅަނދަކަށް ބަދަލު ކުރުމަށްޓަކައި، އެ ބޯޓު ކަފު ޖަހައިގެން ގެންދާނެ މަންޒިލަކާމެދު އަދިވެސް މަޝްވަރާ ކުރެވެމުންދާކަމަށް ވެސް އެ ކުންފުނިން ބުނެފައިވެ އެވެ. ލަންކާގެ އިގުތިސޯދީ ސަރަހައްދުން ބޭރަށް ގެންގޮސްގެން އެކަން ކުރުމަށް ލަންކާގެ ކަމާބެހޭ އިދާރާއިން އެ ބޯޓުގެ ވެރި ފަރާތަށް ވަނީ އަންގާފަ އެވެ.\nމި މަހުގެ ތިން ވަނަ ދުވަހު އެ ހާދިސާ ހިނގިއިރު، އެ ބޯޓު އޮތީ ލަންކާގެ 45 މޭލު ބޭރުގަ އެވެ. އަދި އެކަމާ ގުޅިގެން ބޯޓުގެ ވެރިފަރަތާމެދު ފިޔަވަޅު އަޅާނެ ކަމަށް ވެސް ލަންކާގެ ތިމާވެއްޓާބެހޭ އިދާރާއިން ވަނީ ބުނެފަ އެވެ.\nއަލިފާން އިންޑިއާ ސްރީލަންކާ + ކަނޑުމަތީގެ ހާދިސާ\nތެޔޮ ޓޭންކަރުގައި އަނެއްކާވެސް ހުޅުހިފައިފި


ސެރަމް އިންސްޓިޓިއުޓްގައި ހިނގި އަލިފާނުގެ ހާދިސާގައި މަރުވި...\nސެރަމް އިންސްޓިޓިއުޓްގައި ހިނގި އަލިފާނުގެ ހާދިސާ\nކޮވިޝިލްޑް އަކީ އިންޑިއާގައި ބޭނުން ކުރަން ހުއްދަ ލިބިފައިވާ ދެ ވެކްސިންގެ ތެރެއިން އެއް ވެކްސިން\nއެސްޓްރާޒެނެކާގެ ކޮވިޑް-19ގެ ވެކްސިން އުފެއްދުމަށް މި ހާދިސާގެ ސަބަބުން ބުރޫއެއް ނާރާނެ\nމިނިސްޓަރ ޝާހިދު ވިދާޅުވީ މި އަލިފާނުގެ ހާދިސާގެ ވާހަކަ އަޑުއެއްސެވީ ހިތާމައާއި އެކުގައި ކަމަށް\n22 ޖެނުއަރީ 2021 | ހުކުރު 05:13\nމިނިސްޓަރ އޮފް ފޮރިން އެފެއަރޒް އަބްދުﷲ ޝާހިދު\nސެރަމް އިންސްޓިޓިއުޓްގައި ހިނގި އަލިފާނުގައި ހާދިސާގައި މަރުވި މީހުންގެ އާއިލާތަަކަށް މިނިސްޓަރ އޮފް ފޮރިން އެފެއަރޒް އަބްދުﷲ ޝާހިދު ތައުޒިޔާ ވިދާޅުވެއްޖެއެވެ.\nބުރާސްފަތި ދުވަހުގެ މެންދުރުގެ ވަގުތެއްގައި ދުނިޔޭގެ އެންމެ ގިނަ އަދަދަކަށް ވެކްސިން އުފައްދާ ސެރަމް އިންސްޓިޓިއުޓް އޮފް އިންޑިއާގައި ހިނގި އަލިފާނުގެ ހާދިސާގައި ފަސް މީހުން މީހުން ވަނީ މަރުވެފައެެވެ.\nމިކަމާއި ގުޅިގެން މިނިސްޓަރ ޝާހިދު ކުރެއްވި ޓްވީޓެއްގައި ވިދާޅުވީ މި އަލިފާނުގެ ހާދިސާގެ ވާހަކަ އަޑުއެއްސެވީ ހިތާމައާއި އެކުގައި ކަމަށެވެ. އަދި މަރުވި ފަރާތްތަކުގެ އާއިލާއަށް ތައުޒިޔާ ދަންނަވާކަމަށް މިނިސްޓަރ ވިދާޅުވިއެވެ.\nމީގެ އިތުރުން މިނިސްޓަރ ވިދާޅުވީ މި ހާދިސާގެ ސަބަބުން އަނިޔާ ލިބުނު އެންމެހާ ފަރާތްތަކަށް އަވަސް ޝިފާއަކަށް އެދޭ ކަމަށެވެ.\nމި އަލިފާނުގެ ހާދިސާއާއި ގުޅިގެން ސެރަމް އިންސްޓިޓިއުޓް އޮފް އިންޑިއާގެ ސީއީއޯ އަދަރު ޕޫނަވާލާ ވިދާޅުވީ އިނގިރޭސިވިލާތުގެ އެ އިންސްޓިޓިއުޓުން އުފައްދަމުން އަންނަ އެސްޓްރާޒެނެކާގެ ކޮވިޑް-19ގެ ވެކްސިން އުފެއްދުމަށް މި ހާދިސާގެ ސަބަބުން ބުރޫއެއް ނާރާނެ ކަމަށެވެ.\nއެސްޓްރާޒެނެކާގެ ކޮވިޑް-19ގެ ވެކްސިން ނުވަތަ ކޮވިޝިލްޑް އަކީ އިންޑިއާގައި ބޭނުން ކުރަން ހުއްދަ ލިބިފައިވާ ދެ ވެކްސިންގެ ތެރެއިން އެއް ވެކްސިނެވެ. އަދި އެ ދެ ވެކްސިން މީހުންގެ ގަޔަށް ޖެހުމުގެ މަސައްކަތް އިންޑިއާއިން މިހާރު ފަށާފައިވާއިރު އޮގަސްޓު މަހުގެ ނިޔަަށް 300 މިލިއަން މީހުންނަށް ވެކްސިން ދިނުމަކީ އެގައުމުގެ އަމާޒެކެވެ.


4 Loabiverin Gengulhunu Firihenakah Hithun Filaigen Nudhaane Adhabeh Dheefi - Vaguthu\nހަތަރު ލޯބިވެރިން ގެންގުޅުނު ފިރިހެނަކަށް ހިތުން ފިލައިގެން ނުދާނެ އަދަބެއް ދީފި\n10 މަސް ކުރިން ( އޭޕްރީލް 7, 2018 )\nއެއް ފަހަރާ ހަތަރު އަންހެނުންނާއި ލޯބީގެ ގޮތުން ގުޅިގެން އުޅުނު ފްރާންސް ފިރިހެނަކު އެންމެ ފަހުން ބޭޒާރުވެ އެއަންހެނުންތަކުގެ އަތްދަށު ވެއްޖެއެވެ.\nއުމުރުން 27 އަހަރުގެ އޭނާ ހަތަރު އަންހެނުންނާއި އެއްފަހަރާ ރައްޓެހިވެގެން އުޅުނު ކަން ހުރިހާ އަންހެނުންނަށް އެނގުމުން އެއަންހެނުންތައް ވަނީ އޭނާގެ ކިބައިން ބަދަލު ހިފަން އެއްބައި ވެފައެވެ. ހަތަރު އަންހެނުން ވަނީ އޭނާ ހުރިތަނަށް ގޮސް ކަތުރަކުން އޭނާ އަށް ހަމަލާދީ އޭނާގެ ބޯ ފަޅާލާ އިތުރު އަނިޔާތަކެއް ވެސް އޭނާ އަށް ދީފައެވެ.\nމީޑިއާ ރިޕޯޓްތައް ބުނާ ގޮތުގައި އަންހެނުންތައް އެމީހުންނަށް ބޭވަފާތެރިވި ލޯބިވެެރިޔާ އަށް ހަމަލާ ދިނުމަށް ހޭދަކުރީ އެންމެ 15 މިނެޓެވެ. ނަމަވެސް ލިބުނު އަނިޔާތަކަށް ފަރުވާ ހޯދަން ތިން ދުވަސް ވަންދެން އޭނާ ހޮސްޕިޓަލްގައި އޮންނަން ޖެހުނެވެ.\nފްރާންސް މީޑިއާތަކުން ބުނާ ގޮތުގައި އަންހެނުންގެ ހަމަލާ އިން ސަލާމަތްވެގެން ފިރިހެން މީހާ ވަނީ ފުލުހުންނަށް ގުޅާފައެވެ. ނަމަވެސް ފުލުހުން އައިއިރު ހަތަރު އަންހެނުން ފިލައިފިއެވެ. އަންހެނުންތައް ފިލައިގެން ދިޔައީ ފިރިހެން މީހާގެ އަންނައުނުތަކާއި އޭނާގެ ފޯނު ވެސް ހިފައިގެންނެވެ.\nނަމަވެސް އޭގެ ދެދުވަސް ފަހުން ހަތަރު އަންހެނުން ހައްޔަރުކޮށް އެމީހުންގެ މައްޗަށް ވަނީ މީހަކަށް ހަމަލާދިނުގެ ދައުވާ އުފުލާފައެވެ. ދައުވާ އުފުލުމަށް ފަހު މިހާރު ވަނީ އެމީހުން ކަފާލާތުގެ ދަށުން ދޫކޮށްލާފައެވެ. މިމައްސަލައިގެ ޝަރީޢަތެއް ދެން އޮންނާނީ ސެޕްޓެމްބަރ މަހުގެ 17 ވަނަ ދުވަހުއެވެ.\nއޭޕްރީލް 7, 2018 06:44\nކުރިވަރު އަދި ކުޑަ\nއޭޕްރީލް 7, 2018 09:14\nއޭޕްރީލް 7, 2018 10:26\nއެ ދެން އެވަރު ކަމެއްތަ؟ މި އަންހެނުން ކަންތައްވެސް މާ ބޮޑީ ދެން...\nއޭޕްރީލް 7, 2018 15:01\nދެން "ފިރި"އަށް އެވަރުކަމެއްނޫންދޯ ތިބާ ރައްޓެހިވެގެން އުޅޭ އަންހެންކުއްޖާ ނުވަތަ އަނބިމީހާ ތިބާގެ އިތުރުން ހައެއްކަ މީހުންނާ ސައިޑު ކަޓް ޖެއްސިޔަސް.ތީ މައްސަލައަކަށް ނުވަންޏާ މިވެސް މައްސަލައަކަށް ނުވާނެ ދޯ..\nއޭޕްރީލް 7, 2018 22:02


މެލޭޝިއާ ކުންފުނި އަތުން ވޯޓާ ތީމް ޕާކް ނަގަނީ\nހުޅުމާލޭގައި ވޯޓާ ތީމް ޕާކް އަޅަން ހަމަޖެހިފައިވާ ސަރަހައްދު: އެތަން ހަދަން ހަވާލު ކޮށްފައިވާ މިރި ހައުސިންގެ އަތުން މަޝްރޫއަތުލަން އެޗްޑީސީން މަސައްކަތް ކުރަނީ\nހާއިޒް ޒަމީން· 23 އޮގަސްޓް 2021\nހުޅުމާލޭގައި ހަދާ ވޯޓާ ތީމް ޕާކްގެ މަސައްކަތް ނުނިމި ލަސްވަމުން ދާތީ، އެ މަޝްރޫ ހަވާލު ކޮށްފައިވާ މެލޭޝިޔާ ކުންފުނިމ މިރީ ހައުސިން އަތުން ޕްރޮޖެކްޓް ނަގަން ހައުސިން ޑިވޮލަޕްމަންޓް ކޯޕަރޭޝަން (އެޗްޑީސީ) އިން ނިންމައިފި އެވެ. މި ޕާކް ހިންގަން މިރީ ހައުސިންއަށް ދީފައި ވަނީ 35 އަހަރަށެވެ.\nއެޗްޑީސީގެ މީޑިއާ އޮފިޝަލަކު އަވަސް އަށް މައުލޫމާތު ދެއްވަމުން މިއަދު ވިދާޅުވި ގޮތުގައި އެ މަޝްރޫއު މިރި ހައުސިންއާ ހަވާލު ކުރުމުގައި ކޮރަޕްޝަންގެ އަމަލެއް ހިންގާފައިވޭތޯ ބަލަން އެޗްޑީސީން އޭސީސީއަށް މިދިޔަ އަހަރުގެ ޖޫން މަހުގެ ތެރޭގައި ވަނީ ފޮނުވާފަ އެވެ. ނަމަވެސް އޭސީސީން އެ މައްސަލައިގައި ތަހުގީގު އަދިވެސް ނިންމާފައެއް ނުވެ އެވެ.\nވޯޓާ ޕާކުގެ މަސައްކަތް ފަށާފައިވި ނަމަވެސް، މިހާރު އެ މަޝްރޫއު ކުރިޔަކަށް ނުދެ އެވެ. އެހެންވެ މިރީ ހައުސިންގެ އަތުން މަޝްރޫގެ ނަގަން އެޗްޑީސީން ބޭނުންވެ އެވެ. ނަމަވެސް އޭސީސީގައި އޮތް މައްސަލަ ނުނިންމާ އޮތުމުން އެޗްޑީސީއަށް އެ ފިޔަވަޅު އަޅަން ވަނީ ދަތިވެފަ އެވެ.\nޕާކްގެ މައްސަލާގައި އެޗްޑީސީން ވަނީ އޭސީސީއަށް ސިޓީ އެއް ވެސް ފޮނުވާފަ އެވެ. އޭގައި ބުނެފައިވަނީ ޕާކުގެ މަޝްރޫއު ހުއްޓިފައިވާތީ ކޮންޓްރެކްޓަރާއެކު ވާހަކަ ދައްކައިގެން ހައްލު ކުރުން ޑިސްޕިއުޓް ރިޒޮލިއުޝަނެއް ފެށި ކަމަށެވެ. އަދި އޭސީސީގެ ނިންމުމަކީ ކޮންޓްރެކްޓަރާމެދު އެޗްޑީސީގެ ނިންމުމަށް ވަރަށް މުހިންމު މައުލޫމާތަކަށްވާތީ، އެ ތަހުގީގު އަވަސްކޮށް ދިނުމަށެވެ.\nހުޅުމާލޭގައި 25 މިލިއަން ޑޮލަރު (ގާތްގަނޑަކަށް 385.5 މިލިއަން ރުފިޔާ) ހަރަދު ކޮށްގެން ހަދާ ވޯޓާ ތީމް ޕާކް މިހާރު ހުޅުވޭނެ ކަމަށް އެޗްޑީސީން ބުނަނީ 2023 ގަ އެވެ.\nތީމް ޕާކަކާއެކު 50 ކޮޓަރީގެ ސިޓީ ހޮޓަލެއް ވެސް ތަރައްގީ ކުރާނެ އެވެ. އެތަން ތަރައްގީ ކުރަނީ ދިވެހިންނަށް އެ ތަނުގައި މަޑުކޮށްލެވޭ ގޮތަށް އަދި ހެޔޮ އަގުގައި ކޮޓަރި ލިބޭ ގޮތަށެވެ.\nހުޅުމާލޭގެ ދެކުނު ކޮޅުން ސިނަމާލެ ބްރިޖަށް އަރަންދާ މަގުން އަތިރިމައްޗަށްވާ ގޮތަށް ހަދާ ވޯޓަ ތީމް ޕާކުގައި ފެނުގެ ގިނަ ކުޅިވަރުތައް ކުޅެވޭނެ ވަސީލަތް ގާއިމް ކުރާނެ އެވެ. އެގޮތުން ވޯޓާ ސްލައިޑްސް އާއި ކުޑަކުދިންގެ ޕޫލްތައް ވެސް ހުންނާނެ އެވެ. އަދި ބަމްޕަ ބޯޓްސް އާއި ވޯޓާ ހައުސްގެ އިތުރުން ވޯޓާ ރޯލާޒް އާއި ވޯޓާ ގައިރޯ އާއި އަކުއާ ލޫޕްސްގެ އިތުރުން ފައުންޓަން ސްކޮއާގެ ދިގު ފެންކޯރެއް ވެސް ހިމެނެ އެވެ.


Lanka gai Muslimunnaa dhekolhu hamalaa thah control koffi | Mihaaru\nމިނުވަންގޮޑާގެ ޖުމްއާ މިސްކިތް ކައިރީ ސިފައިން ހަތިޔާރާ އެކު ހަރަކާތްތެރި ވަނީ. --ފޮޓޯ:އޭއެފްޕީ\nލަންކާގައި މުސްލިމުންނާ ދެކޮޅު ހަމަލާތައް ކޮންޓްރޯލްކޮށްފި\n15 މެއި 2019 - 13:333comments\nކޮލަމްބޯ (މެއި 15) - ސްރީ ލަންކާގައި މުސްލިމުންގެ ފިހާރަތަކަށާއި މިސްކިތްތަކަށް ދޭ ހަމަލާތައް މިހާރު ކޮންޓްރޯލްކޮށްފައިވާ ކަމަށް ސަލާމަތީ ފަރާތްތަކުން މިއަަދު ބުނެފި އެވެ.\nއެޕްރީލް 21 ވަނަ ދުވަހު ދިން ހަމަލާތަކަށް ފަހު ލަންކާގައި މުސްލިމުންނަށް އަމާޒުކޮށް ދޭ ހަމަލާތައް ވަނީ އިތުރުކޮށްފަ އެވެ.\n"މުސްލިމުންނަށް ދޭ ހަމަލާތައް މިހާރު ވަނީ ކޮންޓްރޯލްކޮށްފައި. ހަމަލާ ދިނުމުގައި ބައިވެރިވާ މީހުން މިހާރު މިދަނީ ހައްޔަރު ކުރަމުން. ރޭ ވެސް އެއްވެސް ހަމަނުޖެހުމެއް ހިންގައިފައެއް ނުވޭ،" އަސްކަރީ ތަރުޖަމާން ސުމިތު އަތަޕައްތޫ ވިދާޅުވި އެވެ.\nފުލުހުންގެ ތަރުޖަމާން ރުވާން ގުނަސެކަރަ ވިދާޅުވީ ހަމަނުޖެހުން ހިންގި މީހުންގެ ތެރޭން އިއްޔެ ހަވީރާ ހަމައަށް 80 މީހުން ހައްޔަރުކޮށްފައިވާ ކަމަށެވެ.\nކޮލަމްބޯގެ އުތުރުން އޮންނަ މިނުވަންގޮޑާގައި ގެއްލުންދީފައިވާ ފިހާރައެއްގެ ކައިރީ ސިފައިން ހަރަކާތްތެރި ވަނީ. --ފޮޓޯ:އޭއެފްޕީ\nއެކަމަކު ނޯތު-ވެސްޓް ޕްރޮވިންސްގައި ދިރިއުޅޭ މުސްލިމުން އަދިވެސް ތިބީ ބިރުވެރިކަމެއްގަ އެވެ. މިސްކިތްތަކާއި ފިހާރަތަކަށް ދިން ހަމަލާތަކުގައި ހިންގި ހަމަނުޖެހުންތަކުގައި މުސްލިމަކު ވަނީ އެ ޕްރޮވިންސުން މަރާލައިފަ އެވެ.\nދީނީ އިލްމުވެރިއެއް ކަމަށްވާ އެމް.އައި.އެމް ސިއްދީގު ވިދާޅުވީ ބިންގިރިޔާގައި 2،000 މީހުން ނުކުމެ ހަމަނުޖެހުން ހިންގާ ކަމަށެވެ.\n"މުސްލިމުން ބޭރަށް ނުކުތުމަށް އަދިވެސް ބިރު ގަނޭ،" އޭއެފްޕީ އަށް އޭނާ ވިދާޅުވި އެވެ.\nއަސްކަރީ ތަރުޖަމާން އަތަޕައްތޫ ވިދާޅުވީ ހަމަނުޖެހުން އުފައްދާ ގްރޫޕްތައް ސިފައިން ވެސް ދަނީ ހައްޔަރުކޮށް، އެ މީހުން ފުލުހުންނާ ހަވާލު ކުރަމުންދާ ކަމަށެވެ.\nފުލުހުންގެ ތަރުޖަމާން ގުނަސެކަރަ ވިދާޅުވީ ހަމަނުޖެހުން ހިންގާ މީހުން ހައްޔަރު ކުރަމުން ދަނީ މިހާރު ހިންގާފައިވާ ކުއްލި ނުރައްކަލުގެ ހާލަތުގެ ދަށުން ކަމަށެވެ. އަދި އެ މީހުން ކުށްވެރިވެއްޖެ ނަމަ 10 އަހަރުގެ ޖަލު ހުކުމެއް އަންނާނެ ކަމަށް އޭނާ ވިދާޅުވި އެވެ.\nހައްޔަރުކޮށްފައިވާ މީހުންގެ ތެރޭގައި ބުޑިސްޓުންގެ އިސް މީހަކު ހިމެނެ އެވެ. އޭނާ ވަނީ މިދިޔަ އަހަރުގެ މާޗް މަހު ކެންޑީގައި މުސްލިމުންނާ ދެކޮޅަށް ހިންގި ހަމަނުޖެހުންތަކުގައި ވެސް ބައިވެރިވެފަ އެވެ.\nޕާލަމެންޓުގެ ރައީސް ކަރޫ ޖަޔަސޫރިޔާ ވަނީ މުސްލިމްންނާ ދެކޮޅަށް ދޭ ހަމަލާތައް ކުށްވެރި ކުރައްވައިފަ އެވެ.\nއިތުރު ލިޔުންތައް ސްރީ ލަންކާ މުސްލިމުން މިސްކިތްތައް


Huvadhoo rahthakah vadaigen, Shifaz ge campaign mekuhah | #Huvadhoo\nގއ. ވިލިނގިލީގައި އެމްޑީޕީ ހަރުގޭގައި ޝިފާޒުގެ ކެމްޕެއިން ކުރިއަށް ގެންދަނީ: ވިލިނގިލީ އެމްޑީޕީ އިސް ބޭފުޅުން ވަނީ ޝިފާޒަށް ބައިއަތު ހިފާފައި-- ފޮޓޯ/ ޓްވިތާ\nއެމްޑީޕީގެ ނައިބު ރައީސްގެ މަގާމަށް ވާދަ ކުރައްވާ މުހައްމަދު ޝިފާޒު ހުވަދު އަތޮޅަށް ވަޑައިގެން ކެމްޕެއިން ވަރުގަދައަށް ކުރިއަށް ގެންދަވަން ފައްޓަވައިފިއެވެ.\nވާދަވެރިކަން ބޮޑުވެފައިވާ އެމްޑީޕީގެ ނައިބު ރައީސްގެ އިންތިހާބުގެ ކެމްޕޭނަށް ޝިފާޒު ހުވަދު އަތޮޅަށް ވަޑައިގެންނެވީ ހޮނިހިރު ދުވަހުއެވެ. އޭނާއާ އެކު، އެމްޑީޕީގެ މަޖިލިސް މެމްބަރުންނާއި އެ ޕާޓީގެ އިސް ބޭފުޅުންތަކެއް ހުވަދޫގައި ވަނީ ކެމްޕެއިން ފައްޓަވާފައެވެ.\nހުވަދޫއަށް ވަޑައިގެން ޝިފާޒު ކެމްޕެއިން އެންމެ ފުރަތަމަ ފެއްޓެވީ ގއ. ވިލިނގިލިންނެވެ. އެގޮތުން ވިލިނގިލީގައި ތިބި އެމްޑީޕީ ސަޕޯޓަރުންގެ ގެތަކަށް ވަޑައިގެން، ތާއިދު ހޯއްދެވުމުގެ މަސައްކަތް ވަނީ ކުރައްވާފައެވެ. ޝިފާޒަށް ތާއިދު ހޯދުމަށް ވިލިނގިލީގައި ހޮނިހިރު ދުވަހު ކުރިއަށް ގެންދިޔަ ”ދޮރުން ދޮރަށް“ ހަރަކާތުގައި އެ ރަށުގެ އެމްޑީޕީގެ އިސް ބޭފުޅުން ބައިވެރިވެވަޑައިގެންނެވިއެވެ. އެގޮތުން ވިލިނގިލީ ކައުންސިލްގެ ރައީސް މުސްތަފާ މުހައްމަދާއި ވިލިނގިލީ ދާއިރާގެ އެމްޑީޕީ ނައިބު ރައީސް އަމީޒު ހަސަން ބައިވެރިވެވަޑައިގެންނެވިއެވެ.\nވިލިނގިލީ އެމްޑީޕީ ހަރުގޭގައި ޝިފާޒުގެ ކެމްޕެއިން ކުރިއަށް ގެންދަނީ– ފޮޓޯ/ ޓްވިޓާ\nއެމްޑީޕީގެ 14 އަހަރުގެ ތާރީހުގައި މަގުމަތީ ހަރަކާތްތަކުގައި ފަސް ޖެހުމެއް ނެތި، ހައްގުތައް ހޯއްދެވުމަށް ވަކާލާތު ކުރެއްވި ޝިފާޒު، ހުވަދޫއަށް ކުރައްވާ ދަތުރުފުޅުގައި ގއ. އެހެން ރަށްތަކަށް ވެސް ވަޑައިގަންނަވާނެއެވެ. ނަމަވެސް ގދ.އަށް ދަތުރުފައްޓަވާނެ ދުވަހެއް އަދި ކަށަވަރެއް ނުވެއެވެ.\nއެމްޑީޕީގެ ރައީސާއި ނައިބު ރައީސްގެ އިންތިހާބު މި މަހުގެ 22ވާ ހުކުރު ދުވަހު ބާއްވަން ވަނީ ނިންމާފައެވެ. އެމްޑީޕީގެ ރައީސް ކަމުގެ އިތުރު ދައުރަކަށް ރައްޔިތުންގެ މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު ވަނީ ކުރިމަތިލައްވާފައެވެ. ނައިބު ރައީސްގެ މަގާމަށް ރައީސް އޮފީހުގެ މިނިސްޓަރުކަން ކުރައްވާ ޝިފާޒު ވާދަ ކުރައްވާއިރު، ހިތަދޫ އުތުރު ދާއިރާގެ މެމްބަރު މުހައްމަދު އަސްލަމް ވެސް ވާދަ ކުރައްވައެވެ.\nވިލިނގިލީ އެމްޑީޕީ ހަރުކޭގައި ޝިފާޒުގެ ކެމްޕެއިން ހަރަކާތް ކުރިއަށް ގެންދަނީ– ފޮޓޯ/ ޓްވިޓާ


ލުނބޯއިން ހަށިގަނޑަށް ލިބޭ ފައިދާ – ދިވެހި ނޫސް\nHome ⁄ ސިއްހަތު ⁄ ލުނބޯއިން ހަށިގަނޑަށް ލިބޭ ފައިދާ\nޑިހައިޑްރޭޝަން އަކީ އާއްމުކޮށް ހުރިހާ އުމުރުގެ މީހުންނަށް ދިމާވާ ކަމެކެވެ. ދުވާލެއްގެ މައްޗަށް އަންހެނަކު 2.7 ލީޓަރު ފެން ބޯން ޖެހޭއިރު ފިރިހެނަކު 3.7 ލީޓަރު ބޯން ޖެހޭއެވެ. އެއީ ފެނުގެ އިތުރުން އެހެން ދިޔާ ތަކެތި ހިމެނޭ ގޮތަށެވެ. އެ މިންވަރަށް ފެން ނުބޮވޭނަމަ ލުނބޯ ފެން ބުއިމުން ހަށިގަނޑަށް ދުވާލަކަށް ލިބެން ޖެހޭ ފެން ލިބެއެވެ. ލުނބޯ އަކީ އޭގެ ޒާތުގައި ”ވިޓަމިން ސީ”ގެ މާއްދާއިން މުއްސަނދި ވެފައިވާ މޭވާއެކެވެ. ލުނބޯއެއްގެ ދެބައި ކުޅަ އެއްބައި ފެން ޖޯޑެއް ބުއިމުން ދުވާލަކަށް ލިބެން ޖެހޭ ވިޓަމިން ސީ ލިބެއެވެ. ހިތުގެ ބަލިތަކުގެ އިތުރުން ސްޓްރޯކް ފަދަ ބަލިތަކުން މީހާ ދުރުކޮށްދެއެވެ.


BREAKING NEWS: Italy In 578 Meehaku Maruvejje - Vaguthu\nއިޓަލީން އިތުރު 578 މީހަކު މަރުވެއްޖެ\nކޮވިޑް-19 ޖެހިގެން އިޓަލީވިލާތުން އިތުރު 578 މީހަކު މަރުވެއްޖެއެވެ.\nދެންމެ އިޓަލީވިލާތުގެ ސަރުކާރުން އާއްމު ކުރި ތަފާސް ހިސާބަށް ބަލާއިރު އިއްޔެ އިޓަލީވިލާތުން މަރުވި މީހުންނަށްވުރެ މިއަދު މަރުވި މީހުންގެ އަދަދު މަދެވެ. އިއްޔެ އެގައުމުން 602 މީހަކު މަރުވިއެވެ. އިޓަލީވިލާތުން މަރުވި މީހުންގެ ޖުމްލަ މިހާރު ވަނީ 21645 އަށް އަރާފައެވެ.\nމިއަދު އިޓަލީވިލާތުން ފައްސި (ޕޮޒިޓިވް) ވެފައި ވަނީ 2667 މީހުންނެވެ. މިއަދަކީ މާޗް 13 ވަނަ ދުވަހަށް ފަހު އިޓަލީވިލާތުން އެންމެ މަދުން މީހުން ފައްސިވި ދުވަހެވެ.\nއިޓަލީވިލާތުން ފައްސިވި މީހުންގެ ޖުމްލަ މިހާރު ވަނީ 165155 އަށް އަރާފައެވެ. މިހާތަނަށް އެގައުމުން ބަލި ޖެހުނު މީހުންގެ ތެރެއިން 38092 މީހުން ވަނީ ބަލިން ރަނގަޅު ވެފައެވެ. މިހާރު ފަރުވާ ދެމުން ގެންދާ މީހުންގެ ތެރެއިން 3079 މީހުންގެ ހާލު ސީރިއަސްއެވެ. ހާލު ސީރިއަސް މީހުންގެ އަދަދު އަންނަނީ ދުވަހަކަށް ވުރެ ދުވަހަކު ދަށް ވަމުންނެވެ.\nއިޓަލީވިލާތުން މަރުވާ މީހުންގެ އަދަދު މަތި ނަމަވެސް އެގައުމުގެ އޮފިޝަލުން ވިދާޅުވާ ގޮތުގައި ކުރިއަށް އޮތް މަދު ދުވަސްކޮޅެއްގެ ތެރޭގައި އިޓަލީވިލާތުން ބަލި ޖެހޭ މީހުންނާއި މަރުވާ މީހުންގެ އަދަދު ވަރަށް ބޮޑަށް މަދުވެގެން ދާނެއެވެ.\nއިޓަލީވިލާތުގެ ހާލަތު ރަނގަޅު ވަމުން އަންނާތީ މިހާރު އެގައުމުގެ ސަރުކާރުން ގެންދަނީ ބައެއް ވިޔަފާރިތައް ހުޅުވާލުމުގެ ހުއްދަ ދެމުންނެވެ.


މުޙުލަތުގެ ގަޑިތައް ހުސްވަމުންދާއިރު ޑރ. މުރްސީ އާއި މިޞްރު | #Dhiislam\nމުޙުލަތުގެ ގަޑިތައް ހުސްވަމުންދާއިރު ޑރ. މުރްސީ އާއި މިޞްރު\n5 years ago |0comment| July 3, 2013\nމިޞްރުގެ އިސްލާމީ ވެރިކަމާ ދެކޮޅަށް އިދިކޮޅު ސެކިޔުލަރ ފަރާތްތަކުން ކުރަމުން އަންނަ މުޒާހަރާތަކާ ގުޅިގެން މިހާރު މިޞްރުގެ ސިޔާސީ މަސްރަޙްވަނީ ނުހަނު ހޫނުވެފައެވެ. އެހެންނަމަވެސް، މިޞްރުގެ އެންމެ ފުރަތަމަ އިންތިޚާބީ ރައީސް ޑރ. މުޙައްމަދު މުރްސީ ހުންނެވީ ނުހަނު ސާބިތުކަމާއެކީއެވެ. ލޭ އޮހޮރުވާލިއަސް ޙަވާލުކުރެވިފައިވާ ޤާނޫނީ ޞައްޙަކަމުގެ ދިފާއުގައި ހުންނަވާނެކަމަށް ވެރިކަމުގައި ހުރުމަށް މަދު ގަޑިއިރުކޮޅެއް ދެވިފައިވާ ޑރ. މުރުސީ ޤައުމީ ޓީވީ މެދުވެރިކޮށް މުޅި ޤައުމަށާއި ދުނިޔެއަށް އިޢުލާނުކުރައްވައިފިއެވެ.\nޑރ. މުރުސީގެ ވެރިކަމާ ޤަބޫލުނުވެފައިވާ މިޞްރުގެ އަސްކަރިއްޔާއިން ޑރ. މުރްސީއަށް މުހުލަތެއް ދީފައިވާކަން އިޢުލާނުކޮށްފައިވާތީ، އަންގާރަ ދުވަހު މިޞްރުގެ ޤައުމީ ޓީވީ މެދުވެރިކޮށް ޑރ. މުރުސީ ވަނީ މިހާރު ތަޤްރީރެއް ދެއްވާފައެވެ. މިތަޤްރީރުގައި ޤާނޫނީ އުޞޫލްތަކަށް ގޮންނުޖެހުމަށް ޑރ. މުރްސީ ގޮވާލެއްވިއެވެ.\nމަޤާމާ ޙަވާލުވެލެއްވުމަށްފަހު ހޭދަވެގެން މިދިޔަ ފުރަތަމަ އަހަރު ހިންގުމުގައި އުނދަގޫތަކެއް ކުރިމަތިވިކަމަށާއި، ކުރީ ވެރިކަމުގެ ތެރެއިން މިހާރުވެސް ތިބި ކޮރަޕްޓް މީހުންގެ ފަރާތުން ގޮންޖެހުން ކުރިމަތިވެފައިވާކަމަށް މުރްސީ ވިދާޅުވިއެވެ.\nމިޞްރުގެ ކުރީގެ ޚުދުމުޚްތާރު ވެރިޔާ ޙުސްނީ މުބާރަކްގެ ވެރިކަން އިންޤިލާބަކުން ނިންމާލުމަށްފަހު، މިޞްރުގައި ބޭއްވުނު އެންމެ ފުރަތަމަ އިންތިޚާބުގައި ބޮޑު ނަތީޖާއަކުން ކާމިޔާބު ކޮށްފައިވަނީ އިސްލާމީ ޕާރޓީއެއްކަމަށްވާ އިޚްވާނުލް މުސްލިމީން ނުވަތަ މުސްލިމް ބްރަދާރހޫޑުގެ ސިޔާސީ ޕާރޓީ ފްރީޑަމް އެންޑް ޖަސްޓިސް ޕާރޓީއިންނެވެ. އިޚްވާނުންގެ ޑރ. މުޙައްމަދު މުރްސީ މަޤާމާއި ޙަވާލުވެލެއްވުމަށްފަހު ފަސާދަވެފައިވާ ޤައުމަށް ގެންނެވި އިސްލާޙީ ބަދަލުތަކާމެދު ނަޞާރާއިންނާއި ސެކިޔުލަރިސްޓުންގެ ފާޑުކިޔުންތައް އަމާޒުވިއެވެ. އެގޮތުން އިންތިޚާބީ ރައީސް ޑރ. މުރްސީއާ ދެކޮޅު ޙަރަކާތްތައް ތަފާތު ބަހަނާތަކުގެ ނަމުގައި ފަށައިގަނެވުނެވެ.\nޑރ. މުރްސީގެ ވެރިކަމަށް ކުރިމަތިވެފައިވާ އަނެއް ގޮންޖެހުމަކީ، އަސްކަރިއްޔާގެ ބާރު އަދިވެސް ކުރީގެ ޚުދުމުޚްތާރު ވެރިންގެ އަތުގައި އޮތުމެވެ. އަސްކަރިއްޔާގެ އިސްވެރިޔާ ޖެނެރަލް ޢަބްދުލް ފައްތާޙް އައްސިސީ، ޑރ. މުރްސީ އިދިކޮޅު ފަރާތްތަކުގެ ގޮވުންތަކަށް ތަބާވެ ވެރިކަން އިދިކޮޅު ފަރާތްތަކަށް ބައްސަވާލެއްވުމަށް 48 ގަޑިއިރުގެ މުހުލަތެއް ދެއްވާ ނޫސްބަޔާނެއްވެސް ނެރެފައިވެއެވެ. ރައީސް މުރުސީއާ އެއްވެސް ވަރަކަށް މަޝްވަރާކުރުމެއް ނެތި ނެރެފައިވާ މިކުއްލި ނޫސް ބަޔާނާމެދު ރައީސް މުރުސީގެ އޮފީހުން ވަނީ ފާޑުވިދާޅުވެފައެވެ. އެންމެ ފަހުން ޑރ. މުރުސީ މިއަދު ދެއްވި ޓީވީ ތަޤްރީރުގައިވެސް އެކަމަށް ފާޑުވިދާޅުވެފައިވެއެވެ.\nއަސްކަރިއްޔާ ބުނާގޮތެއް މުރްސީ ނުހައްދަވައިފިނަމަ، ކުރިމަގުގެ މަގުޗާރޓެއް އިޢުލާނުކޮށް އެކަން ތަންފީޒުކުރުމަށް ފަށާނެކަމަށްވެސް އަސްކަރިއްޔާގެ ބޮޑު އިންޒާރުގައި ހާމަކޮށްފައިވެއެވެ. އަސްކަރިއްޔާގެ މިއިންޒާރުތަކަށް ރައްދުދެއްވަމުން ޑރ. މުރްސީ ވިދާޅުވެފައިވަނީ އެބޭފުޅާގެ އިސްލާޙީ މަސައްކަތްތަކާއެކު ކުރިއަށް ވަޑައިގަންނަވާނެކަމަށެވެ.\n“ކޮންމެ ޙާލަތެއްގައި ވިޔަސް، އެންމެ ފިޔަވަޅެއްވެސް ފަހަތަށް އެޅުމަކަށް ހަމަޔަޤީނުންވެސް މިޞްރު ތަނެއް ނުދޭނެ.” އަންގާރަދުވަހުގެ ޓީވީ ތަޤްރީރުގައި މުރްސީ ވިދާޅުވިއެވެ.\nއެއްކޮޅުން މުސްލިމުން އެއްބައިވެ، އަނެއްކޮޅުން ކާފަރުން އެއްބައިވެ\nޑރ. މުރުސީއާ އިދިކޮޅަށް މިހާރު މުޒާހަރާކުރަމުންދަނީ ސެކިޔުލަރ ފިކުރުގެ މީހުންނާއި ނަޞާރާއިންނާއި އެތީސްޓުންނެވެ. މިޞްރުގެ ބޮޑު ޕޯޕްވެސް ވަނީ މި މުޒާހަރާތަކާމެދު އުފާކުރާކަން ހާމަކޮށް އެމީހުންނަށް ހިތްވަރުދެއްވާފައެވެ. މުޒާހަރާތަކުގެ އަޑީގައިވަނީ ވެއްޓުނު ޚުދުމުޚުތާރު ވެރިކަމުގެ އިސްވެރިންނާއި އެމީހުންގެ ނޭޝަނަލް ޑިމޮކްރެޓިކް ޕާރޓީ އެންޑީޕީ އެވެ. އަދި އިންތިޚާބުތަކުން މުސްލިމޫންގެ އަތުން ބަލިވެފައިވާ ލާދީނީ މީހުންނެވެ.\nސެކިޔުލަރ އެންޑީޕީގެ މުޒާހަރާތަކަށް މިޞްރުގެ ޣައިރު މުސްލިމް އަދި ލާދީނީ ގިނަ ބަޔަކު ތާއީދުކުރަމުންދާއިރު، މުސްލިމުންގެ ތެރެއިން ޑރ. މުރްސީއާ ސިޔާސީ ގޮތުން ޚިޔާލްތަފާތު ބޭފުޅުންވެސް މުރްސީގެ ޙިމާޔަތުގައި ދަނީ ނުކުންނަމުންނެވެ. އެގޮތުން މިޞްރުގެ އިސްލާމީ ސިޔާސީ ޕާރޓީއެއްކަމަށްވާ އައްނޫރު ޕާރޓީއިން ވަނީ ސިޔާސީ ގޮތުން ބައެއް ކަންކަމުގައި ޚިޔާލު ތަފާތުވުން ހުރި ނަމަވެސް ޑރ. މުރްސީގެ ވެރިކަމުގެ ޙިމާޔަތުގައި ނުކުންނާނެކަން ހާމަކޮށްފައެވެ. އިޚްވާނުލް މުސްލިމީންގެ ސިޔާސީ ޖަމާޢަތްކަމަށްވާ ފްރީޑަމް އެންޑް ޖަސްޓިސް ޕާރޓީއިން އިސްނަގައިގެން މިހާރުދަނީ ޑރ. މުރުސީގެ ވެރިކަމަށް ތާއީދުކޮށް ޤާނޫނީ ވެރިކަން ދެމެހެއްޓުމަށް ގޮވާލާ ބޮޑު މުޒާހަރާތަކެއް ނަޞްރުސިޓީގައި ކުރަމުންނެވެ. ޑރ. މުރުސީގެ ޙިމާޔަތުގައި އަލްޖަމާޢާ އަލްއިސްލާމިއްޔާ ކިޔާ ހަތިޔާރު އެޅި ޖަމާޢަތެއްވެސް ޙަރަކާތްތެރިވަމުންދެއެވެ. އެޖަމާޢަތަކީ ޙުސްނީ މުބާރަކާ ދެކޮޅު ހަރަކާތްތަކެއް ނިމިދިޔަ ވެރިކަމުގައި ހިންގާފައިވާ ތަޖްރިބާކާރު ޖަމާޢަތެކެވެ.\nއެތައް މިލިޔަން ބަޔަކު ޑރ. މުރުސީއާ ދެކޮޅަށް މަގުތަކުގައި އަޑުއުފުލަން ފަށާ މަގުތަކުގެ ހަމަނުޖެހުން ނަގާލުމުން މުޅި މިޞްރުގެ ސަމާލުކަން ވަނީ އެމީހުންނަށް އަމާޒުވެފައެވެ. އެދަނޑިވަޅުގައި ވެރިކަމުގެ ބަސްނުވިކޭ އަސްކަރިއްޔާއިންވަނީ ވެރިކަމާ ދެކޮޅު ޤަރާރެއް ނެރި ޢާއްމުކޮށް ރައީސް ޑރ. މުރްސީއަށް މުހުލަތެއް ދެއްވާފައެވެ. އަދި އަސްކަރިއްޔާގެ އަމުރުތަކަށް ތަބާނުވެއްޖެނަމަ، “ކުރިމަގުގެ މަގުޗާއްޓެއް” އެކުލަވާލާ އެކަން ތަންފީޒުކުރާނެކަމަށް ބުނެ އަސްކަރިއްޔާއިން ވަނީ އިންޒާރުވެސް ދީފައެވެ. ނަމަވެސް، އަސްކަރީ އިންޤިލާބަކުން ވެރިކަން ބަދަލުވުމުގައި އެމެރިކާގެ ރުހުމާއި ތާއީދަކީ މުޙިއްމުކަމެކެވެ. ބަޣާވަތެއްގެ ބިރު ބޮޑުވެފައިވަނީ މިޞްރުގެ އަސްކަރިއްޔާގެ އިސްވެރިޔާ އައްސިސީ އެމެރިކާގެ އަސްކަރިއްޔާގެ އިސްވެރިޔާ ޖެނެރަލް މާރޓިން ޑެމްޕްސީއާ ދެމެދު ވާހަކަތަކެއް ދެކެވިފައިވާކަން ހާމަވެފައިވާތީއެވެ.\nއާދިއްތް ދުވަހުގެ މުޒާހަރާތަކުގައި އުޅޭ އިދިކޮޅު އިއްތިހާދުގެ އިސްވެރިން ބުނާގޮތުން، ދެން މުރުސީއާ ވާހަކަދެއްކުމެއް ނޯންނާނެއެވެ. އެހެނެއްކަމަކު، އަސްކަރިއްޔާއިން ނެރެފައިވާ 48 ގަޑިއިރުގެ މުހުލަތު ހަމަވުމުން ވެރިކަން ބަދަލުކުރާނެ ގޮތަކާމެދު ސީދާ ވާހަކަތައް ދައްކާނީ އަސްކަރިއްޔާއާ ކަމަށްވެސް އިދިކޮޅު ފަރާތްތަކުން ހާމަކޮށްފައިވެއެވެ. އެގޮތުން މި ލިބެރަލް ކޯލިޝަނުގެ ފަރާތުން އަސްކަރިއްޔާއާ ވާހަކަތައް ދެއްކުމަށް ނަގާފައިވާ ސަފީރަކީ އ.ދގެ ކުރީގެ ނިޔުކުލިޔަރ ހަކަތައާބެހޭ އިސްވެރިޔާ ޑރ. އަލްބަރާދައީއެވެ. ވެރިކަން ހޯއްދެވުމަށް މިޞްރަށް ވަޑައިގެންނެވި އަލްބަރާދައީއަށް އިންތިޚާބުގައި ނާކާމިޔާބު ކުރިމަތިލެއްވުމުން މިހާރު ސިޔާސީ މައިދާނުގައި ޑރ. މުރުސީއާ އިދިކޮޅު ޙަރަކާތްތަކުގައި ނަގާކިޔަން އުޅުއްވައެވެ. އެއްކޮޅުން ވެރިކަން ބަދަލުކުރާނެ ގޮތަކާމެދު އަސްކަރިއްޔާއާ ވާހަކަދައްކަމުންދާއިރު، އިދިކޮޅު ފަރާތްތަކުންދަނީ ދައުލަތުގެ އެންމެ އިސް މަޤާމުން މުރުސީ ވަކިކޮށްދިނުމަށްއެދި ޤާނޫނީ ކޯޓްގެ އިސްފަނޑިޔާރަށް ފިއްތުންކުރިމަތިކުރަމުންނެވެ. މުރުސީގެ ކިބައިން ވެރިކަން ނިގުޅައިގަތުމަށްފަހު، އިންތިޤާލީ މަރުޙަލާގައި ޤައުމު ހިންގަން ޙަވާލުކުރާނީ އަސްކަރިއްޔާގެ އިސްވެރިންނަށް ކަމަށް އިދިކޮޅު ފަރާތްތަކުން ހާމަކުރެއެވެ. މުރުސީގެ ކުރިން މިޒަމާނުގެ މިޞްރަކީ ފުލުފުލުގައި އަސްކަރީ އިންޤިލާބުތައް ކުރިމަތިވެ މުޅީންވެސް އަސްކަރީ ވެރީންގެ ގަދަބާރު ހިންގާފައިވާ ޤައުމެކެވެ. މިހެން މިކަން އޮތްއިރުގައި އ.ދ ގެ އިންސާނީ ޙައްޤުތަކާބެހޭ އެމްބެސެޑަރ ނަވީ ޕިއްލޭގެ އިސްތަރުޖަމާނު ރުޕާރޓް ކޮލްވިލް ވެސް ވަނީ އަސްކަރިއްޔާގެ ބައިވެރިވުން މުޙިއްމުކަމަށް ވިދާޅުވެފައެވެ. ޤައުމުގެ މާޟީ އިޢާދަކުރަން ބަޔަކު ބޭނުންވެއެވެ. ބޭރުކޮށްލެވިފައިވާ ކުރީގެ ރައީސް ޙުސްނީ މުބާރަކްވެސް މުރުސީ މަޤާމުން އިސްތިއުފާ ދިނުމަށް ދަނީ ގޮވަމުންނެވެ.\nހުޅަނގަށް ހަތަރު އުދަރެސް ފެނުޖެހިފައި\nހުޅަނގުގެ ތަފާތު ބާރުތަކުން މިޞްރުގެ ޙާލަތާމެދު ފުން ނަޒަރަކުން ބަލަމުން އެބަދެއެވެ. އިސްލާމީ ވެރިކަން ބަދަލުކުރަން ކިތަންމެ ބޭނުންވިޔަސް، ޑިމޮކްރެޓިކް އުޞޫލުން ހޮވިފައިވާ ވެރިކަމެއް ވައްޓާލުމަށް ތާއީދުކޮށް މުނާފިޤުވާކަށްވެސް ނުކެރެއެވެ. އެހެންކަމުން އ.ދގެ އިންސާނި ޙައްޤުތަކާބެހޭ އޮފީހުންވެސް ގޮވާލާފައިވަނީ، މަގުމަތީގައި އުޅޭ މީހުންގެ އަޑުވެސް އެހުމަށެވެ. އެހެންނަމަވެސް ޑިމޮކްރަޓިކް އުޞޫލްތަކަށް ރިޢާޔަތްނުކުރެވޭނެ އެއްވެސް ކަމެއް ނުކުރުމަށް ގޮވާލާފައިވެއެވެ. ނަމަވެސް، އެދެކަމަކީ އެއްފަހަރާ ވާނެ ދެކަމެއް ނޫނެވެ. މަގުމަތީގެ މީހުންގެ އަޑުތަކަށް ތަބާވެއްޖެނަމަ، ޑިމޮކްރެޓިކް ޞައްޙަވެރިކަމަށް ރިޢާޔަތްނުކުރެވުނީއެވެ. ޞައްޙަވެރިކަން ދިފާޢުކޮށްފިނަމަ، މަގުމަތީގެ މީހުންގެ ބޭކާރު އަޑުތައް ނޭހުނީއެވެ.\nމުހުލަތު ހަމަވަނީ… ދެން؟\nޑރ. މުރުސީގެ ވެރިކަން މިޞްރުގައި ދެމިއޮވެ އިތުރު އިސްލާޙީ ބަދަލުތަކެއް މިޞްރަށް އައުމަކީ އިސްލާމީ ދުނިޔޭގެ ވަރަށް ގިނަ ބައެއްގެ އެދުމެކެވެ. ޑރ. މުރުސީ ހުންނެވީ އަޅާހާ ބަތަކަށް ރިހަކިޔުއްވާ އުޞޫލުން ފިނޑިވެއެއްނޫނެވެ. އަދި އެއީ އެހެން ރައީސުންނެކޭ އެއްފަދައިން ގޮނޑިކޮއްކޮ ރައީސެއް ނުވަތަ ކުޅޭކުޅޭ ބުދެކޭ ދެންނެވޭކަށްވެސް ނެތެވެ. އެހެނެއްކަމަކު، ޑރ. މުރުސީގެ ފަރާތުން މިހާތަނަށް ފެނިފައިވަނީ ހަރުދަނާކަމާއި ޘާބިތުކަމެވެ. ކުރިއަށް އޮތް މަދުގަޑިއިރުކޮޅުގެ ތެރޭގައި އެޞިފަ ބަދަލުކުރެއްވުމަކީ ވަރަށް ނާދިރުކަމެކެވެ. ފިނޑިވާން ވެއްޖެނަމަ، ފިނޑިވާންވީ ވަގުތު މިހާރު ފާއިތުވެ ހިނގައްޖެއެވެ. އޭގެ އަނެއްކޮޅުން، މިޞްރުގެ ހުރިހާ އިސްލާމީ ޙަރަކާތްތައް ފަދަ ގޮތަކަށް ޑރ. މުރުސީގެ ޙިމާޔަތުގައި މިހާރުވަނީ މަގުމައްޗަށް ނުކުމެއެވެ. އަޑުއަހަން ޖެހެނީ ހަމައެކަނި މަގުމައްޗަށް ނުކުންނަ މީހުންގެ ކަމުގައިވާނަމަ، އިސްލާމީން މިފަހަރުވެސް މުޅި މިޞްރުގެ މަގުތައް ފުރާލާނެއެވެ. އެހެންވެއްޖެނަމަ، އަސްކަރިއްޔާއިން ގެންނަ ނަމަ ގެންނަ އިންޤިލާބަކީ ޤައުމު ދާޚިލީ ހަނގުރާމައެއްގެ ތެރެއަށް ވައްޓާލުމަށް ގެންނަ އިންޤިލާބަކަށް ނޫނީ ނުވާނެއެވެ. އެފަދަ ޙާލަތެއްގައި އަސްކަރިއްޔާގެ ބާރު އޮންނާނީ އަވައްޓެރި ސޫރިޔާގެ އަސްކަރިއްޔާގެ ބާރު ފަދައަކުން ހަތަރެސްފައި ބަނދެލެވިފައެވެ. ބިރުނުގަންނަ ނަމަ، އެއަސްކަރިއްޔާއާ އެތައް އަހަރެއް ވަންދެން ހަނގުރާމަކޮށްފައިވާ އަލްޖަމާޢާ އަލްއިސްލާމިއްޔާ ޑރ. މުރުސީގެ ފަހަތުގައި އޮތްކަން ހަނދާންނުވަނީއެވެ. އަސްކަރިއްޔާ މިހާރެކޭ އެއްގޮތަށް ދެމިއޮންނަން ބޭނުން ވެއްޖެނަމަ، ޑރ. މުރުސީގެ ވެރިކަމާ ނުބެހި މަޑުން އޮންނަން މިހާރު އޮތީ މަޖްބޫރުވެފައެވެ. ނަމަވެސް، ކުރިމަގު ދައްކާނެގޮތެއް ޔަޤީންކަމާއެކު ބުނުމަކީ އުނދަގޫވެސް ކަމެކެވެ.


ފިރްޢައުނު ގެ ލަޢްނަތް | މަޢްލޫމާތު | ޢިލްމު\nBack ކަވާސާ ޢިލްމު ޢިލްމުގެ ބައިތައް މަޢްލޫމާތު ފިރްޢައުނު ގެ ލަޢްނަތް\nމިއީ ކޯންއެޗެއްކަން އެނގިލައްވާތޯއެވެ؟ މިއީ ދުނިޔޭގެ އެކި ކަންކޮޅު ތަކުގައިވާ ''ފިރްޢައުނުގެ ލަޢްނަތް''މިމައުޟޫޢަށް ލިޔެފައިވާ އެތައްހާސް ލިޔުން ކޮޅުތެކުގެތެރެއިން ލިޔުމެކެވެ.\nމި ކަންތައް ގަނޑު ފެށުނީ 1903 އަހަރު އިންގްލަންޑް ގެ ފިނި މާޙައުލު ދޫކޮށް މިސްރު ގެ ސަހަރާ ތަކަށް ލޯރޑް ކާރނަވަން އައި ފަހުންނެވެ. އޭނާ އަކީ 1890 ވަނަ އަހަރުން ފެށިގެން މިސްރު ގެ ތާރީޚީ ތަންތަން ދިރާސާ ކުރަން އުޅުނު އާރކިޔޮލޮޖިސްޓެއް ކަމަށްވާ ހާވާރޑް ކާރޓާރ ގެ ރައްޓެއްސެކެވެ. ކާރޓަރ ގަބޫލު ކުރާގޮތުގައި އޭނާ އަށް އާ ''ޓޮމްބް'' އެއް ހޯދިދާނެއެވެ. ލޯރޑް ކާރނަވަން އަކީ ކަންތައްތައް ދިރާސާ ކުރާ ހިތްވާ މީހަކަށް ވާތީ ''ކާރޓަރ'' އޭނާ އަށް ''ޓޮމްބް'' ހޯދުމަށް ބޭނުންވާ ހުރިހާ އެހީ އެއް ދިނެވެ.\nވަރަށް ގިނަ ދުވަސްތަކެއްގެ ބުރަ މަސައްކަތައް ފަހު6ނޮވެމްބަރ 1922 ގައި ކާރޓަރ އަށް ރަނާއި ޖަވާހިރުން ފުރިފައިވާ ''ޓޮމްބް'' އެއް ފެނުނެވެ. އެއީ މަޝްހޫރު''ޓުޓަންކް ހާމާން'' ގެ ''ޓޮމްބް'' އެވެ. އެއީ އެދުވަސްވަރު އެންމެ ފާހަގަ ކޮށްލެވުނު ''އާރކިޔޮލޮޖިކަލް'' ހާދިސާ އެވެ. ދުނިޔޭގެ އެކި ކަންކޮޅު ތަކުގެ ދާރުލް އާސާރު ތަކުން ކުރަހާ މީހުންނާއި، ފޮޓޯގްރާފަރުންނާއި، އާސާރީ ބަސް ދިރާސާ ކުރާމީހުން މި ކަމުގައި ބައިވެރި ވުމަށް ފޮނުވިއެވެ. އެހާދިސާގެ ވާހަކަ އެދުވަސް ވަރު ނިކުތް ހުރިހާ ނޫހެއްގައިހެން ލިޔެވުނެވެ.\nމިމުހިއްމު ހާދިސާއާއި ގުޅިގެން ''ކާރޓަރ'' ބަތަލަކަށް ވިއެވެ. އެހެން ނަމަވެސް، ''ކާރޓަރ'' އަށް ލިބުނު ތަޢްރީފާއި، އިޙްތިރާމާ އެކުވެސް އޭނާ ހުރީ ވަރަށް ބިރުންނެވެ. ''ޓޮމްބް'' ތެރެއިން އޭނާ އަށް ފެނުނީ ''ރަސްގެފާނަށް އުނދަގޫ ކުރާ ކޮންމެ މީހެއް ގެ ސަޒާ އަކީ މަރު'' މިހެން ލިޔެފައި ވަނި ކޮށެވެ. ހަމަ އެ''ޓޮމްބް'' ތެރެއިން އޭނާ އަށް އެކަހަލަ އެހެން ޖުމްލަޔެއް ވެސް ފެނުނެވެ. އޭގައި ވަނީ ''އަހަންނަކީ މިތަން ފޭރެން އަންނަ މީހުން މި އަނިޔާވެރި ސަހަރާއަށް ފޮނުވާމީހާއެވެ. އަހަންނަކީ ''ޓުޓަންކް ހާމާން ގެ ފާރަވެރިޔާއެވެ'' އެހެން ނަމަވެސް ''ކާރޓަރ'' އެވާހަކައެއް ނުދައްކައެވެ. އެއީ އެތާ ގައި މަސައްކަތް ކުރާ މީހުން ބިރުގެން ފާނެތީއެވެ. އެބިރުވެރި އިންޒާރު އޭނާގެ މަޝްހޫރު ކަމާއި އުފާތަށް ފޭރި ގަތެވެ.\n''ޓޮމްބް'' ހުޅުވާ ދުވަސް އައިސް ޖެހިއްޖެއެވެ. ''ކާރޓަރ'' މިތަން ހުޅުވުމުގެ ޙަފްލާ އަށް ޚާއްސަ 31 މެހެމާނުން ނަށް ދަޢުވަތު ދިނެވެ. އެ ތަނަށް 22 މީހުން ހާޟިރު ވިއެވެ. އެކަމަކު އެންމެ ޙައިރާން ކުރުވި ކަމަކީ ''ކާރޓަރ'' ދަޢުވަތު ދިން މީހުން ކުރެ އެކަކުވެސް އެ 22 މީހުން ތެރޭގައި ނުހިމެނޭ ކަމެވެ. އެއަށްވުރެ ބޮޑަށް އަޖާއިބުކަންގެނުވި ކަމަކީ މި 22 މީހުން ގޮތް ނޭނގޭ މަރަކުން މަރުވުމެވެ.\nއެހާ ހިސާބުން މަރުގެ ސިލްސިލާ ފެށުނީ އެވެ. ފުރަތަމަ ''ޓޮމްބް'' ހޯދުމުގައި އުޅުނު މަސައްކަތު މީހުންގެ އެންމެންވެސް ވަރަށް އާދަޔާ ޚިލާފު މަރަކުން މަރުވިއެވެ. އަދި އެހާ ހިސާބުން މިކަމަށް ނިމުމެއް އައީކީ ނޫނެވެ.''ލޯރޑްކާރނަވަން މަރުވީ އޭނާ މިސްރު ގައި ހުރި ހޮޓަލު ގައި ހުއްޓާ ނަގުލަންދާއްޓެއް ކަށި ޖެހުމުގެ ސަބަބުން ލޭ ވިހަ ވެގެންނެވެ. ހަމަ އެދުވަހު މިސްރުގެ ޤާހިރާ އިން އެއްކޮށް ކަރަންޓް ދިޔައެވެ. އޭނާ މަރުވީވެސް ހަމަ އެވަގުތުއެވެ. އޭނާ ގެންގުޅުނު ކުއްތާ ލަންޑަން ގައި ހަމަ އެވަގުތު ވަރަށް ބާރަށް ވައްވައް ޖަހާ އުޅުނެވެ. އެއަށް ފަހު ''ލޯރޑްކާރނަވަން'' ގެ އެނދު މަތީގައި މަރުވީއެވެ. އެއަށް ފަހު''ޓޮމްބް''ހުޅުވާ ތަނަށް ހާޟިރު ވި މީހެއްކަމަށްވާ އެމެރިކާގެ މިލިޔަނަރ ''ގައި ގޯލްޑް''ވެސް ހަމަ އެވަގުތު ހަމަ އެ ހޮޓަލުގައި ''ލޯރޑްކާރނަވަން'' މަރުވިފަދައިން މަރުވީއެވެ.\n''ލޯރޑްކާރނަވަން'' މަރުވިތާ ދުވަސް ކޮޅެއް ފަހުން ''ކާރޓަރ'' އާއި އެކު ''ޓޮމްބް''ހޯދުމުގެ މަސައްކަތުގައި އުޅުނު އެމެރިކާގެ މީހެއް ކަމަށްވާ ''ވޯޓާމިސީ'' ކިޔާ މީހަކުވެސް ގަދަ ހުމެއްގައި މަރުވީއެވެ. އޭނާ އަށް ހީވީ އޭނާ ގެ ބޮލުގެ ތެރެއިން އެއްޗެއް ފަޅައިގެން ދާން އުޅުނުހެންނެވެ. އަދި ''ކާރނަވަން'' ގެ އަނބިމީހާ އާދަޔާ ޚިލާފް ސޫތްޕެއް ދަތް އެޅުމުގެ ސަބަބުން މަރުވީއެވެ. އަދި މިނޫނަސް ''ޓޮމްބް'' ހުޅުވުމަށް ހާޟިރުވި މީހުންގެ ތެރެއިން ވަރަށް ގިނަ ބަޔަކުވަނީ އާދަޔާ ހިލާފު ގޮތް ގޮތައް މަރުވެފައެވެ.\n''ޓޮމްބޮ'' ހޯދި ''ކާރޓަރ''ވެސް ބުއްދި ގޯސް ވިއެވެ. އަދި މިމަސައްކަތުގައި އުޅުނު ''ޑރ. އީވައިޓް'' ނަމަކަށް ކިޔާ މީހަކަށްވެސް މި ބަލި ޖެހުނެވެ. އޭނާ އަށް ފަރުވާ ކުރި ޑޮކްޓަރ ގާތުގައި ''އަހަރެން ދޫކޮށްލާ! މަށަކަށް ބޭހެއް ފަރުވާ އެއް ނެތް، އަހަންނަށް މި ބަލީގެ ސަބަބު އެނގޭ'' އެހެން ބުނިކަމަށްވެއެވެ. އަދި އޭނާ މަރުވީ މިއީ ފިރްޢައުނު ގެ ލަޢްނަތް ކަމުގައި ބުނަމުންނެވެ. ނަމަވެސް މި ލަޢްނަތް ތަކުގެ ހަމަ އެކަނި އަޞްލަކީ ''ޓުޓަންކްހާމާން'' އެއް ނޫނެވެ.''ހެރޮގޮލިކްސް''ހޯދި ފްރާންސް ގެ ''ޗެމްޕޯލިއަން''ނަމަކަށް ކިޔުނު މީހަކު އޭނާ މިސްރު ދޫކޮށް ފްރާންސް އަށް ދިޔަ ފަހުން އޭނާވެސް ބުއްދި ފިލާ، ވާގިނެތި، ހޭނެތިފައި މަރުވީއެވެ.\nހަމަ މި ގޮތަށް ''ސައްކާރާޓޮމްބް''ގެ ސުޕަވައިޒަރަކަށް ހުރި އިނގިރޭސި ސައިންޓިސްޓެއް ވެސް މަރުވިއެވެ. އޭނާ މަރުވީ ފާހާނާއަށް ފެންވަރަން ވަނުމަށްފަހު ކުއްތާ އެއް ހެން ވައްވައް ޖައްސާ ނުބައި ޒާތްޒާތުގެ އަޑުލެއްވުމަށްފަހުއެވެ. މީނާ އަކީ ''އޫޒޫރީސް'' ގެ ބުދު އުފުލި މީހާއެވެ.\n''ޓޮމްބް''ތައް ދިރާސާ ކޮއް އެތާގައި ދިރި އުޅުނު އާކިޔޮލޮޖިސްޓެއް ވެސް މަރުވީ ވަރަށް އާދަޔާހިލާފު މަރަކުންނެވެ. އޭނާ މަގުތައްމަތީގައި ކަރުދާހުން ހަދައިފައިވާ ތާޖެއްއަޅައިގެން ބަރަހަނާކޮށް އުޅެނިކޮށް މީހުންނަށްވަނީ ފެނިފައެވެ. އޭނާ މަރުވީ ވާގިނެތޭ ބަލިޖެހިފައެވެ.\nބައެއް މީހުން ދެކޭ ގޮތުގައި މަޝްހޫރު ''ޓައިޓޭނިކް''އަޑިޔަށް ދިޔުމުގައިވެސް މިކަމާގުޅުމެއްވެއެވެ.''ޓައިޓޭނިކް''ގެ މިދަތުރުގައި އެ''ޓޮމްބް''އިން ގެންދެވުނު''އަހްނާތޫން ރަަސްގެފާން''ޒަމާނުގައި އުޅުނު ކާހިނެއްގެ މަރުވެފައިވާ ހަށިގަނޑެއް އުފުލާފައިވެއެވެ. މިހަށިގަނޑަކީ އެމެރިކާ އަށް ގެންދިޔުމަށް ހަމަޖެހިފައިވާ އެއްޗެކެވެ.\n''ޓައިޓޭނިކް''ގެ ކެޕްޓަން މރ.ސްމިތު އެޔަށް ވަރަށް ފަރުވާތެރިވިއެވެ.އޭނާ އެ ހަށިގަނޑު ބޭއްވީ ބޯޓް ގެ ސީޕައިލެޓް ގެ އެނދު ފުރަގަހުގައެވެ.އެހަށިގަނޑު ގެ ބޯ ދަށުގައިވާ ލިޔުމެއް ގައި ވެއެވެ.''އޫޒޫރީސް! ކަމަނާ ނިދިން ހޭލާ، ކަމަނާގެ ލޮލުގެ ހަމައެކަނި ބެލުމަކުން ކަމަނާގެ ޢަދުއްވުންތައް މަރާލެވޭނެ، އެއީ ކަމަނާގެ މާތް ހަށިކޮޅަށް ދުއްތުރާކުރާ ކޮންމެ މީހެއްގެ އަދަބު''އަދި އަދަށްވެސް އެކަކަށްވެސް ''ޓައިޓޭނިކް''ގެ ކެޕްޓަން އެބޯޓް އަޑިޔަށް ދިޔުމުގެ 1 ދުވަސް ކުރިން ހޭބުއްދި ފިލާ ދިޔައީ ކީއްވެގެން ކަމެއްނޭގެއެވެ.އަދި ބޯޓް ދުއްވުމާއި ދެކޮޅު ހެދީ ކީއްވެގެން ކަމެއްވެސް ނޭނގެއެވެ.އަދި ރޭގަނޑު ހަތަރުދަމު''އޭ ރޫޙްތަކާ!އަހަންނަކީ މި ބޯޓްގެ ކެޕްޓަން، އަހަންނަށް އަހަރެން ބޭނުން ކޮންމެ ކަމެއްވެސް ކުރެވިދާނެ''މިހެން ގޮވާ ކަމަށްވެއެވެ.ނަމަވެސް އެއްވެސް މީހަކަށް ކެޕްޓަން ގާތު އެކަމާ ބެހޭގޮތުން ސުވާލު ކުރާކަށް ނުކެރުނެވެ.\nމިކަންތައްގަނޑު ގެ ފަހަތުގައި ވާ ހަޤީޤަތަކީކޮބާ؟\nމި އާދަޔާ ހިލާފް މަރުވުން ތަކުގެ ފަހަތުގައިވާ ސިއްރަކީ ކޮބައިތޯ ބަލާލަމާ ހިންގަވާށެވެ.ބައެއް މީހުން މި ވާހަކަ ޤަބޫލު ކުރެއެވެ.އަނެއްބަޔަކު ދެކޭގޮތުގައި މިކަންތައްގަނޑުގެ ފަހަތުގައި ވަނީ ރޫޙާނީ ބާރެކެވެ.މިތަނުން އަހަރެމެން ޤަބޫލު ކުރާނީ ކާކުގެ ވާހަކަ އެއް ހެއްޔެވެ.އަދި އެހުރިހާ މަރެއްގެ އަސްލަކީ ކޮބައިބާވައެވެ؟ އެއީ ހަމަ އިއްތިފާގު ހެއްޔެވެ.؟މިސްރުގެ ޗީފް އާރކިޔޮލޮޖިސްޓް ޑރ.ޒަހީހަވާސް ބުނުއްވަނީ ''އަހަރެން އެކަމެއް ޤަބޫލެއް ނުކުރަން، އެހެންނަމަވެސް ފިރްޢައުނުގެ އިންޒާރުތައް އެކި އެކި ''ޓޮމްބް''ތަކުގެ ތެރޭގައި އެތަނަށް ވަންނަ މީހުން ''ސިންގާއެއް، ހަރުފައެއް ނުވަތަ''ނަގުލަންދާއްޓެއްގެ ސަބަބުން މަރުވާނެ ކަމަށްބުނޭ. މި ހުރިހާ ހާދިސާ ތަކަކީ މިބުނާ ފިރްޢައުނުގެ ލަޢުނަތާ އެއްވެސް ގުޅުމެއް ވާ ކަމެއްނޫން. އެހުރިހާ ކަމަކީވެސް ޙާދިސާއެއްގެ ސަބަބުން ނުވަތަ އާސާރީ ތަންތަން ކޮންނަން ނޭގުމާއި ތަޖްރިބާ މަދުވުމުގެ ސަބަބުން ދިމާވެފައިވާކަންތައްތަކެއް.އެތަންތަން ކޮންނަމީހުން އެތާގެ ތެރެއަށް ވަނުމުގެ ކުރިން އެތާގެ ތެރޭގައި ވާ ވަޔަކީ ސާފު ސިއްޙި ވަޔެއްތޯ ބަލަންޖެހެއެވެ.އަދި އެތަނަށް ވަނުމުގެ ކުރިން ތުބުޅި ބާލާހަދައިގެންވެސް ނުވާނެއެވެ.އެއީ، އެތާގެ ތެރޭގައިވާ ވައިގާ ވިހަ ބެކްޓީރިޔާ ހަމުގެ ކުދި ކުދި ލޯވަޅު ތަކަށް ވަންނާނެތީއެވެ.އަހަރެމެން ދަންނަން ޖެހޭނެ 3000 އަހަރު ވަންދެން ބަންދުވެފައިވާ''ޓޮމްބް'' އެއް ގެ ތެރޭގައިވާ ވައި ހުންނާނީ ފާޑުފާޑުގެ މައިކްރޯބް ތަކާއި ލޮލަށްނުފެންނަ ބެކްޓީރިޔާ ތަކުން ފުރި ފައެވެ. އޭގެ ސަބަބަކީ މަރުވެފައިވާ ހަށިގަނޑު ތައް ކުނި ވުމެވެ.\nއަދި މިނޫނަސް ރޭޑިޔޯއެކްޓިވް ހިލަތައް އިންސާނުންނަށް ނޭގޭ އެތައް ބަލިތަކެއްޖައްސައެވެ.އަދި މިނޫނަސް އަހަރުމެންނަށް އަޑު އިވުނު ބައެއް ވާހަކަތަކަކީ ހަމައެކަނި''ލޯރޑްކާރނަވަން '' ގެ އާދަޔާ ހިލާފު މަރުގެ ސަބަބުން ބަޔަކު ހަދާފައިވާ ފްލޯކު ވާހަކަ ތަކެއް ކަމައްވެސް ވެދާނެއެވެ.\nއެހެން ނަމަވެސް އަދިވެސް ޖަވާބުނޭގެ އެތައް ސުވާލު ތަކެއް އެބަހުއްޓެވެ.ހަމަ އެ ހުރިހާ މަރަކީ ހުސް އިއްތިފާގު ހެއްޔެވެ.އަހަރެމެން މި އުޅެނީ ސައިންސާއި ޓެކްނޮލޮޖީގެ ގޮތުން ވަރަށްކުރިއަރާފައިވާ ޒަމާނެއްގައެވެ. .އެހެން ވީމާ އަހަރުމެންނަށް އެއީ ރޫޙާނީ ބާރެކޭ ބުންޏަސް ޤަބޫލުކުރުންވާނީ ވަރަށް އުނދަގޫކަމަކަށެވެ. ނަމަވެސް އަހަރުމެން ޤަބޫލު ކުރަންޖެހޭނެ ޙަޤީޤަތެއްވެއެވެ.އެއީ ފިރްޢައުނުން ނަކީ އަހަރެމެންނަށް ނުކުޅެދޭ އެތައް ކަމެއް ކޮށްފައިވާ ބަޔެކެވެ.އެމީހުންނަކީ ތަފާތު ޢިލްމު ތަކުގައި އަހަރުމެންނަށްވުރެ ކުރި އަރާފައިވާ ބަޔެކެވެ.މިހާ ހިސާބުން މިއީ ފިރްޢައުނުގެ ލަޢްނަތް ތޯ ނުވަތަ ނޫންތޯ ބަލާލުމަށް ދޫކޮއްޅާނީ ތިޔަބޭފުޅުންގެ އަތްމައްޗަށެވެ.


މޯލްޑިވްސް މީޑިޔާ ކައުންސިލުންދޭ އިނާމުތަކަށް ނަން ހުށަހެޅުމުގެ ފުރުސަތު ހުޅުވާލައިފި! | Sandhaanu\nމޯލްޑިވްސް މީޑިޔާ ކައުންސިލުންދޭ އިނާމުތަކަށް ނަން ހުށަހެޅުމުގެ ފުރުސަތު ހުޅުވާލައިފި!\nމޯލްޑިވްސް މީޑިޔާ ކައުންސިލުން ކޮންމެ އަހަރަކު ދެމުން އަންނަ ނޫސްވެރިކަމުގެ ދާއިރާގެ އެވޯރޑްތަކަށް ނަން ހުށަހެޅުމުގެ ފުރުސަތު ހުޅުވާލައިފިއެވެ. މި ފުރުސަތު ހުޅުވާލައިފައިވަނީ ސެޕްޓެމްބަރ 10 ވަނަ ދުވަހުއެވެ.\nމީޑިޔާ ކައުންސިލުންދޭ އެވޯރޑްތަކަށް ނަން ހުށަހެޅުމުގެ ފުރުސަތު ހުޅުވާލާ، ދިވެހި ސަރުކާރުގެ ގެޒެޓުގައި ޝާއިޢު ކޮށްފައިވާ އިއުލާނުގައި، ތަފާތު ދާއިރާތަކެއް ވަނީ ހިމަނައިފައެވެ. އެގޮތުން މިފަހަރުގެ އެވޯރޑްދޭ ދާއިރާތަކަކީ:\n(ހ) ތަޙްޤީގީ ނޫސްވެރިކަން (އިންވެސްޓިގޭޓިވް ޖާރނަލިޒަމް)\n(ށ) އިޖުތިމާއީ، ތާރީޚާއި ސަޤާފަތް، ފަންނުވެރިކަން\n(ނ) ތިމާވެއްޓާއި ދެމެހެއްޓެނެވި ތަރައްޤީ\n(ބ) ޝަރުއީ އަދި ޤާނޫނީ\n(ޅ) ވިޔަފާރިއާއި އިޤުތިޞާދު\n(އ) ފޮޓޯ ޖާރނަލިޒަމް\n(ވ) ވީޑިއޯ ޖާރނަލިޒަމް\n(މ) ފީޗަރ / ރިޕޯޓް\n(ފ) އެންމެ އުންމީދީ ނޫސްވެރިޔާގެ އިނާމު\nމިއިއުލާނާއި އެކު މޯލްޑިވްސް މީޑިޔާ ކައުންސިލުންދޭ ނޫސްވެރިކަމުގެ އިނާމު ދިނުމުގެ އުސޫލުވެސް ވަނީ އާންމު ކޮށްފައެވެ.\nމި އިނާމުތަކަށް ނަން ހުށަހަޅަން ޖެހެނީ އެކަމަށް ޚާއްސަކޮށްފައިވާ ފޯމް މެދުވެރިކޮށް މީޑިޔާ ކައުންސިލަށެވެ. ފޯމް ހުށަހެޅުމުގެ ސުންގަޑިއަކީ 24 ސެޕްޓެމްބަރވާ ބުރާސްފަތި ދުވަހުގެ މެންދުރުފަހު 13:30 އެވެ. އަދި މި މުއްދަތު އިތުރު ނުކުރެވޭނޭ ކަމަށްވެސް މިއިއުލާނުގައި ވަނީ ބުނެފައެވެ.\nނޫސްވެރިކަމުގެ އެވޯރޑަކީ ނޫސްވެރިކަމުގެ ދާއިރާއަށް ގިނަ ޒުވާނުންތަކެއް ނިކުންނަމުންދާ މިދަނޑިވަޅުގައި، އެފަރާތްތަކަށް ލިބޭނެ އިތުރު ހިތެވަރެއްކަން ފާހަގަ ކޮށްލެވެއެވެ.


ފުހެވިގެން ނުދާނޭ – 06 – – Esfiya\nހިތާމަ އެހެނިހެން ދީނީ ލޯބި October 4, 2020\nފުން ނޭވާއެއްލަމުން އެލީން ކޮޓަރިން ނުުކުމެ ސިޑިއާއި ދިމާލަށް ދާން މިސްރާބުޖެހިތަނާއި ކޮޓަރީ ދޮރުހުޅުވާލާފައި ނުކުތް ޒެވިޔަންގެ ގައިގައި ޖެހިފައި ވިއްސައިގެންދާން އުޅުނެވެ. ނަމަވެސް، ހުސިޔާރުކަމާއެކު ޒެވިޔަން އެލީންގެ އުނަގަނޑުގައި ހިފާ ގާތަށް ދަމާލިއެވެ. ދެމީހުންގެ ހަތަރުކަޅި ހަމަވިއިރު ޒެވިޔަންގެ ދެލޮލުން އެކަށްޗެއްވެސް ދޭހައެއްނުވެއެވެ. އެލީންގެ ދެލޮލުން ފެނުނީ ބިރުގެންފައިވާކަމެވެ. އެއީ ޒެވިޔަން އެލީންގެ ދެލޮލުން އޭނާއަށް ފެންނަން ބޭނުންވާ އަސަރެވެ. ޒެވިޔަން އޭނާގެ އުނަގަނޑުގައި ހިފަހައްޓައިގެން ހުރިލެއް ބާރުކަމުން ތަދުވިނަމަވެސް، އެލީން މަސައްކަތްކުރީ އެތަދުގެ އިޙުސާސް ނުކުރެވޭތޯއެވެ. ކުއްލިއަކަށް ޒެވިޔަން އެއްމިޔަކުން ހީނލާފައި އެލީންގެ އުނަގަނޑުގައި ވަށާލެވުފައިވާ އަތް ދޫކޮށްލުމާއެކު އެލީން ކަނޑާ ވައްޓާލި ރުކެއްހެން ބިންމައްޗަށް ވެއްޓެން ދިޔައެވެ. –\nދެލޯ މަރާބާރުކޮށްލެވުނުއިރު އެލީންއަށް އިންތިޒާރުކުރެވުނީ ވެއްޓި ތަދު އިޙުސާސުކުރެވޭނެ ވަގުތަށެވެ. ނަމަވެސް ގަސްދަކާއިނުލައި ލޯ ހުޅުވާލެވުނީ ވެއްޓުމުގެކުރިން އަނެއްކާވެސް ބާރުގަދަ އަތެއްގެ ތެރޭގައި ހައްޔަރުވުމުންނެވެ. އެލީންގެ ގަދަމުށިކުލައިގެ ކަޅިއާއި ޒެވިޔަންގެ ކަޅުކަންގަދަ ކަޅި ބައްދަލުވެގެން ދިޔަހިނދު އެލީން އެސްފިޔަތަށް ތިރިކޮށްލީ ކަމެއް ހަނދާންވިފަދައަކުންނެވެ. ޒެވިޔަން އެލީންގެ އުނަގަނޑުން ދޫކޮށްލާފައި ސިޑިން ފައިބައިގެން ތިރިއަށް ދާން ހިނގައިގަތެވެ. އެލީންވެސް ފުންނޭވާއެއްލަމުން ލައިގެންހުރި އަބާޔާގައި ހިފަހައްޓާލަމުން ކުޑަކޮށް އުފުއްލާލާފައި ސިޑިން ފައިބައިގެން ދިޔައީ ސަމާލުވެހުރެއެވެ. ކާކޮޓަރިއަށް ވަންނަމުން މޭޒުމައްޗަށް ނަޒަރު ހިންގާލިއެވެ.\nވެރިވެފައިވާ ހިމޭންކަން ފޫއަޅުވާލާފައި އެއްޗެކޭ ބުނަން އެކަކުވެސް ނުވިސްނިއެވެ. ޒެވިޔަން ހެނދުނުގެ ސަޔަށް އިންސާފުކުރަން ފެށިއިރުވެސް އެލީން ކާއެއްޗަކު އަތެއްވެސް ނުލައެވެ. ކިތަންމެ ބަނޑުފައިވެފައި ހުރިނަމަވެސް، ދޮންބައްޕަމެންނާއި އެކު އުޅުނިއިރު ކާން ލިބެނީ ދުވާލަކު އެއްފަހަރުއެވެ. އެވެސް އެމީހުން ކައިފައި ބާކީ ހުންނަ އެތިކޮޅެވެ. ގޭގައި އުޅުނުއިރު ދޮންބައްޕަމެންނާއިއެކު ކެއުމަކީ މަނާ ކަމެކެވެ. ވާހަކަ ދައްކަން ހުއްދަ ނުދެނިސް ދެއްކުމަކީ މަނާ ކަމެކެވެ. އޮޅުމަކުން ކަމެއް ކުރެވިއްޖިއްޔާ އަދަބުލިބެއެވެ. ހަތަރުކަޅި ހަމަކޮށްފިނަމަ މޫނުމައްޗަށް އެތިފަހަރެއް އަރައެވެ. ސުވާލުކުރުމަކީ މަނާކަމެކެވެ. ބުނާ ކަމެއް ނުކޮށްފިޔާ ލިބޭ ތަދުގެ އިޙުސާސް ހަ ގުނަ އިތުރެވެ. އެލީން އޭނާގެ އަމިއްލަ ‘ގޭގައި’ އުޅެން ޖެހުނީ ނޯކަރެއްހެންނެވެ.\n“ކީއްވެ ކާން ނުފަށައި ތި އިނީ؟ ” ޒެވިޔަންގެ ފިނި އަޑު އިވިފައި އެލީން ދިޔައީ ސިއްސައިގެންނެވެ. އިސްޖަހާލަމުން ފުންނޭވާއެއްލީ ނޭވާ ހަމައަކަށް އަޅުވާލުމުގެ ނިޔަތުގައެވެ.\n“އަ..އަޅު..ގަނޑަށް…ކެވޭނެތޯ؟ ” އާގަންނަމުން ވައި އަޑުން އެލީން އެހި އިރު އޭނާ ހުރީ ޒެވިޔަން ކުރާނޭ ކަމަކާއި ދޭތެރޭގައި ވިސްނާށެވެ. ހިތުގެ ތެޅުން އަވަސްވެގެން ދިޔައީ ޒެވިޔަން ތެދުވެގެން އޭނާ އާއި ދިމާއަށް އަންނަން ފެށުމުންނެވެ. ދެ އަތް ތުރުތުރު އަޅަމުންދިޔައީ ޒެވިޔަން އޭނާއަށް އަދަބު ދޭނެއޭ ހިތަށް އެރުމުންނެވެ.\n“ސޮރީ، ސޮ..ސޮރީ. ޕްލީޒް. ދެން..ސުވާ..ލެއް..ނުކުރާނަން..ޕްލީޒް. ” ޒެވިޔަން އޭނާ ކައިރީގައި ހުއްޓެމުން އަތް އުފުއްލާލުމާއެކު އެލީންއަށް ބޭއިޙުތިޔާރުގައި ބުނެވުނީ މޫނުމަތީގައި ދެއަތް އަޅާ ހުރަސްކޮށްލަމުންނެވެ. އެލީންގެ ހަރަކާތްކުރިގޮތް ފެނިފައި ޒެވިޔަން ހުރީ ޝޮކެއްގައެވެ. ކަޅުކަންގަދަ މުބަ ގޮށްޖަހާލެވުނީ އެލީން ބިރުގެންފަހުރި ވަރު ފެނިފައެވެ. ގުދުވެލަމުން އެލީންގެ އަންގި ލައްވާފައިވާ އަތުގައި މަޑުމަޑުން ހިފަހައްޓާލާފައި ދުރަށްލަމުން އަޅާފައިވާ ނިގާބްގެ މަތިން މަޑުމަޑުން ދަތްދޮޅީގައި ޝަހާދަތް އިނގިލި ކުރި ޖައްސާލަމުން އެލީންގެ އިސްއުފުއްލާލި ނަމަވެސް، އެލީން އެސްފިޔަތަށް ތިރިކޮށްލައިގެން ހުރީ ގަނެފައިވާ ބިރުންނެވެ.\n“އަހަންނަށް ބަލާބަލަ. ” މަޑުމައިތިރިކަން އަޑަށް ވެރިކުރުވަމުން ޒެވިޔަން ބުނީ އެލީންގެ ކޮންމެ ހަރަކާތެއް ވަރަށް ރަނގަޅަށް ބަލަމުންނެވެ. އުނދަގޫގޮތަކަށް ފުންނޭވާއެއްލަމުން އެލީން ލަސްލަހުން ޒެވިޔަން އާއި ހަތަރުކަޅި ހަމަކޮށްލި އިރު، އެ ދެލޮލުގައިވީ ބިރުވެރިކަން ފެނިފައި ޒެވިޔަންގެ ސުވާލުތަކަށް ބޮޅެއް ދިޔައީ އިތުރުވަމުންނެވެ.\n“ލުކް. އެލީން ބޭނުން އިރަކު ބޭނުން ގަޑިއަކު ކެވޭނެ. ނޯ ނީޑް ޓު އާސްކް އެނީވަން! އޯކޭ؟ ” ފުންނޭވާއެއްލަމުން ޒެވިޔަން ބުނިއިރު އެ ދެލޮލުން ފެނުނު ޔަޤީންކަމަކުން އެލީންއަށް ހަމަޖެހުމުގެ ނޭވާއެއް ދޫކޮށްލެވުނެވެ. އެލީންގެ މި ޙަރަކާތް ޒެވިޔަންއަށް ފާހަގަނުވެއް ނުދިޔައެވެ.\nޒެވިޔަންގެ އަނދިރި ދުނިޔެއިން އެލީންއަށް ޖާގައެއް ދޭން ޒެވިޔަން ބޭނުމެއްނުވެއެވެ. އޭނާގެ ދުނިޔެއަކީ އަނދިރިކަމާއި ސިއްރުތަކުން ފުރިފައިވާ ދުނިޔެއެކެވެ. އޭނާގެ އަނދިރިކަމާއި ނުރައްކާތެރި ދިރިއުޅުމާއި އެލީން ބައްދަލުކުރުވާކަށް ޒެވިޔަން ބޭނުމެއްނޫނެވެ. އޭނާގެ ސަބަބުން އިރުތު ފުރާނައެއް ވަކިވެގެން ދާތަން ބަލަން ކިތަންމެ ހަނި ފުރުސަތެއް ނަމަވެސް، ދޭކަށް ނުވިސްނައެވެ. އިރުތު މީހެއް އޭނާގެ ހިތާ ކައިރިވާކަށްވެސް ނޭދެއެވެ. ފުރުސަތެއްވެސް ނުދޭނެއެވެ. ޒެވިޔަން އެލީންއަށް އިތުބާރުނުކުރިނަމަވެސް، އެލީންގެ ޙަޔާތުގައި ވީކަމެއް ހޯދަން ބޭނުންވިއެވެ. އެލީން ފޮރުވަމުންދާ ސިއްރު ހޯދަން އަޒުމުކަނޑަ އެޅިއެވެ. އަދި އެ ސިއްރު ހޯދުމަށް ޒެވިޔަން ހުރީ އެންމެ ކުދި ގާކޮޅުތައް ފޮރޮޅުވަންވެސް އަތުކުރި އޮޅާލައިގެންނެވެ. ނަމަވެސް ޒެވިޔަންއަށް ނުވިސްނުނީ މި ހުރިހާ ސިއްރެއްގެ އެންމެ އަޑިއަށް ފީނައިގަނެގެން ފަހުން އެ ހިތުގައި އުތުރިއަރާނޭ އިޙުސާސްތަކެވެ.\n“އަނބި ގަބޫލުކޮށްފިން.” ދެކަށް މުއްކަވާލަމުން އިލްފް ބުނިއިރު އޭނާ އާއި ޖެހިގެން އިން ޒީކް ދެލޯ މަރާލަމުން ހުޅުވާލީ ކުރި އިޙުސާސްތައް ފޮރުވާލަމުންނެވެ. ދެމީހުންގެ ކައިވެނިކުރެވިގެން ދިޔަ ނަމަވެސް، އެދެމީހުންގެ މޫނުމަތިން ހިނިތުންވުމެއްގެ އަސަރުވެސް ނުފެނެއެވެ. އަހްވަމް އާއި ރޫބީ މަރުޙަބާ ކީއިރު ރިޔާ ވެސް ހިނިތުންވެލައިގެން ކައިރީގައި ހުއްޓެވެ. ހަތަރު މީހެއް ކޯޓުން ނުކުމެ ކާރާއި ދިމާލަށް މިސްރާބު ޖެހިއެވެ. ޢަހްވަމް އާއި ރޫބީގެ އިތުރުން ރިޔާ ވަކިން އޮތް ކާރަކަށް އެރިއިރު ޒީކް އާއި އިލްފް މިސްރާބުޖެހީ އިލްފް ކަޅުކުލައިގެ ފެރާރީ ކާރާއި ދިމާލަށެވެ. ގެއާއި ދިމާލަށް މިސްރާބުޖެހިއިރު ދެމީހުންކުރެ އެކެއްވެސް ވެރިވެފައިވާ މަރުފަދަ ހަމަހިމޭންކަން ނައްތާލާކަށް ނުވިސްނައެވެ. ނޫނީ ދެމީހުން ތިބީ އަމިއްލަ ހިޔާލީ ދުނިޔޭގެ ތެރެއަށް މާބޮޑަށް ފީނައިގަނެވިފައެވެ.\nއަމިއްލަ ކައިވެނި ރޭކަމުގައިވީ ނަމަވެސް، އެހާ ޒީނަތްތެރިވާ ހިޔާލެއް ޒީކްގެ ނެތީކަންނޭނގެއެވެ. ލައިގެން ހުރީ ކަޅުކުލައިގެ ރީތި ޑިޒައިންއަކަށް ފަހާލެވިފައިވާ ތަނބިކައްޓާއި ހަމައަށް އަރާ އަތްދިގު ހެދުމެކެވެ. ގަދަ އަޅިކުލައިގެ ސިލްކް ޝޯލް އޮޅާލެވިފައިވީ ރީތިގޮތަކަށެވެ. މޫނުމަތީގައި މޭކަޕުގެ އަސަރު ނެތްނަމަވެސް ތުންފަތުގައިވާ ރަތްކަން އިތުރުވެގެން ދިޔައީ އޭނާގެ އަންނާރުކޮޅެއްފަދަ ކުދި ދަތްކޮޅުތަކުން ތުންފަތުން ލޭއަންނަ ވަރަށް ދަތްއަޅާލުމުންނެވެ. މައްޗަށް ލެނބިފައިވާ ދިގު އެސްފިޔަތައް ތިރިކޮށްލީ ނިދިއައުމުގެ ސަބަބުންކަން ނޭނގެއެވެ. ފުން ނޭވާއެއް ދޫކޮށްލަމުން ސީޓުގައި ބުރަކަށި ޖައްސާލުމާއި އެކުހެން ވެފައިވާ ވަރުބަލީގެ ސަބަބުން ނިދީގެ ފުން ކަނޑަށް ޒީކް ގެނބިގެން ދިޔައެވެ.\nކާރު ގަރާޖުގައި ޕާކުކުރުމަށްފަހު އިލްފް އަނގަހުޅުވާލަމުން ޒީކްއާ ދިމާލަށް އެނބުރިލީ ގެއަށް އާދެވުނު ވާހަކަ ބުނަންށެވެ. ނަމަވެސް ޒީކްއަށް ނިދިފައިވާ މަންޒަރު ފެނިފައި ދެފަރާތަށް ބޯހަލުވާލިއިރު ތުންފަތްމަތީގައި ކުޑަ ހިނިތުންވުމެއް ދުވެލިއެވެ. މަޑުމަޑުން ކާރުން ފައިބަމުން ޒީކްގެ ފަޅިން ދޮރުހުޅުވާލަމުން މަޑުމަޑުން ޒީކްގެ ހިމަ ހަށިގަނޑު އޭނާގެ އަތްދަނޑިމައްޗަށް ނެގިއެވެ.\nމަޑު ފިޔަވަޅުތަކެއް ނަގަމުން ސިޑި ހުރަސްކޮށްފައި އޭނާގެ ކޮޓަރިއާއި ދިމާލަށް ހިނގައިގަތީ އިތުރަށް ޒީކް ގަޔާ ކައިރިކޮށްލަމުންނެވެ. ކޮޓަރީ ދޮރު ހުޅުވާލަމުން ފައިން ލައްޕާލުމަށްފަހު މަޑުމަޑުންގޮސް ޒީކް ކިންގް ސައިޒް އެނދުމަތީގައި ބާއްވާލިއެވެ. ފުންނޭވާއެއްލަމުން އޭނާގެ އަންހެނުންނަށް އިލްފް ބަލާލިއެވެ. މެރިފައިވާ ދިގު އެސްފިޔަތަކުގެ ހިޔަނި ކޯތާފަތްމައްޗަށް އެޅިފައިވާއިރު އަޅައިގެންހުރި ޝޯލްގައި ނިދީތެރޭގައި އަތް ހިނގާލިގޮތުން އުނދަގޫވިކަން އިލްފްއަށް ނަގައިގަނެވުނެވެ. މަޑުމަޑުން ގުދުވެލާފައި ޝޯލް ތެރެއިން ނުކުމެފައިވާ އިސްތަށިތައް ވައްދާލުމަށް ނިތްކުރިމަތީގައި އިނގިލިތައް ޖައްސާލުމާއެކުހެން ކުއްލިއަކަށް ޒީކް ލޯހުލުވާލާފައި ދެލޯ ބޮޑުކޮށްލުމުން އިލްފް ދިޔައީ ސިއްސައިގެންނެވެ.\nކުއްލިއަކަށް ޒީކް އެނދުން ފުންމައިގަންނަމުން ގޮށްމުށުގެ އެތިފަހަރެއް އިލްފްގެ ދަތްދޮޅިމައްޗަށް އަރުވާލިއެވެ.\n“އައުޗް! ” މަޑުމަޑުން ދަތްދޮޅީގައި ފިރުމާލަމުން އިލްފް ބުނެލީ ޒީކް ދިން ހަމަލާއިން އެރި ކުއްލި ތަދުންނެވެ.\n“އަހަރެންގެ ކޮޓަރީ އިލްފް ކީއްތިކުރަނީ؟ ނިކުމޭ! ” އަޑަށް ބާރުލަމުން ޒީކް ބުނިއިރު ހުރީ އަދިވެސް ދެލޯ ބޮޑުކޮށްލައިގެންނެވެ. އިލްފް ދެލޯ ހަނިކޮށްލަމުން ޒީކްއަށް ރުޅިވެރިނަޒަރަކުން ބަލާލަމުން ޒީކްއާއި ދިމާލަށް ފިޔަވަޅުނަގަން ފެށިއެވެ.\n“ކީއްތިކުރަނީ؟ ނިކުންނާ….” ޒީކް ބުނަން އުޅުނު ޖުމުލަ ހުއްޓުނީ ކުއްލިއަކަށް އިލްފް ޒީކްގެ އަތުގައި ހިފަމުން ފަހަތަށް އަނބުރާލަމުން ޒީކްގެ ބުރަކަށި އިލްފްގެ މޭމަތީގައި ޖެހިފައި މަތަވުމުންނެވެ. އަވަސް ހަރަކާތެއް ކުރަން އުޅުނު ނަމަވެސް ޒީކް ނާކާމިޔާބުވީ އިލްފް ހުރިހާގޮތަކުން ޒީކްއަށް ބާރުނުދެއްކޭނޭގޮތަށް ލޮކް ކޮއްލުމުންނެވެ.\n“ލިސިން ޒީކް، މީ އަހަރެންގެ ގެ، އަހަރެންގެ ކޮޓަރި އެންޑް މިހާރު ޒީކްވެސް ތީ އަހަރެންގެ ވައިފް. ސޯ ތިންކް ވެން ޔޫ ސޭ ސަމްތިންގ އެންޑް ބިހޭވް. ” ޒީކްގެ ކަންފަތާއި ދިމާލަށް ގުދުވެލަމުން ވައިއަޑުން އިލްފް ބުނެލިއިރު އެ އަޑުގައިވީ ނުރައްކާތެރިކަމުން ޒީކްގެ ގައިން ހީބިހިނަގައިގެން ދިޔައެވެ. މަޑުމަޑުން ޒީކްގެ ކަންފަތުގައި ތުންފަތްޖައްސާލަމުން އިލްފް ޒީކް ދޫކޮށްލުމަށްފަހު ކޮޓަރީ ބެލްކަންޏަށް ވަނީ ރުޅި ފިނިކޮށްލުމަށެވެ.\nމަޑު ހިނގުމެއްގައިގޮސް އިލްފް ހުއްޓެލީ ބޭރުފެންނަ ހިސާބުގައެވެ. އިސްއުފުލާލަމުން އުޑުގައި ފިކުރެއް ހިޔާލެއްނެތި ރަސްކަންކުރަމުންދިޔަ ހަނދަށް ނަޒަރު ހުއްޓާލިއެވެ. ތަރުތީބެއްނެތި އުކާލެވިފައިވާ ތަރިތައް ފިޔަޖަހަމުންދިޔައީ އެހެން ރޭރެއާއި އަޅާބަލާއިރު ނުހަނު ފުރިހަމަކަމާއިއެކުގައެވެ. ޖެހިލި ފިނި ވައިރޯޅީގެ އެހީގައި ބެލްކަނީގައިވާ މާތަކުގެ ހިތްގައިމު ވަސް މުޅިތަނަށް ފެތުރިގެން ދިޔައިރު އެ ވައިރޯޅީގެ ސަމާސާގައި ބައިވެރިވަމުން އިލްފްގެ ކަޅު ރޭގަނޑެއްފަދަ އިސްތަށިގަނޑު އޭނާގެ ދެލޮލަށް ނިވާއަޅާލުމުގައި ކާމިޔާބުކުރަމުންނެވެ. ކުއްލިއަކަށް މުޅި މާހައުލުގައި ގުގުމާލައިގެން ދިޔައީ އިލްފްގެ ފޯން ރިންގް ވާން ފެށި އަޑެވެ.\n“ކޮބާ ހަމަޖެހެވިއްޖެ ދޯ؟ ” ފޯނުގެ އަނެއްކޮޅުން އިވުނީ ބަރު އަޑެކެވެ.\n“ލައްބަ ސަރ! އަޑުގަނޑު ބޭނުން އެ ކޭސް ނަގަން. ” އިލްފް އެހެން ބުނިއިރު އެ އަޑުގައި އެއްވެސް ކަހަލަ އަސަރެއްނެތެވެ. ނަމަވެސް އިލްފްގެ ދެއަށް މުއްކެވިގެންދިޔައެވެ.\n“އޯކޭ. އިލްފް ނުބުންޏަސް ސަރ އުޅުނީ އެ ކޭސް އިލްފް އާއި ހަވާލުކުރަން. އެއީ އެ ކޭސް އެންމެ ކުރާހިތުން ކުރާނީވެސް އަދި އެ ކޭސްގެ ހުރިހާކަމެއް ބެލެހެއްޓުމަށް އެންމެ އެކަށޭނޭ މީހަކީ ތީކަން ސަރ އަށް ޔަޤީންވާތީވެ. ” އެކޮޅުން ކުޑަ ހުނުމަކާއިއެކު އެ ފިރިހެންމިހާ ބުންޏެވެ.\n“އެހެންވީމާ ފައިލްސް ތަކާ އޭރު ރިކޯށްކުރެވިފައިވާ އެއްޗެހިތަށް ދާނިޝް އާއި ހަވާލުކުރާނަން. ” އަނެއްކާވެސް އެކޮޅުން ބުންޏެވެ.\n“މިހާރު އެމީހުން މިކޮޅަށް އައީތަ؟ ” އިސްތަށިގަނޑުގައި އަތުން ފުނާއަޅާލަމުން އިލްފް އެއްސެވެ.\n“ނޫން. ދެތިން ދުވަސް ތެރޭގައި ހުރިހާ ކަމެއް ރެޑީކޮށްފަ އަދި ތިކޮޅުގެ މީހުންނާއި ވާހަކަދައްކާފަ އެމީހުން ފޮނުވާނަން. ”\n“އެހެން ވީމާ އަދި ތިން ދުވަހު މަޑުކުރަންވީ. ” އިލްފްގެ އަޑުގައި ކުޑަ ނުރުހުމުގެ އަސަރެއްވިއެވެ.\n“އާން. ދެން ކެއްތެރިވޭ. ﷲގެ އިރާދަފުޅާއެކު އެކަމުގެ ހަޤީޤަތް ފެންމަތިވެގެން އަންނާނެ ވަރަށް އަވަހަށް. ” މިހަފަރު އެކޮޅުން ވާހަކަ ދެއްކިއިރު އެ އަޑުގައިވީ ތަފާތު އަސަރެކެވެ.\n“އެއީ ކުރަން އެހާ ފަސޭހަކަމެއް ނޫން. އެމީހުން އެއީ ކޮން ގޭންގެއްކަން އެނގުނަސް އެމީހުންގެ ގޭންގް ގެ އިސްވެރިއަކީ ކާކުކަން އަދި އަލަށްދާންދެންވެސް މީހަކަށް ނޭނގޭ، ވަރަށް ހުޝިޔާރު. ” އިލްފް ދެބުމަ ގޮށްޖަހާލަމުން ބުނެލުމާއިއެކު ފޯނުގެ އަނެއް ފަރާތުގައިވީ މީހާ ފުން ނޭވާއެއް ދޫކޮށްލިއަޑު އިވުނެވެ.\n“ތިކަން ސަރ އަށް ވެސް އެނގޭ. އެކަމަކު އިލްފް ތީ މި އެންމެންގެ ތެރެއިން ސަރ ޓްރެއިން ކުރުވާފައިހުރި އެންމެ މޮޅު ވިސްނުން ތޫނު ޒުވާނަކީ. ޒެވިޔަން ވެސް. އަހަރެން ހުންނާނީ ތި ދެމީހުންނަށް ރަނގަޅަށް އުކުޅުތައް ބޭނުންކުރަން ދަސްކޮށްދީފަ އެންޑް އިލްފް އާއި ޒެވިޔަން ތީ އެކައްޗެއް. ދެމީހުންވެސް ބޭނުންވަނީ އެމީހުންނަށް އިންސާފު ހޯދައިދޭން. އަދި ތި ދެމީހުން އެކަން ކުރި މީހުންވެސް ހޯދަން އެންމެ ކުދިކުދި ގާކޮޅުތައްވެސް ފޮރޮޅުވަން ތަށްޔާރަށް ހުރިކަން ސަރ އަށް އެނގޭ. ޒެވިޔަން އާއި އިލްފް ބަލިކުރުމަކީ އެހާ ފަސޭހައިން ވާނެކަމެއް ނޫން. އެމީހުންނަށްވުރެ އަހަރުމެން ޖެހޭނެ ހުށިޔާރުވާން. ދެން އަހަރެން ދާނިޝްމެން ފޮނުވާނަން ކަންތައްތައް ހަމަޖެހުނުހާ އަވަހަކަށް. މި ކޭސްގެ ހުރިހާ ކަމެއްގައި ލީޑް ކުރާނީ އިލްފް. އިލްފްގެ ދަށުން ހުންނާނީ ޒެވިޔަން. އަހަރެން ޒެވިޔަންއަށް މިހާރު ޓާސްކެއް ހަވާލުކޮށްފިން. އޭނާ އާއި ފަހުން ގުޅައިގެން އޮޅުން ފިލުވާ. ހުރިހާ މައުލޫމާތެއް ކިޔާދޭނެ. ” އަނެއްކާވެސް އެ ފިރިހެން މީހާ ބުންޏެވެ. އެމީހާގެ ވާހަކަ ހުރިގޮތުން އިލްފްމެން ކުރަން އެ އުޅެނީ ވަރަށްވެސް ނުރައްކާތެރިކަމެއްކަން އަޑުއަހަން ހުރި ކޮންމެ މީހަކަށްވެސް ނަގައިގަނެވޭނެކަން ގައިމެވެ.\n“އަހަރެންގެ ނޭވާ ހަށިގަނޑާއި ވަކިވަންދެންވެސް މިކަން ކާމިޔާބުނުކޮށް ހުއްޓާއެއް ނުލާނަން. ” ކުރަން އުޅުނީ ކިތަންމެ ނުރައްކާތެރިކަމެއްކަން އެނގުނު ނަމަވެސް، އިލްފް އޭނާ ކުރަން އުޅޭ ކަންތައް ކާމިޔާބުނުވަނީސް އަމާންދޭކަށް ނުވިސްނައެވެ. އޭނާ ބޭނުންވާއެއްޗެއް ހޯދާފައި ނޫނީ އޭނާ ހުއްޓައެއް ނުލާނެއެވެ. ގަދަކަމުން ނުވަތަ މަޖުބޫރުންވިޔަސް ހެވެވެ. އޭނާގެ ފަރުވާލެއްނެތެވެ.\n“އެހެމް. އެހެންމަ މީހަކާ އިނީ ދޯ؟ ” މިފަހަރު އެމީހާ ބުނިއިރު އެ އަޑުގައިވީ ލާނެތްކަމެކެވެ.\n“ޒިވަމް ބުނީ ދޯ!” އިލްފްގެ މޫނުމަތިން ޙައިރާންކަމުގެ އަސަރު ފެންނަން ނެތްއިރު މަޑުމަޑުން ދެފަރާތަށް ބޯ ހަލުވާލިއެވެ. އެކަން ހިނގިގޮތް އޭނާއަށް އެނގުނީއެވެ.\n“އެހެ. އާން، ދެން އެނޫން ކާކު ބުނާނީ. އަހަންނަށް ސައި ދޭން ޖެހޭނެ އެނގޭ ދިމާވީމާ. ” ހިނިގަނޑެއްޖަހާލަމުން އެމީހާ ބުންޏެވެ.\n“އޯކޭ. ” ފަރުވާކުޑަގޮތަކަށް ދެކޮނޑުއަރުވާލަމުން އިލްފް ބުންޏެވެ.\n“ދެން ބާއްވަނީ. ” ކޮޓަރިއާއި ދިމާލަށް މިސްރާބުޖަހަމުން އިލްފް ބުންޏެވެ.\n“ހްމްމް. އޯކޭ އޯކޭ. ” އެކޮޅުން ފޯނު ކަނޑާލުމާއެކު ޖީބަށް ފޯނު ލަމުން މަޑު ހިނގުމެއްގައި ކޮޓަރިއަށް ވަންނަމުން ބެލްކަނީގެ ދޮރު ކަހާލީ ލައްޕާލުމަށެވެ. ސޯފާގައި އޮށޯވެގެން އޮތް ޒީކް ފެނިފައި އިލްފް އެއްމިޔަކުން ހީނލަމުން ދެފަރާތަށް ބޯހަލުވާލިއެވެ.\n“ކީއްވެ ސޯފާގަ ތި އޮތީ؟ އަހަރެން ޒީކް ކައެއް ނުލާނަމޭ އެނދުގަ ނިދިޔަސް. ” ސޯފާ އާއި ދިމާލަށް މިސްރާބުޖަހަމުން އިލްފް ބުންޏެވެ. އިލްފް އާއި ދިމާލަށް ރުޅިވެރި ނަޒަރަކުން ބަލާލަމުން ޒީކް ދެލޯ މަރާލިއެވެ.\n“ފައިން. ދޭ އެނދުގަ ނިދަން. އަހަރެން ސޯފާގަ ނިދާފާނަން. ” އިސްތަށިގަނޑުގަ އަތް ހިނގާލަމުން އިލްފް ބުނީ ޒީކްގެ މޫނުން ދުރު ބަލާލުމެއް ނެތިއެވެ. އެސްފިޔަތަށް އުފުއްލާލަމުން ޒީކް އިލްފް އާއި ދިމާލަށް ބަލާލިއެވެ. އިލްފް ބުމަ ހިއްލާލަމުން އަވަސް ކުރާށޭ ބުނެލިއެވެ. އިންޒާރުގެ ނަޒަރަކުން އިލްފްއަށް ބަލާލާފައި ޒީކް ތެދުވެގެންގޮސް އެނދުމަށްޗަށް ވެއްޓެގަތީ ވެފައިވާ ވަރުބަލިންނެވެ. ބުރުގާ އަޅައިގެން ނިދަން އުނދަގޫވީނަމަވެސް އިލްފްއަށް ފެންނަ ހިސާބުގައި ބުރުގާ ނަގާކަށް ޒީކް ބޭނުމެއްނުވިއެވެ.\nޒީކްގެ ހަރަކާތަށް ބަލަން ހުރެފައި ދެފަރާތަށް ބޯހަލުވާލަމުން ލެޕްޓޮޕް ދަބަހުން ލެޕްޓޮޕް ނަގަމުން ސޯފާގައި އިށީންނަމުން އިލްފް އޭނާގެ މަސައްކަތް ފެށިއެވެ. ނިދަން ހިތަށްވެސް ނާރުވަނީކަންނޭނގެއެވެ. ނޫނީ ނިދައިފިނަމަ ވާނެގޮތް އޭނާއަށް މާ ރަނގަޅަށްވެސް އެނގެނީކަންނޭނގެއެވެ.\nރޭގަނޑު ދިހައެއް ޖެހިކަންހާއިރު ގެއަށް ވަދެގެން އައި ޒެވިޔަންގެ މޫނުމަތީގައިވީ ރުޅިވެރިކަމެވެ. ފޯނު ރިންގް ވާން ފެށުމާއިއެކު ގުޅީ ކާކުތޯވެސް ބަލާލުމެއް ނެތި ފޯނު ކަންފަތުގައި ޖަހާލިއެވެ.\n“ސްޕީކް. ” ރުޅިވެރިކަމާއެކު ޒެވިޔަން ބުންޏެވެ.\n“ޒެވިޔަން! ތީއެއް ނޫން ބައްޕަ ގެއަށް އައިސްފަ އަމިއްލަ މަންމަ އާއި ވާހަކަ ދަ……” ޒެވިޔަންގެ ބައްޕަ، ޒާލިފް ރުޅިވެރިކަމާއެކުގައި ފެށިއެވެ.\n“އެ ޝާހިލާ ދުވަހަކުވެސް އަހަރެންގެ މަންމައަކަށް ނުވާނެ. އެއީ ހަމައެކަނި ޒާލިފްގެ އަންހެނުން. ” މަޑުމައިތިރިކަމާއެކުގައި ޒެވިޔަން ބުނިނަމަވެސް، އެ އަޑުގައިވީ ނުރައްކާތެރިކަން ޒާލިފްއަށްވެސް އިހުސާސްކުރެވުނީކަންނޭނގެއެވެ.\n“ސަލާމް. އާހް، އަދި ޒާލިފްގެ އަންހެނުން ކައިރީގަ ބުނާތި އަމިއްލަ ލިމިޓްސްގަ ހުންނާށޭ. ” އެކޮޅުން އެއްޗެކޭ ނުބުނެވެނީސް ޒެވިޔަން ފޯނު ކަނޑާލަމުން ފުންނޭވާއެއްލީ ހަމަޖެހިލުމަށެވެ. އަމިއްލަ ބައްޕަދެކެ ޒެވިޔަން ނަފްރަތުކުރަނީ އިންތިހާއަށެވެ. އޭނާގެ ލޭގައި ހިނގަނީ ޒާލިފްގެ ލޭކަމުގައިވީ ނަމަވެސް އެއީ އަމިއްލަ ބައްޕަ ކަމުގައި ޒެވިޔަން ނުދެކެއެވެ.\nކަޅުކަންގަދަ ކުރު އިސްތަށިގަނޑުގައި އަތް ހިނގާލަމުން ޒެވިޔަން ގޭތެރެއަށް ނަޒަރު ހިންގާލިއެވެ. ލައިނާގެ ކޮޓަރީ ލައިޓު ނިއްވާފައިވުމުން ލައިނާ ނިދައިފިކަން ޒެވިޔަންއަށް އެނގުނެވެ. އެލީންގެ ހިލަމެއް ގޭތެރެއިން ނުވުމުން އޭނާވީ ކޮޓަރީގައިކަން ޒެވިޔަންއަށް އެނގުނެވެ.\nކުއްލިއަކަށް ޒެވިޔަން ސިއްސައިގެން ދިޔައީ އެލީންގެ ވޭނީ ހަޅޭކުގެ އަޑު އިވިފައެވެ.\nMaasha allah vvv reethi mibai ves 😍😍😍😍😍😍😗😗😗😗😗\nSo so nice, superb, avahah next part up kolladheebala, kaya hithun keii madhuvefa, thank you ,\nMi part ves vrh salhi 😍😍masha allah ❤❤\nAlheyy.. Eleen ah kihineh v anehkaa..\nCuriously waiting for the next part…\nEheh. Thanks Naani💞\nWarah reethi mi part!!♥♥♥♥♥♥\nCuriously waiting for next!♥♥♥♥\nmaloo… nxt part avas kohdhehcheyy… vrh vrh reethi mi part vx…\nThanks hoodie gurl💞♥\nVrh Sali Mi part ves\nVrh dhigu inthizaarakah fahu dhw\nPlss dhen oi baa avaha up kohladeebala\nMal buneemehnu Mee liyeninmaafaa oi stry ekey\nMiadu submitt kohladey chey ingey\nThanks dear. Next part tmr nyt. Sorry for the delay. Salam♥\nzyk n elyn aky siblings kahneyge..btw mi part vx hama vrh vrh vrh rythi masha allah!!..Those couples look really cute together❤❤…Omg I can’t wait for da nextu😅..n I hav sent uamail plss read it ngey😊💖!!..n yahh plssss take care n study well malanganduuuu💕😘…jetskeee really miss u alot ❤💛🧡💚💙💜🖤🤍!!..hehe😅😅\nAwe mann. Thanks. Ehe yeah. Yuh I read it. 😁 miss ya too. Tc bro. Salam\nThedheh ei next part awahah up kohla dhehchey pleax\nWarah salhi waahaka eh mee!♥♥♥\nThanks ♥ next part tmr nyt, salam.\nVarah salhi ❤❤masha allah\nNext part avahah up kohlahchay\nThanks Am❤❤❤ tc salam\nEhe. Tmr nyt. Tc, salam\nokk… i will wait4tmr nyt… but mi vhk daily koh kiyaalaakah nulibeyne thr… mihaaru noonas… i think mal mn ge vx test fesheyne kanneyge november ga…. so eyge fahun viyas mi vhk ge part thah thankolheh avahah up kohdhehcheyy.. btw vhk hama vrh salhi… tc\nBronthxxxxx!!.. discord or Tele use kuran thr??.. If so can u gimme ur id😊!!??\ndo you want to know my name\nmal… kba nxt… esfiya site ah mi vannanee vx hama ekani mi vhk kiyan… plz upload it soon\nmal…. kn irakun thr vhk up kohdheynee…. month eh fahun thr… mihaaru tommorrow night ey buni fahun vx3varakah dhuvas vanee…\nwhn nxt…. kurin buni knme week eh ge friday n saturday nulaa knme dhuvahaku kiyaalan libeyneyey…. or is there any problem.. mal n zel thee one island eh ge kudhinnehnu… knmx kujjeh buni mal mn geygaey zel mn vx ulhenee.. mal n zel ge vhk thah vhk las up vaaleh… ehnve…. don’t mind…\nއެކުގަ ނިމިގެން ދިޔުން ބޭނުމޭ….! (6) ފަހު ބައި…\nލޯބި February 28, 2016\nއެހެނިހެން ލޯބި June 11, 2018\nބިރުވެރި ލޯބި November 29, 2015


Bali meehun India ah genadhan hudhdha dheefi | Mihaaru\n23 ޖޫން 2020 - 19:33\nރާއްޖެއިން ނުލިބޭ ފަރުވާތައް ހޯދަން ރާއްޖޭން ބޭރަށް ދާންޖެހޭ މީހުން އިންޑިއާ އަށް ގެންދަން އެ ގައުމުން ހުއްދަ ދީފި އެވެ.\nކޮވިޑް-19 އިން ރައްކާތެރިވާން އެޅި ފިޔަވަޅުތަކަށް ލުއި ދީ، ބޯޑަރު ހުޅުވާލުމާ ބެހޭ ގޮތުން ރައީސް އިބްރާހިމް މުހައްމަދު ސޯލިހް ބޭއްވެވި ނޫސްވެރިންގެ ބައްދަލުވުމުގައި މިއަދު ވިދާޅުވީ ކޮވިޑް-19 ގެ ސަބަބުން ދިމާވި ދަތިކަމުގައި ރާއްޖެއަށް މިހާތަނަށް އެންމެ ބޮޑު އެހީތެރިކަމެއް ދީފައިވަނީ އިންޑިއާ ސަރުކާރުން ކަމަށެވެ. އެކަމަށް ޝުކުރު އަދާކުރައްވަމުން ރައީސް ވިދާޅުވީ ކޮވިޑް-19 ފެތުރޭތީ ގައުމުތަކުގެ ބޯޑަރުތައް ބަންދުކޮށްފައި ވާތީ ބޭސްފަރުވާއަށް ރާއްޖެއިން ބޭރަށް ނުދެވިފައި ތިބި ހާލު ބޮޑު 37 މީހުން އެބަ ތިބި ކަމަށެވެ. އެ މީހުން ފަރުވާ ހޯދަން އިންޑިއާ އަށް ގެންދިއުމުގެ ހުއްދަ ދީފައިވާ ކަމަށް ރައީސް ވިދާޅުވި އެވެ.\nއިންޑިއާ އިން މި ހުއްދަ ދިން ނަމަވެސް އަދި އެ ގައުމުގެ ބޯޑަރު އާންމުކޮށް ހުޅުވައެއް ނުލަ އެވެ.\nރާއްޖެއިން ފަރުވާ ނުދެވޭ ބަލިތަކުގެ ހާލު ބޮޑު މީހުން، އާސަންދަ މެދުވެރިކޮށް ފަރުވާ ލިބޭ ގައުމުތަކަށް ބޭސް ފަރުވާއަށް ފޮނުވަން މަސައްކަތް ކުރަމުން އަންނަ ކަން އާސަންދަ ކުންފުނިން އިއުލާންކުރީ މިމަހުގެ 1 ވަނަ ދުވަހު އެވެ. ފޮރިން މިނިސްޓްރީ މެދުވެރިކޮށް މިކަމުގެ ހުއްދަ އެހެން ގައުމުތަކުން ހޯދަން ކުރި މަސައްކަތް ލަސްވެފައިވާ ކަމަށް ވެސް އެ ކުންފުނިން ކުރިން ބުނެފައިވެ އެވެ.\nމިކަމަށް ޝުކުރު އަދާކުރައްވައި ފޮރިން މިނިސްޓަރު އަބްދުﷲ ޝާހިދު ކުރެއްވި ޓްވީޓެއްގައި ވިދާޅުވީ މިއީ ވެސް އިންޑިއާ އާއި ރާއްޖެއާ ދެމެދު އޮތް ގާތް ގުޅުމުގެ ރަމްޒެއް ކަމަށެވެ.\nThank you PM @narendramodi, EAM @DrSJaishankar & @HCIMaldives for facilitating travel to India, for patients requiring critical advanced medical treatment.\nYet another example of the strong people-to-people connection that is the backbone of 🇲🇻-🇮🇳 partnership!\n— Abdulla Shahid (@abdulla_shahid) June 23, 2020\nއާސަންދަ އިން ބުނި ގޮތުގައި، ބޭސް ފަރުވާ އަށް ޜާއްޖޭން ބޭރަށް ދާން ޖެހިފައި ތިބި 200 އެއްހާ މީހުން އެބަތިބި ކަމަށެވެ. އެކަމަކު އޭގެ ތެރެއިން މި ވަގުތު ފޮނުވަނީ ހަމައެކަނި ހާލު ބޮޑު އަދި އަވަސް ފަރުވާ އަށް ބޭނުންވާ މީހުންނެވެ. އޭގެ ތެރޭގައި ކެންސަރު ބައްޔަށް ރޭޑިއޭޝަން ނަގާ މީހުންނާއި ހިތުގެ އޮޕަރޭޝަންތަކާއި ލޮލުގެ އޮޕަރޭޝަންތައް ކުރަން ޖެހިފައި ތިބި މީހުން ވެސް އެބަތިބި ކަމަށް އާސަންދައިން ވަނީ ބުނެފަ އެވެ.\nއިންޑިއާ ފޮރިން މިނިސްޓްރީ ރައީސް އިބްރާހިމް މުހައްމަދު ސޯލިހް އާސަންދަ ނަރެންދުރާ މޯދީ\n9 ކޮމެންޓް, 25 ރިއެކްޝަންސް\nއިންޑިޔާއަށް އެންމެ ފައިދާވާ އެއްކަމަކީ މެޑިކަލް ޓުއަރިޒަމް. ދިވެހިރާއްޖެއަކީ މެޑިކަލް ޓުއަރިސްޓުން އެންމެ ގިނައިންގޮސް އެންމެ ބޮޑެތިހޭދަކުރާ އެއްޤައުމު. އަތަށް ވަންނަ ކީލިގަނޑު ނައްޓާލަން އިންޑިޔާއަށް ދާމީހާވެސް ޖެހޭނެ3މަސް ކޮށްފައި އަނެއްކާ ފޮލޯއަޕަށް ދާން. މިގޮތަށް ހައެއްކަފަހަރު ދާންނުޖެހޭ ބަލިމީހަކާއި އަހަންނަކަށް ދިމާވަނީ މަދުފަހަރަކު. ބޭސްފަރުވާއަށްދާމީހުންގެ އެތަކެއް ބޭކާރު ޓެސްޓުތައްހަދާނެ. ބްލަޑްޓެސްޓް، އެމްއާރއައިއާއި ސްކޭންތައް.\nރާއްޖޭގައި ދިވެހި ބަލި މީހުންނަށް ފަރުވާ ކުރެވޭނެ ގޮތް ހަދަން ވެއްޖެއެއްނު.\nޢިންޑިއާ މި ގައުމުގެ ބިން ފޭރެމުން ދަނީ ތިޔަ ހުއްދަ ދިނީ އުލިގަމު އިންޑިއާ ސިފައިނަށް ދޭ ގޮތައް އެއްބަސް ވުމުން ނޫން ކަމެއް ވެސް ނޭގެ.އިންދިއާ ސިފައިން މި ގައުމުން ބާލަ އަދި ރޯ ގެ އެޖެންޓް ސޮނާވާ ހިންގާ ށޯނޫ ވެސް މި ގައުމުން ބޭރުކުރަން ޖެހޭ\nކަލޯގެޔާ،މަ މީ އުލިގަމު މީހެއް. މިތާކު ނެތް ތިބުނާ،ކަމެއް\nއިންޑިޔާގަ ފަތުއަޑު ކިޔާފަ ބަލި ފެތުރޭ މި ވަގުތުގަ ދިވެހިން އެތަނަށް ގޮސް އައީމަ ރާއްޖެއަށް އޮތް ނުރައްކާ ނުހަނު ބޮޑު\nދިވެހިން އަމިއްލަ އަށް އިންޑިއާއަށް ދާން ބޭނުންވަނީ\nތިކަން ހުއްޓޭނެ ދުވަހެއް ނާންނާނެ. ކުދި ބިސްކޯދުކޮޅެއް މިގައުމުގެ ސިއްހީ ދާއިރާއަށް ދިއްކޮށްލާފަ ބޮޑެތި ކޭކްކާން ކޮންމެހެންވެސް އިންޑިއާއަށް ދާންނުޖެހޭ ވަރެއް އިންޑިއާ ރަގަޅުކަމުން ދުވަހަކުވެސް ވިޔަނުދޭނެ. މެޓާކޮޅެއް ދީފަ ވަގުތީ ގޮތުން އަނގަފޮނިކޮށްލުވާފަ ބައިތިއްބުވާނީ. އެގައުމަށް ބޭސްފަރުވާއަށް ދާންނުޖެހޭވަރު ދުވަހަކުވެސް ނުކޮށްދޭނެ. ޒަމާންވީ ގުޅުމުގެ އެންމެ ފަހަތުގައި އަބަދުވެސް ސިއްހީ ދާއިރާ ބޭއްވީމަ އިންޑިއާއަށް ވާ ފައިދާ އެހާ ބޮޑު.\nމަނިކުފާނަކީ ގައުމަށް އެހާ ހެޔޮ އެދޭ މީހެއް ނަމަ މިއަދު ޕްރެސްގަ އިންޑިއާއަށް އެހާ ތައުރީފު ނުކުރީސް. ޗައިނާއިން ކޮވިޑްަާއި ގުޅިގެން ދިން އެހީއާއި ގާތްކުރާ މިންވަރަކަށްވެސް އިންޑިއާއިން އެހީއެއް ނުވެވުނު. ޗައިނާ ސަރުކާރުންވެސް ރައީސްގެ ވާހަކަ އަޑުއަހާނެ،\nޗައިނާއިން ދުނިޔޭގައި ހިންގަނީ އިގްތިސާދީ އިސްތިއު މާރުގެ ޖަރީ މާ. ބޮޑެތި އިންޓަރެސްޓް ލޯނުތައް ގައު މުތަކުގެ ބޮލުގައި އަޅުވާ އެތައް ޖީލަކަށް ދަރަނިވެރި ކުރުވަނީ